title: আইভি ভ্যালেন্টাইন

text: আইভি লম্বা, দীর্ঘাঙ্গী এবং ছোটো চুলধারী নারী চরিত্র। একটি নীল-রক্তাভ  leotard জড়িত তার শরীর বিভিন্ন আবরনে জড়ানো, যা তার পেট এবং বক্ষের বিভিন্ন অংশ উন্মুক্ত করেছে।একইভাবে তার লেগিংস তার পাযুগলকে তার উরুদেশের মাঝখান থেকে আবৃত করেছে, যা যগ হয়েছে তার leotard এর সাথে ফিতে দিয়ে বাধা একটি সোনালি ধাতুর ব্যান্ড দিয়ে। একই ধাতুতে তৈরি একটি কভার দিয়ে আইভির ডানহাত আবৃত এবং বামহাত ও কাঁধ  আবৃত তার কবচ দিয়ে। .


title: জীববৈচিত্র্য

text: 'জীববৈচিত্ৰ্য' () জীবিত প্ৰজাতির বৈচিত্ৰ্যতা এবং তাদের বাস করা জটিল পরিবেশ তন্ত্ৰের বিষয়ে আভাষ দেয়৷ অতি শুষ্ক মরুভূমি থেকে ক্ৰান্ত্ৰীয় বৃষ্টিপ্রবণ অরণ্য পর্যন্ত, বরফে আবৃত কঠিন পৰ্বত থেকে সাগরের গভীরে বিস্তৃত হয়ে থাকা বিভিন্ন প্ৰজাতির জীবজগতের রং, আকৃতি, আকার ইত্যাদির বিভিন্নতা থাকা সত্বেও প্ৰাকৃতিক ভারসাম্য নষ্ট না করে জীবন ধারণ করে আসছে৷ আমেরিকার জীব বিজ্ঞানী ই.এ.নরসে (E.A.Norse) এবং তার সহযোগীদের সূত্ৰ অনুযায়ী জৈব বৈচিত্ৰ্য হল জল, স্থল সকল জায়গায় সকল পরিবেশে থাকা সকল ধরণের জীব এবং উদ্ভিদের বিচিত্ৰতা৷ পৃথিবীর ১০ বিলিয়ন ভাগের একভাগ অংশতেই ৫০ মিলিয়ন প্ৰজাতির বিভিন্ন জীব-জন্তু এবং উদ্ভিদের বসবাস৷


title: জীববৈচিত্র্য

text:
জৈব বৈচিত্ৰ্যকে প্ৰধানত তিনটি ভাগে বিভক্ত করা যায়-জিন জৈব বৈচিত্ৰ্যের মূল উৎস৷ যা জৈবিক এককে পিতৃ-মাতৃ গুণাগুণ একটা জনু থেকে অন্য একটা জনুতে বয়ে নিয়ে যায় তাই জিন ৷ বংশগতির বাহক জিনের সংমিশ্ৰণের ফলে একেক প্ৰজাতির জীবের মধ্যে যে জৈবিক বৈচিত্র্যের সৃষ্টি হয় তাক জিনগত বৈচিত্ৰ বলে৷এই ধরণের বিভিন্নতা একটা প্ৰজাতির অথবা বিভিন্ন প্ৰজাতির অন্তৰ্গত সদস্য সমূহের মধ্যে দেখা যায়৷ বিজ্ঞানী এড‌ওয়ার্ড উইলসনের (১৯৯২) মতে বিশ্বে ১০ মিলিয়নের থেকে ৫০ মিলিয়ন জীবিত প্ৰজাতি আছে৷ তবে কেবল ১.৫ মিলিয়ন জীবিত প্ৰজাতির এবং ৩,০০,০০০ জীবাষ্ম প্ৰজাতি আবিষ্কার করে নামকরণ করা হয়েছে৷ ইতোমধ্যে বহু প্ৰজাতির প্ৰকৃতির সাথে ভারসাম্য রক্ষা করতে না পারায় বিলুপ্তি ঘটেছে৷ প্ৰজাতি বৈচিত্ৰতা নিৰ্ণয় করার জন্য দুটা সূচক (Index) ব্যবহার করা হয় - শেন'ন উইনার সূচক (Shannon Wiener Idex) এবং সিম্পসন সূচক (Simpson Index)৷পরিবেশের ওপর নিৰ্ভর করে বিভিন্ন পরিবেশ তন্ত্ৰে বাস করা জৈব সম্প্ৰদায় সমূহের মধ্যে যে জৈবিক বৈচিত্ৰ্যের সৃষ্টি হয় তাক পরিবেশীয় বৈচিত্ৰ্য বলে৷ পরিবেশের বিভিন্ন ভৌতিক উপাদান, যেমন - আদ্ৰতা, উষ্ণতা, দ্ৰাঘিমাংশ, অক্ষাংশ ইত্যাদি জৈবিক বৈচিত্ৰ্যের সৃষ্টি করতে পারে৷
হুইটেকার(Whittaker)1972 সালে বাস্তুতান্ত্রিক জীববৈচিত্র্যের নির্ধারণের তিনটি সূচক প্রস্তাব করেছেন। এই সূচকগুলি হল-
১) আলফা বৈচিত্র্য; ২) বিটা বৈচিত্র্য; ৩)গামা বৈচিত্র্য1.জৈব বৈচিত্ৰ্যের মূল্য==


title: জীববৈচিত্র্য

text: উপভৌগিক ব্যবহার


title: জীববৈচিত্র্য

text: পরিবেশ তন্ত্ৰের সেবা মূল্য


title: জিলোকা (নদী)

text: জিলোকা হলো স্পেন-এর আরাগনে অবস্থিত একটি নদী। নদীটি জ্যালন নদীর একটি শাখা এবং এবরো খাদ'র জলবিভাজিকা। নদীটির গতিপথ টের‍্যুয়েল এবং যারাগোজা প্রদেশের মধ্য দিয়ে গেছে। এর দৈর্ঘ্য ১২৬ কিলোমিটার এবং গড় জল প্রবাহ মাত্রা হলো প্রতি সেকেন্ডে ২.১ ঘনমিটার। বিভিন্ন মৌসুমে এর জল প্রবাহ মাত্রার পরিবর্তন হয়। নদীটির উৎস মনরিয়াল দেল ক্যামপো এর পাশ থেকে নদীটি উত্তর-পূর্ব দিকে চলে গেছে।


title: জিলোকা (নদী)

text: নদীবিধৌত ভূমিখন্ডটি আগে মেসেটা সেন্ট্রাল এবং মেডিটারেনিয়ান উপকূলের মধ্যে একটি ঐতিহাসিক রাস্তা ছিল। এখান থেকে পুয়েবলোতে অবস্থিত রোমান ব্রিজগুলো এবং ওয়াটারমিলস দেখা যায়। নদীর পানি ভালো মানের হওয়ায় বহু রকম বন্যপ্রাণি এখানে বসবাস করে। আঞ্চলিক সরকারের উক্ত জলবিভাজিকা অঞ্চল পরিষ্কারের উদ্যোগকে পরিবেশ সংস্থাগুলো সমালোচনা করে বলেছে- এর ফলে বাস্তুসংস্থান নষ্ট হয়ে যাচ্ছে। জলবিভাজিকাটি ২,৯৫৭ বর্গ কিলোমিটার জুড়ে আছে।


title: জিলোকা (নদী)

text: নদীর উৎসটি বিতর্কিত, ঐতিহ্যগতভাবে ভাবা হয় আর্তেজিয়ান ঝরনা থেকে এই নদীর উৎপত্তি যা টেরুয়েল প্রদেশের সিয়েরা আলবারাসিন অঞ্চলের ফুয়েনতি দে চেল্লাতে অবস্থিত। ইতালিয়ান প্রকৌশলী ডমিঙ্গো ফেরারি ঝরনাটিকে উপবৃত্তাকার প্রাচীর দিয়ে ঘেরাও করে ফেলেছেন। বর্তমানে চিন্তা করা হয় চেল্লা এবং মনরিয়াল দেল ক্যামপো'র মধ্যবর্তী নদীটি ১৮ শতকের একটি খাল থেকে উৎপন্ন হয়েছে যে খালটি একটি নালার দিক করে কাটা হয়েছে। বর্তমানে গ্রহণযোগ্য একটি মতামত হলো জিলোকা নদীটি শহরের ২ কিলোমিটার দূরে মনরিয়ালের ওজস(চোখ) থেকে জন্ম নিয়েছে। এগুলো মূলত খাল দ্বারা একত্রিত পুকুরের সিরিজ। মনরিয়াল থেকে নদীটি উত্তরের লুকো দে জলিকার কাছাকাছি প্রবাহিত হয়েচ গেছে, জিলোকা এর একমাত্র শাখা নদী দ্য পানক্রুডো দ্বারা সংযুক্ত যা সিয়েরা দে লা কোস্টেরা থেকে ৪৬ কিলোমিটার দূর থেকে উৎপন্ন হয়। সেখান থেকে একটি সেচনালা পানিগুলোকে ডারোকা উপত্যকার কাছে নিয়ে যায়।


title: জিলোকা (নদী)

text:
নদীটি ডারোকা থেকে উত্তর-পূর্ব দিকে ম্যাঞ্চোনস, মুরেরো, মনটন, মরাটা দে জিলোকা, মারুয়েন্ডা এবং পারাচুয়েলাস দে জিলোকা'র মধ্য দিয়ে কারামোলিনা এবং কালাটায়ুড এর মধ্যবর্তী জ্যালনে নিয়ে যায়।
মরাটা দে জলিকা, পারাচুয়েলাস দে জিলোকা, ফুয়েন্তেস দে জিলোকা, টরেমোছা দে জিলোকা, ভেলিল্লা দে জিলোকা এবং ভিল্লানুয়েভা দে জিলোকা- এই নদীগুলো থেকে শহরের নামকরণ করা হয়।


title: জিলোকা (নদী)

text: জিলোকা নদীর জলের গড় প্রবাহ মান হলো প্রতি সেকেন্ডে ২.১ ঘনমিটার, যদিও বিভিন্ন মৌসুমে বিশেষত শুষ্ক, আর্দ্র, বসন্ত এবং শরৎ কালে মেসেটা সেন্ট্রালে এর পরিবর্তন ঘটে। বার্ষিক বৃষ্টির সময় জলবিভাজিকার পানি ৪০০ মিলিমিটার (১৬ইঞ্চি) থেকে পরিবর্তিত হয়ে ৯৫০ মিলিমিটার (৩৭) ইঞ্চি উচ্চ হয়ে যায়। বিশেষত মে-জুন মাসে অতিরিক্ত বৃষ্টিপাতের কারণে পানির উচ্চতা বেশি হয়। জলবিভাজিকার ক্ষেত্রফল ২,৯৫৭ বর্গ কিলোমিটার।


title: জিলোকা (নদী)

text: ওজস দে মনরিয়াল হলো আর্তেজিয়ান ঝরনার পানির একটি নালার মাধ্যমে একত্রিত পুকুর। এই অঞ্চলটি জলকুক্কুট, ডুবরি পাখি, ক্ষুদ্র ডানাযুক্ত গায়ক পাখি, মাছরাঙ্গা, পেঁচা, হলদে পাখি এবং কাঠঠোঁকরা পাখিসহ অন্যান্য বন্যপ্রাণিতে পরিপূর্ণ। ২৩ কি.মি. দূরে অবস্থিত লেগুনা দে গ্যালক্যান্টা থেকে ঘন ঘন জলকুক্কুট দেখা যায়। পোপলার, উইলো এবং ওয়ালনাট গাছগুলো বন্যপ্রাণীদের আশ্রয়স্থল হিসেবে কাজ করে। (প্ল্যান হাইড্রোলজকো দে লা কুয়েঞ্চা দেল এব্রো) -অনুসারে নদীর পানিকে খুব উপযুক্ত বলে মনে করা হয়।


title: জিলোকা (নদী)

text: ম্যনখোন্‌স এবং মোরের মাঝের নদীর স্রোত উপত্যকায় ছোট ডানাযুক্ত বাজপাখি, ঈগল, হলদে পাখি, দোয়েল পাখি, ফিঙ্গে পাখি, ঝুঁটিওয়ালা পাখি, চিল সহ অনেক রকমের পাখি দেখা যায়। সিরিয়া সান্তা ক্রুজে তথা নদীর কিনারায় হরিণ, বন বিড়াল পাওয়া যায়। এছাড়াও নদীর তীরে বেজি এবং কাঁটাচয়া পাওয়া যায়। এখানে পপলার, বেদারুজাতীয় বৃক্ষ এবং এ্যাশ গাছ সহ নানারকমের উদ্ভিদ পাওয়া যায়।


title: জিলোকা (নদী)

text: ২০০০ সালে 'এসোসিয়েশন ন্যাচারালিস দে আরাগন' আঞ্চলিক সংস্থা দ্বারা পরিষ্কারের কাজকে ভীষণভাবে নিন্দিত করেছে এবং বলেছে এর কারণে তীরবর্তী গাছপালা ধ্বংস হচ্ছে, মাছের সমস্যা হচ্ছে এবং নদীর বাস্তুসংস্থান ধ্বংস হয়ে যাচ্ছে। ২০০৯ সালের নভেম্বর মাসে জিলোকা অববাহিকায় একটি ভূমিক্ষয় তদন্ত ঘোষণা করেছে, সুরক্ষিত ভবিষ্যতের জন্য ভূমি'র কৌশলগত ব্যবহার প্রয়োজন।


title: জিলোকা (নদী)

text: অতীতে অনেক জল-কারখানা নদীর পানি দিয়ে চালিত হতো, কিন্তু বর্তমানে নদী ধ্বংসের দিকে যাচ্ছে। জিলোকা নদীর উপত্যকা মেসেটা সেন্ট্রাল, এব্রো এবং কোস্ট অব লিভান্ত'র মধ্যবর্তী একটি প্রাচীন যোগাযোগ মাধ্যম ছিল। উপত্যকার পুয়েবলোতে অনেক রোমান ব্রীজ গড়ে উঠেছিল।


title: জিলোকা (নদী)

text: জিলোকা নদীর একটি শাখা নদী আছে যার নাম প্যানক্রুবো, এটি প্যানক্রুবো'র পুয়েবলো থেকে ৩ কিলোমিটার উপর দিয়ে প্রবাহিত হয় এবং এটি সাধারণত উত্তর-পশ্চিমে 'টররে লস নেগরোস', 'নাভারাটে ডেল রিও', লিচাগো এর আগে পর্যন্ত প্রবাহিত হয়। জিলোকা নদী লুকা দে জিলোকাতে পৌঁছাতে ৪৬ কি.মি পথ পাড়ি দেয়।


title: নিউ ইয়র্ক স্টেট রুট ১৪৬বি

text: নিউ ইয়র্ক স্টেট রুট ১৪৬বি (এনওয়াই ১৪৬বি) যুক্তরাষ্ট্রের নিউ ইয়র্কে অবস্থিত, দক্ষিনাঞ্চলীয় সারাগোটা কাউন্টির একটি রাজ্য মহাসড়ক। রাস্তাটি ছিল লম্বা এবং পুরোটাই ছিল ক্লিফটন পার্ক শহরজুড়ে। এটির পশ্চিমপ্রান্ত এনওয়াই ১৪৬-এর সাথে হ্যামলেট অব রেক্সফোর্ডে মিলিত হয়, যা কিনা রাস্তাটির মুল উৎপত্তিস্থল। পূর্বপ্রান্তে হ্যামলেট অব গ্রুম কর্ণার, যেখানে এটি মিলার এন্ড সুগারহিল রোড|মিলার এন্ড সুগারহিল রোডের সাথে মিলিত হয়েছিল। এনওয়াই ১৪৬বি রাস্তাটির নামকরণ করা হয় ১৯৩২ সালে যা ১৯৬৫ সালে রদ করা হয়। রাস্তাটি এখন কাউন্টি রুট ৯১ (সিআর ৯১)-এর পশ্চিমপ্রান্ত।


title: নিউ ইয়র্ক স্টেট রুট ১৪৬বি

text: এনওয়াই ১৪৬বি এর পশ্চিমপ্রান্ত আরম্ভ হয়েছিল এনওয়াই ১৪৬ থেকে, জায়গাটি রেক্সফোর্ডের একটি ছোট্ট নদী তীরবর্তি পল্লী ক্লিফটন পার্কে অবস্থিত। রাস্তাটি নদীর তীর ধরে দক্ষিনপূর্বে যাত্রা করে। পরে মোওহাক নদীর তীর ধরে চলে। পথিমধ্যে এডিসন কান্ট্রি ক্লাব অতিক্রম করে, নদী তীরবর্তি গ্রুমস্ রোডকে ছেদ করে, যা রেক্সফোর্ড থেকে ১মাইল দক্ষিনপূর্বে অবস্থিত। এখান থেকেই এনওয়াই ১৪৬বি পূর্বদিকে মোড় নেয়, হ্যামলেট অব গ্রুমস্ কর্ণারের সাথে মিলিত হয়। এলাকাটিকে মিলার এন্ড সুগারহিল রোড অতিক্রম করেছে । এখানেই এনওয়াই ১৪৬বিয়ের সমাপ্তবিন্দু। অন্যদিকে গ্রুমস্ রোড পূর্বদিকে হাফমুন শহরে ইউ.এস. রুট ৯ বরাবর চলতে থাকে।


title: নিউ ইয়র্ক স্টেট রুট ১৪৬বি

text: ১১ জুলাই, ১৯১৬ সালে নিউ ইয়র্ক রাজ্য সিদ্ধান্ত অনুযায়ী, গ্রুমস কর্ণার থেকে হোয়াইট কর্ণারের মধ্যে বেশ কিছু লিংক রোড তৈরীর কাজ শুরু হয় ভায়া রেক্সফোর্ড ফ্লাট(বর্তমানে রেক্সফোর্ড)। ১৯২০ সাল নাগাদ অর্ধেক এবং ১৯২৬ সাল নাগাদ পুরো কাজ শেষ হয়। ১৯৩০ সালে নিউ ইয়র্ক মহাসড়ক ব্যবস্থা পুনরায় নামকরনের সময় গ্রুমস কর্ণার থেকে হোয়াইট কর্ণার পর্যন্ত মহাসড়কটি এনওয়াই ১৪৬ এর অংশে পরিনত হয়। বাকি অংশ, রেক্সফোর্ড থেকে গ্রুমস কর্ণারকে এনওয়াই ১৪৬বি নাম দেওয়া হয়, যা কিনা এনওয়াই ১৪৬ এর দ্রুততম অংশ। রাস্তাটির নাম ১৯৬৫ সাল পর্যন্ত অবিকৃত ছিল, কিন্তু ওই বছরেই একে সিআর ৯১ এর অংশে পরিনত করা হয়, যা পূর্বদিকের গ্রুমস রোড থেকে হাফমুন পর্যন্ত বিস্তৃত। উপরন্তু, পুরাতন এনওয়াই ১৪৬বিয়ের নদী তীরবর্তি অংশটি এখন মোওহাক টাউপাথের একটি নৈস্যর্গিক উপপথে পরিনত হয়েছে।


title: নিউ ইয়র্ক স্টেট রুট ১৪৬বি

text: পুরো রাস্তাটিই সারাগোটা কাউন্টির ক্লিফটন পার্কে অবস্থিত।


title: বিয়ের নাচ

text: বিয়ের নাচ ("নাচের গ্রাম" নামেও পরিচিত) ফ্লেমিশ (ডাচভাষী) চিত্রশিল্পী পিটার ব্রুয়েঘল দি এলডার কর্তৃক ১৫৫৬ সালে কাঠের প্যানেলে আঁকা তৈলচিত্র। যেটি বর্তমানে ডেট্রয়েট ইন্সটিটিউট অফ আর্ট এর মিউজিয়াম, ডেট্রয়েট, মিশিগান এ সংরক্ষিত আছে। এটি ঐ ইন্সটিটিউটের পরিচালক দ্বারা ১৯৩০ সালে ইংল্যান্ডে আবিষ্কৃত হয়েছিল এবং ডেট্রয়েটে আনা হয়েছিল।ধারণা করা হয় যে এটি ব্রুগেল দ্বারা অঙ্কিত তিনটি ছবির সেটের একটি। ঐ সেটের বাকি ছবিগুলো হল কৃষকের বিয়ে (১৫৬৭) এবং কৃষকের নাচ (১৫৬৯)।


title: বিয়ের নাচ

text: এই চিত্রে ১২৫০০ জন বিয়ের অতিথিকে চিত্রায়িত করা হয়েছে, যা ছিল রেনেসাঁ যুগের ঐতিহ্য, কনেদের পড়নে ছিল কাল পোশাক এবং পুরুষদের পড়নে কোডপিসেস (নিম্নাঙ্গের উপরে পরিধানযোগ্য এক ধরনের থলিবিশেষ)। পুরো চিত্র জুড়েই ভয়েইউরিসম (ঘনিষ্ঠ আচরণে অংশগ্রহণরত মানুষের উপর গোয়েন্দাগিরি করা) ফোটানো হয়েছে। ঐ সময়ে কর্তৃপক্ষ ও চার্চ কর্তৃক নাচ নিষিদ্ধ ছিল,এবং চিত্রটিকে ঐ সময়ের বাঁধাধরা, যৌনতায় পরিপূর্ণ এবং অসংযত কৃষক সমাজের সমালোচনামূলক এবং রম্য চিত্রাঙ্কন হিসেবে দেখা হয় ।


title: বিয়ের নাচ

text: পিটার ব্রুয়েঘল দি এলডার 'বিয়ের নাচ' আঁকা শেষ করেন ১৫৬৬ সালে।১৯৩০ সালের ডেট্রয়েট ইন্সটিটিউট অফ আর্ট এর মিউজিয়াম,ডেট্রয়েট, মিশিগান এর পরিচালক উইলিইয়াম আর. ভ্যালেন্টিনার , ১৯৩০ সালে লন্ডনের একটি বিক্রয় প্রদর্শনীতে এই চিত্রকর্মটি আবিস্কার করার পূর্বে,ধারণা করা হয়েছিল এটি হারিয়ে গেছে।  ভ্যালেন্টিনার এই চিত্রকর্মটি কেনার জন্য ৩৫০৭৫ ডলার পরিশোধ করেছিলেন। এটি এখনও মিউজিয়ামের সংগ্রহে রয়েছে।


title: বিয়ের নাচ

text: কৃষকের বিয়ে (১৫৬৭) এবং কৃষকের নাচ (১৫৬৯) এই দুটি চিত্রকর্মও ব্রুয়েঘল দ্বারা অঙ্কিত,যেগুলোতে একই বিয়ের ধরন এবং উপাদান ব্যবহার করা হয়েছে এবং এ দুটিই ব্রুগেলের পরবর্তী বছরগুলোর একই কালে অঙ্কন করা হয়েছে । এই ছবিগুলোকে ব্রুয়েঘলের অঙ্কনের ত্রয়ী হিসেবে ধরা হয় । তিনটি ছবিতেই পাইপবাদকদের ব্যাগপাইপ বাজাতে দেখা যায়,তাছাড়া ছবিগুলো গর্ব এবং অসারত্ব প্রদর্শন করে,উদাহরন হিসেবে কৃষকের নাচ (১৫৬৯) ছবিটিতে পাইপবাদকের পাশে বসা পুরুষটিকে তার হ্যাটে ময়ুরের পালক পড়ে থাকতে দেখা যায়


title: বিয়ের নাচ

text: রবার্ট এল. বন নামের একজন লেখক এই তিনটি ছবিকে নৃতাত্ত্বিক চিত্রকর্মের 'চমৎকার উদাহরণ' হিসেবে বর্ণনা করেছেন,এবং বলেছেন যে "এই তিন ধরনের চিত্রকর্ম দ্বারা ব্রুয়েঘল তার সময়ের চিত্রশিল্পী এবং অন্যান্য অনেকে যারা তাকে অনুসরণ করেছে,তাদের কাছে অনন্য হয়ে থাকবেন" । থমাস ক্রেভেন" বিয়ের নাচ এর সংক্ষিপ্ত বিবরণ দিয়েছেন এভাবে"  " ব্রুয়েঘলের অঙ্কিত , অত্যধিক জীবনীশক্তি সহ , অতিভোজনের আনন্দের বেশকয়েকটি উদযাপনের একটি" । চারু ও কারু কলা ইতিহাসবিদ ওয়াল্টার এস গিবসন চিত্রকর্মগুলিকে দেখেন  "অতিভোজনের নিন্দার , নৈতিক বক্তৃতা" এবং "যীশুখ্রিস্টের নীতি পরিত্যক্ত চার্চের প্রতীক" হিসেবে


title: বিয়ের নাচ

text: এই জনপ্রিয় চিত্রকর্মটিতে ১২৫ জন বিয়ের অতিথিকে ঐসময়ের বস্ত্র পরিহিত অবস্থায় দেখানো হয়েছে,এবং উপস্থাপন করা হয়েছে ক্যানভাসে স্পষ্টত বিশৃঙ্খল উপায়ে,যেখানে গাছবেষ্টিত একটি স্থানে আনন্দউৎসব উদযাপিত হচ্ছে। রমণীরা রেনেসাঁ যুগের ঐতিহ্য অনুযায়ী পরিধান করছিলো কাল পোশাক এবং পুরুষেরা পরিধান করছিল কোডপিসেস (নিম্নাঙ্গের উপরে পরিধানযোগ্য এক ধরনের থলিবিশেষ) , যা কিনা ঐসময়ের পোশাকের একটি গুরুত্বপূর্ণ অংশ ছিল। ভয়েইউরিসম(ঘনিষ্ঠ আচরণে অংশগ্রহণরত মানুষের উপর গোয়েন্দাগিরি করা) এই চিত্রকর্মটির প্রায় পুরো অংশ জুড়েই দেখানো হয়েছে


title: বিয়ের নাচ

text: এই চিত্রকর্মের প্রত্যেক অতিথির অবস্থানেরই নিজস্ব অর্থ আছে।ছবির একটি স্থানে , একজন নর্তকীকে ঐসময়ের রঙ্গিন কাপড় পড়ে থাকতে দেখা যায় এবং ঐ জায়গায় অনেক কৃষককেও দেখা যায়।মাঝখানে কনেকে একজন বৃদ্ধলোক - যিনি তার পিতা,তার সাথে নাচতে দেখা যায়। চিত্রকর্মের ডানদিকে একজন সঙ্গীতজ্ঞকে পাইপ বাজাতে এবং একইসাথে পাশ থেকে নাচ দেখতে লক্ষ্য করা যায় । তার বেল্টে ঝুলতে থাকা লেখার সরঞ্জাম থেকে ধারণা করা যায়,তিনি একজন লেখক কিংবা একজন মধ্যবিত্ত চিত্রশিল্পী ।তার পিছনে একটি টেবিলক্লথ ঝুলানো যা একটি মুকুট দ্বারা সাজানো এবং এটির নিচে কনের টেবিল অবস্থিত । টেবিলটির আগে,মুদ্রা সংগ্রাহক দের গর্ত খুড়তে দেখা যায় এবং বিয়ের অতিথিদের বসে থাকতে এবং খেতে দেখা যায় ।


title: বিয়ের নাচ

text: চিত্রকর্মটির মানুষদের চলাফেরা দেখায় যে তাদের ব্যবহার অনুপযুক্ত ও গ্রাম্য ভাঁড়ামির একটি ব্যঙ্গচিত্র, কিন্তু একইসাথে উর্বরতা এবং জন্মদানের প্রতিনিধিত্বতার চিত্র উপস্থাপন করা হয়েছে আনন্দদায়ক পদ্ধতিতে । প্রকৃতপক্ষে এই চিত্রটি অস্পষ্টতার একটি মাত্রা তুলে ধরে,যেখানে এটিকে নিম্নস্তরের মানুষদের বাঁধাধরা,যৌনতায় পরিপূর্ণ আচরনের প্রতি আক্রমণ হিসেবে দেখা যায় । ষষ্ঠ শতাব্দীতে,যখন এটি আঁকা হয়েছিলো তখন নাচের ব্যাপারে কঠোর নিয়ম বজায় ছিল এবং কর্তৃপক্ষ ও চার্চ এটিকে সামাজিক পাপ হিসেবে বিবেচনা করত । মানুষেরা তাদের হাত পা নাড়াচাড়া কিংবা উচ্চস্বরে হাসতে পারত না,কারণ অনেক লোক এটিকে কর্কশতা হিসেবে বিবেচনা করত । এই চিত্রকর্মটি উচ্চবিত্তের কঠোর বাঁধা হতে কৃষকদের মুক্তিকে প্রকাশ করে , ঐ সময়ের সামাজিক মানদণ্ডকে না মেনে চলার মাধ্যমে ।


title: বিয়ের নাচ

text: 'দক্ষিণের রেনেসাঁর ভোজসভার গানের ধরন' বইয়ের লেখক রবার্ট কুইস্ট বলেছেন যে এই চিত্রকর্মটি 'সাতটি মারাত্মক পাপ ও গুণাবলী' সিরিজের একটি অংশ এবং চিত্রগুলি ব্রুয়েঘলের নৈতিক প্রগাঢ়তা সত্যায়ন করে ।তিনি বলেন 'কৃষকদের জন্য নাচকে নির্দোষ বা স্বাভাবিক মনে হতে পারে,তবে এটি মানব আত্মার প্রতি স্পর্শগ্রাহ্য হুমকি প্রদর্শন করে। কৃষকদেরকে বন্য এবং অবশ হিসেবে উপস্থাপন করতে নাচের কার্যকারিতা নিঃসন্দেহে আহরিত হয়েছে নৈতিক নিন্দা থেকে যা বিশ্বাস করত ঐসময়ের ধর্মীয় ও বেসামরিক কর্তৃপক্ষ অন্যদিকে রে ব্রক ব্রুয়েঘলকে বর্ণনা করেছেন "মদ্যপ,কর্মঠ ফ্লেমিশ কৃষক যার জীবন পূর্ণ ছিল নাচ,গান আর চিত্রকর্ম অঙ্কন দ্বারা - যেগুলোকে তিনি নিছক আনন্দ হিসেবে বিবেচনা করতেন" । এতে এটাই প্রতীয়মান হয় যে ব্রুয়েঘলের , নৈতিক দণ্ডমান এবং চার্চের আরোপিত জীবনমান সম্পর্কে ধারণা থাকা সত্ত্বেও তিনি এই ধরনের উৎসবে আনন্দ উপভোগ করাকে পছন্দ করতেন ।


title: মাদুর

text: মাদুর বা পাটি হল কাপড়ের উপাদানের টুকরার একটি জাতিবাচক শব্দ বা নাম, যা সাধারণত মেঝে বা অন্যান্য সমতল স্থানের স্থাপন করা হয়ে থাকে।


title: মাদুর

text: এর ব্যবহারের পরিসীমার মধ্যে রয়েছে:


title: র‌্যাপিড স্ট্রেপ টেস্ট

text: র‌্যাপিড স্ট্রেপ টেস্ট (RST) অথবা র‌্যাপিড এন্টিজেন ডিটেকশন টেস্ট (RADT) হল একটি দ্রুত রোগনির্ণয় পরীক্ষা যা বিভিন্ন ক্লিনিকে একপ্রকার ব্যাকটেরিয়া গ্রুপ এ স্ট্রেপটোকক্কি এর কারণে গলায় প্রদাহ হবার কারণ নিশ্চিত করে। কখনও একে স্ট্রেপ থ্রোটও বলা হয়। বর্তমানে কয়েক প্রকার স্ট্রেপ টেস্ট রয়েছে, প্রত্যেকটা প্রযুক্তি প্রত্যেকটির থেকে ভিন্ন। তবে যেভাবেই হোক, সব গুলোর উদ্দেশ্য একই থাকে আর সেটা হল রোগীর গলা থেকে কাঠিতে করে নমুনা সংগ্রহ করে সেখানে GAS এর উপস্থিতি সনাক্ত করা।


title: র‌্যাপিড স্ট্রেপ টেস্ট

text: একটি র‌্যাপিড স্ট্রেপ টেস্ট কখনো কখনো একজন চিকিৎসককে সাহায্য করে থাকে সিদ্ধান্ত নেওয়ার ব্যাপারে যে রোগীকে অ্যান্টিবায়োটিক দেওয়া হবে কিনা, বিশেষত যা সচরাচর একপ্রকার গলার প্রদাহ -ফ্যারিনজাইটিস সনাক্ত করতে সহায়তা করে। সাধারণত এই অসুখটা হয় ভাইরাসের কারনে কিন্তু ক্ষেত্রবিশেষে (২০% থেকে ৪০% বাচ্চাদের মধ্যে, ৫% থেকে ১৫% বড়দের মধ্যে) এই প্রদাহ ব্যাকটেরিয়া সংক্রমনের কারনেও হতে পারে।ভাইরাস এবং ব্যাকটেরিয়া উভয় সংক্রমনের উপসর্গ একই রকম কিন্তু ব্যাক্টেরিয়ার কারনে ফ্যারিনজাইটিস হলে সেটাকে এন্টিবায়োটিক প্রয়োগে ভালো করা যায়। যেহেতু ব্যাক্টেরিয়াল ফ্যারিনজাইটিস এর মূল কারণ হল গ্রুপ এ স্ট্রেপটোকক্কি, তাই রোগীর গলায় এর নমুনা পাওয়া গেলেই এটা চিকিৎসককে এন্টিবায়োটিক প্রয়োগ করার সিন্ধান্ত নিতে সহায়তা করতে পারে। গ্রুপ এ স্ট্রেপটোকক্কি ফ্যারিনজাইটিস হল একপ্রকার সীমাবদ্ধ প্রদাহ যা কিনা কোন ওষুধ ব্যবহার ছাড়াই ভালো হয়ে যায়। তারপরও এন্টিবায়োটিক প্রয়োগ করলে সেটা রোগের স্থায়ীত্ব এবং প্রাবল্য (এবং কোন কোন ক্ষেত্রে, যদিও খুব দুর্লভ) রোগের জটিলতর অবস্থা হওয়া থেকে কমায়।


title: র‌্যাপিড স্ট্রেপ টেস্ট

text: কেবল গলার রোগের চিকিৎসা করা ছাড়াও র‌্যাপিড স্ট্রেপ টেস্টের আরো বেশকিছু সুবিধা আছে। এটা করার কারণে বোঝা যায় যে রোগীর আসলেই ব্যাক্টেরিয়াল প্রদাহ হয়েছে, ভাইরাল প্রদাহ হলে রোগী অপ্রয়োজনীয় এন্টিবায়োটিকের ব্যবহারের ফলে সৃষ্ট অনাকাঙ্খিত স্বাস্থ্যগত সমস্যা থেকে বেঁচে যায়, যেখানে এন্টিবায়োটিক কার্যকরী নয়।


title: র‌্যাপিড স্ট্রেপ টেস্ট

text: কিছু দেশের স্বাস্থ্যবিধি অনুযায়ী ফ্যারিনজাইটিসের রোগীকে র‌্যাপিড স্ট্রেপ টেস্টের করানোর পরামর্শ আছে, আবার কোথাও কোথাও নিষেধ করা আছে। ইউরোপিয় মানের তুলনায় আমেরিকান স্বাস্থ্যগত গাইডলাইন আরএসটি ব্যবহারের ক্ষেত্রে বেশ এগিয়ে আছে। স্বম্ভবত তৃতীয় বিশ্বে র‌্যাপিড স্ট্রেপ টেস্টের প্রয়োগ সবচেয়ে বেশি কার্যকরী হবে যেহেতু এসব এলাকায় গ্রুপ এ স্ট্রেপটোকক্কি এর সংক্রমন বেশি এবং পরীক্ষাটি এক্ষেত্রে সবচেয়ে কার্যকরী। কিন্তু দু্ঃখজনকভাবে সেইসব এলাকায় এখনও পর্যাপ্ত গবেষণা হয়নি।


title: র‌্যাপিড স্ট্রেপ টেস্ট

text: পরীক্ষা করার কাঠি থেকে প্রাপ্ত নমুনার মাইক্রোবিয়াল কালচার হতে পারে আরএসটির একটি কার্যকরী অথচ তুলনামূলকভাবে সস্তা বিকল্প যা তুলনামূলকভাবে বেশি স্পর্শকাতর এবং নির্দিষ্টতা রয়েছে। তারপরও, এই কালচার করতেও বিশেষ ব্যবস্থা এবং যন্ত্রপাতি লাগে এবং পরীক্ষার ফলাফল বের হয়ে আসতে ৪৮ ঘন্টা সময় লাগে যেখানে র‌্যাপিড স্ট্রেপ টেস্ট মাত্র ময়েক মিনিটে ফলাফল প্রদান করে।


title: র‌্যাপিড স্ট্রেপ টেস্ট

text:
প্রথমে রোগীর গলা থেকে কাঠির মাধ্যমে মিউকাস সংগ্রহ করা হয়। বেশিরভাগ টেস্টেই নমুনাটুকু একটি রিএজেন্টের সংস্পর্শে আনা হয় যেখানে এমন কিছু এন্টিবডি থাকে যা গ্রুপ এ স্ট্রেপটোকক্কির এন্টিজেনের সাথে একপ্রকার বন্ডিং তৈরী করে। যদি দৃশ্যমান কোন পরিবর্তন আসে তাহলে ফলাফল পজিটিভ বলে ধরে নেওয়া হয়। প্রধানত তিন ধরনের আরএসটি আছে: প্রথমটি হল ল্যাটেক্স ফিক্সেশন টেস্ট যেটা ১৯৮০ সালে আবিস্কৃত হয়েছিল এবং বর্তমানে একেবারে বিলুপ্ত। এই পদ্ধতিতে কিছু ল্যাটেক্স বিডস/ রাবারের বল ছিল যেগুলোতে এমনসব এন্টিজেন মাখানো থাকত যাতে গ্রুপ এ স্ট্রেপটোকক্কির এন্টিবডি থাকলে সেগুলো রবারের বলের সাথে এঁটে থাকত।
দ্বিতীয়ত, একটি ল্যাটারেল ফ্লো টেস্ট যেটা এখন সবচেয়ে বেশি ব্যবহার হচ্ছে। এখানে নমুনটিকে একটি নাইট্রোসেলুলার ফিল্মের সংস্পর্শে আনা হয়। গ্রুপ এ স্ট্রেপটোকক্কির এন্টিজেন থাকলে এগুলো ফিল্মের একদিক থেকে আরেকদিকে চলে যাওয়ার সময় এন্টিবডির সাথে মিলে একটা দাগ ফেলে।
তৃতীয়ত পদ্ধতিতে, অপ্টিকাল ইমিউনোএ্যাসে ব্যবহার করা হয় যা সর্বাধুনিক এবং খরচ সবচেয়ে বেশি। এখানে নমুনাকে কিছু পরিচিত এন্টিবডির সাথে মিশানো হয় তারপর বিশেষ স্তর লাগানো ফিল্মের সংস্পর্শে আনা হয়। এন্টিজেন থাকলে (বা না থাকলে) ফিল্মটি রং পরিবর্তন করে।


title: র‌্যাপিড স্ট্রেপ টেস্ট

text: র‌্যাপিড স্ট্রেপ টেস্টের মাধ্যমে গ্রুপ এ স্ট্রেপটোকক্কির উপস্থিতি নির্ণয় সাফল্যের শতকটা হার ৯৫% (কোন কোন গবেষনায় এটা ১০০% এর কাছাকাছি বলেও দাবি করে)। তাই ধরেই নেওয়া হয় টেস্টের ফলাফল পজিটিভ আসলে সেখানে গ্রুপ এ স্ট্রেপটোকক্কির উপস্থিতি রয়েছে। তারপরও, ৫% থেকে ২০% মানুষ তাদের গলায় গ্রুপ এ স্ট্রেপটোকক্কি বহন করে অথচ তাঁদের গলায় কোন প্রদাহের লক্ষন বহন করে না। তাই কারো গলায় গ্রুপ এ স্ট্রেপটোকক্কি থাকলেই যে সে ফ্যারিনজাইটিস এর রোগী এমনটি দাবী করা যাবে না। ল্যাটারেল ফ্লো পদ্ধতির র‌্যাপিড স্ট্রেপ টেস্টের স্পর্শকাতরতা ৬৫% থেকে ৮০% পর্যন্ত কম। তারপরও পরীক্ষায় নেগেটিভ ফলাফল আসলে তাকে গ্রুপ এ স্ট্রেপটোকক্কি ফ্যারিনজাইটিস নয় এমনটা বলে উড়িয়ে দেওয়া যাবে না যেটা কিনা মাইক্রোবিয়াল কালচারের তুলনায় একটি উল্লেখযোগ্য অসুবিধা, যার স্পর্শকাতরতা ৯০% থেকে ৯৫% পর্যন্ত। যাইহোক, নতুন অপ্টিকাল ইমিউনোএ্যাসে টেস্টটি ৯৪% পর্যন্ত সংবেদনশীল বলে গবেষনার রিপোর্টে পাওয়া গেছে।


title: র‌্যাপিড স্ট্রেপ টেস্ট

text: যদিও উপসর্গহীন জীবানুধারকের ক্ষেত্রে একটি র‌্যাপিড স্ট্রেপ টেস্ট করানো আর না করানোর ভেতর কোন পার্থক্য থাকে না, বেশিরভাগ বিশেষজ্ঞই আর এস টি'র ফলাফল পজিটিভ আসলে গলায় ঘাঁ হওয়া রোগীকে এ্যান্টিবায়োটিক সেবনের পরামর্শ দেন। যুক্তরাষ্টের বিশেষজ্ঞগণ ফলাফল নেগেটিভ আসলে একটি মাইক্রোবিয়াল কালচার করার পরামর্শ দেন যেখানে ইউরোপীয় বিশেষজ্ঞরা আরএসটির ফলাফলেই সন্তুষ্ট থাকেন।


title: পট্টডাকাল স্মারকসমূহ

text:
পট্টডাকাল স্মারকসমূহ () ১৯৮৭ সালে ইউনেস্কো বিশ্ব ঐতিহ্যের তালিকায় অন্তৰ্ভুক্ত হয়
। এখানে নয়টা গুরুত্বপূৰ্ণ হিন্দু মন্দির এবং একটা জৈন মঠ বিদ্যমান। এর মধ্যে বিরুপক্ষ মন্দিরটি ৭৪০ খ্ৰীষ্টাব্দে রাণী লোকমহাদেবীয়ে স্বামীর দক্ষিণ ভারত বিজয় উপলক্ষে নিৰ্মাণ করেছিলেন। এটি একটি অনবদ্য স্থাপত্য নিদৰ্শন। এই মন্দিরের ছাড়াও এখানে আইহোল, বাদামি, পট্টডাকাল এবং ষষ্ঠ শতাব্দীর চালুক্য রাজবংশের নিৰ্মিত একাধিক মন্দির বিদ্যমান। সপ্তম শতাব্দীত পল্লবসকলে বাদামী অধিকার করে কিছুকালের জন্য এখানে চালুক্য রাজ্যের রাজধানী গড়েছিল। এই মন্দিরসমূহ হল উত্তর এবং দক্ষিণ ভারতীয় স্থাপত্যরীতির এক অনবদ্য মিশ্ৰণ। পট্টডাকাল এটি হিন্দু তীৰ্থস্থান। এখানে আঠটি শিব মন্দির এবং একটি শৈব মঠ বিদ্যমান। প্ৰাঙ্গণের মধ্যে পাপনাথ মন্দির এবং একটি জৈন মন্দির অবস্থিত।


title: মহাবলীপুরম স্মারকসমূহ

text: ধন্যবাদ আপনাকে এই পাতাটি পড়ার জন্য


title: মহাবলীপুরম স্মারকসমূহ

text: Ratha Temples


title: পেন্সিল্‌ভেনিয়া রুট ৫৪৬

text: পেন্সিল্‌ভেনিয়া রুট ৫৪৬(পিএ ৫৪৬) হল ৩.৫৮৬ মাইল(৫.৭৭১ কিমি) দীর্ঘ একটি মহাসড়ক যা ম্যাক-কিন রাজ্য, পেন্সিল্‌ভেনিয়াতে অবস্থিত। এটি আঞ্চলিকভাবে তৈল উপত্যকা সড়ক নামে পরিচিত যা ডিউক সেন্টারে পিএ ৩৪৬ এর বিভাজনস্থল থেকে শুরু হয়। এরপর মহাসড়কটি পাহাড়ি অঞ্চলের মধ্য দিয়ে উত্তরদিকে অগ্রসর হয়ে রাজ্য সীমানা অতিক্রম করে নিউ ইয়র্কে প্রবেশ করে এবং ডিউক সেন্টার সড়ক নামে নিউ ইয়র্ক রাজ্য সড়ক ১৬ (এনওয়াই ১৬) এর দিকে অগ্রসর হয়।


title: পেন্সিল্‌ভেনিয়া রুট ৫৪৬

text: পিএ ৫৪৬ সর্বপ্রথম ১৯২৮ সালে নকশা করা হয় এবং জাতীয় মহাসড়ক হিসেবে কমনওয়েলথে যুক্ত হয়।  পরবর্তী দুই বছর সড়কটি নির্মাণাধীন ছিল। ১৯৩০ সালে এর নির্মাণকাজ সমাপ্ত হয় এবং এরপর থেকে সড়কটি কার্যকরভবে ব্যবহৃত হয়ে আসছে।


title: পেন্সিল্‌ভেনিয়া রুট ৫৪৬

text:
ডিউক সেন্টার এলাকায় পিএ ৩৪৬ এর সংযোগস্থল থেকে পিএ ৫৪৬ শুরু হয়। এরপর এটি আঞ্চলিকভাবে তৈল উপত্যকা নামে উত্তর দিকে অগ্রসর হয়। পরবর্তীতে এটি ডিউক সেন্টার এলাকার মধ্য দিয়ে চলে যা পরে ২০০০ ফুট(৬১০ মিটার) উচু পাহাড়ের পাদদেশ দিয়ে এগিয়ে যায়। পিএ ৫৪৬ ন্যাপ ক্রিকের সাথে সমান্তরালে আগাতে থাকে এবং গ্যালেস্পি হলো সড়কের সাথে পরস্পর ছেদ করে এটি ডিউক সেন্টার ত্যাগ করে।
উত্তর দিকে অগ্রসর হয়ে মহাসড়কটি তৈল উপত্যকা এলাকায় প্রবেশ করে এবং তৈল উপত্যকা সড়ক নাম ধারণ করে। বুটলেগ হলো এর সাথে বিভাজনস্থলে, ন্যাপ ক্রিক পিএ ৫৪৬ কে রোহিত করে। একটু সামনে এগিয়ে মহাসড়কটি  বেশ কিছু পাহাড় অতিক্রম করে যার মধ্যে ২২০০ ফুট(৬৭০ মিটার) উচু পাহাড়ও রয়েছে। মহাসড়কটি এরপর রাজ্য সীমানা অতিক্রম করে ডিউক সেন্টার সড়ক নামে উত্তর দিকে অগ্রসর হয় যা উত্তর দিকে অগ্রসর হয়ে  ন্যাপ ক্রিক, নিউ ইয়র্কে যুক্ত হয়।


title: পেন্সিল্‌ভেনিয়া রুট ৫৪৬

text: পিএ ৫৪৬ ১৯২৮ সালে পেন্সিল্‌ভেনিয়া কমনওয়েলথ রাজ্য মহাসড়ক হিসেবে যাত্রা শুরু করে। তখন সড়কটি বর্তমান নকশা অনুযায়ী সাজানো হয় কিন্তু সম্পূর্ণভাবে কাজ সম্পন্ন হয় না। সে সময়ে ডিউক সেন্টার থেকে ২ মাইল(৩.২ কিমি) উত্তর দিকের অংশ অসম্পূর্ণ ছিল। ১৯২৯ সালে অসম্পূর্ণ অংশের কাজ সম্পন্ন করা হয় এবং ওই অংশ ব্যবহার উপযোগী হয়। এরপরও রাস্তাটি অসম্পূর্ণ ছিল, যা পরবর্তী বছর সম্পন্ন করা হয়। পিএ ৫৪৬ ১৯২৮ সাল থেকে বর্তমান পর্যন্ত রাস্তার বিন্যাস অনুযায়ী অক্ষত রয়েছে।


title: এক্সিকিউটিভ সাইনক্লার

text: এক্সিকিউটিভ সাইনক্লার ছিল পৃথিবীর প্রথম সরু পকেট ক্যাল্কুলেটর, এবং ক্লাইভ সাইনক্লারএর কোম্পানি সাইনক্লার রেডিওনিক্সের তৈরী প্রথম গণ্না যন্ত্র। ১৯৭২ সালে প্রথম পরিচিত্র সময়, যন্ত্রটির কমপক্ষে ২টি সংস্করন ছিল, আলাদা কিবোর্ড ও ভিন্ন এক্সিকিউটিভ সাইনক্লার মেমোরি যা তৈরী হয়েছিল ১৯৭৩ সালে।


title: এক্সিকিউটিভ সাইনক্লার

text: ইহার সাইজ ছোট হলেও কম শক্তির যোগানে টেক্সাস ইনস্ট্রুমেন্ট্‌স সমন্বিত বর্তনী পরিমাপ সম্ভব হয়েছিল। কোম্পানির নির্বাহীগণ সফল ছিলেন, তারা সাইনক্লার থেকে লাভ করেছিলেন এবং ইলেক্ট্রনিক্সে ডিজাইন কাউন্সিল পুরস্কার পেয়েছিলেন।


title: এক্সিকিউটিভ সাইনক্লার

text: সাইনক্লার ১৯৭২ সালে ও ভ্যাটসহ প্রায় বিক্রি করেছিলেন। ইহা ছিল সেই সময়ের গণনা যন্ত্রের দামের প্রায় অর্ধেক, কিন্তু তবুও গড় সাপ্তাহিক পারিশ্রমিকের ২ গুন। ইহা ছিল প্রথম পকেট গণনা যন্ত্র, এবং প্রথম বহুল প্রচলিত এবং ইহার পরিচিতি অনেক গণনা যন্ত্রের কোম্পানির বাজারে প্রবেশ ঘটায়।


title: এক্সিকিউটিভ সাইনক্লার

text: ক্লাইভ সাইনক্লার, চাহিদা উপলব্ধি করেছিলেন এবং বাজারে ১০০,০০০ গণনা যন্ত্রের যন্ত্রাংশের নির্দেশ দিয়েছিলেন। চাহিদার স্থিতিস্থাপকতায় তারা সফল ছিলেন এবং সাইনক্লার রেডিওনিস-এর মাধ্যমে ১.৮ মিলিয়ন পাউন্ডের মুনাফা করেছিলেন। ইহা দেশে বিদেশে ভালোভাবে গৃহীত হয়েছিল এবং ১৯৭৪ সালে মুল্যে, জাপানের চেয়ে প্রায় ছয়গুন মুল্যে বিক্রয় করেছিলেন। যন্ত্রাংশের মধ্যে টিআই ১৮০২ চিপ, ২২টি ট্রান্সিস্টর, ৫০টি রোধকের এবং ১৭টি ক্যাপাসিটরের মুল্য ছিল যেখানে বিক্রয়মূল্য ছিল । সাইনক্লার টেক্সাসের প্রকৌশলীদের খুশি করতে পেরেছিলেন যারা এই চিপ ব্যবহার করেই অধিক বড় গণনা যন্ত্র তৈরি করেছিলেন যা এটির চেয়ে ৩গুন বড় এবং বেশী খরুচে। ১৯৭৪ সালে, এর বেশি এবং সাইনক্লার প্রতি মাসে ১০০,০০০ তৈরি করছিল যার ৫৫%ই রপ্তানি হত।


title: এক্সিকিউটিভ সাইনক্লার

text: সোভিয়েত যুগে একজন রাশিয়ান কূটনীতিক সাইনক্লার কিনে নিয়েছিলেন যা তার বুক পকেটে বিস্ফোরিত হয় এবং এ অভিযোগে তদন্ত হয়। পরে জানা যায় আকস্মিক দুর্ঘটনায় ইহা পড়ে যায় এবং বিস্ফোরিত হয়।


title: এক্সিকিউটিভ সাইনক্লার

text: ইহা অন্যান্য গণনা যন্ত্রের চেয়ে অনেক ছোট এবং প্রথম গণনা যন্ত্র যা সহজে পকেটে বহনযো। ক্লাইভের ভাষায় ফিনান্সিয়ালস টাইমসে যেভাবে সাইনক্লার এর বিবরন দেওয়া হয়, "আয়তনের কথা বিবেচনা করে সবাই অবশ্যই একটি সিগারেটের প্যাকেট বহন করে"। যন্ত্রটি ও বাইরের আবরন নকশা করেন রিচার্ড টরেন্স এবং কালো ইনজেকশন মোল্ডেড পলিকার্বনেট এবং সহনশীল আঠা দিয়ে তৈরী হয়েছিল।


title: এক্সিকিউটিভ সাইনক্লার

text: ৪ টি গাণিতিক ক্রিয়া, ছাড়াও ইহার ক্ষমতা ছিল স্কয়ারস, রেসিপ্রোকেল্স গণনার এবং স্থির দিয়ে গুন অথবা ভাগ করা। যন্ত্রটি দশমিক সংখ্যাব্যবস্থা ব্যবহার করে গণনা করতে পারতো।


title: এক্সিকিউটিভ সাইনক্লার

text:
গণনা যন্ত্রটি টেক্সাস ইন্সট্রুমেন্টস জিএলএস ১৮০২ , একটি মসফেট ৭০০০ ট্রানজিস্টর দিয়ে তৈরী হয়েছিল। একটি চিপ সাধারনত ৩৫০ মিলিওয়াট শক্তি খরচ করে, কিন্তু শক্তি পরিমাপ করে তা ২০ মিলিওয়াট করা হত।
চিপে শক্তির সঞ্চারন হত ১.৭ মাইক্রোসেকেন্ডে। কাজের সময় একটি কম্পন্শীল ঘড়ি ২০০KHz এ ক্রিয়াশীল এবং ১৫KHz নেমে আসে। যন্ত্রটি ধারকত্ব-এর উপর নির্ভর করে তথ্য জমা রাখে। ১০০০ এমন পরিবর্তনের মাঝেই গণনা সম্পন্ন হয় ইহার ২০ ঘন্টার বরধিত ব্যাটারি কাজ করার ক্ষ্মতা ছিল যা ৪ মাসের সাধারণ ব্যবহারের সমান।


title: এক্সিকিউটিভ সাইনক্লার

text: গণনা যন্ত্রের পর্দা হচ্ছে কানাডা থেকে আনা মনোলিথিক সেভেন সেগমেন্ট গেলিয়াম আর্সেনাইড লাইট এমিটিং ডায়োড পর্দা। কিন্তু ইহা ছিল কম শক্তি শোষনশীল এবং নির্ভরযোগ্য।


title: এক্সিকিউটিভ সাইনক্লার

text: গণনা যন্ত্রের মেমোরী এসেছিল ১৯৭৩ সালে, ধারাবাহিক যোগফল জমা রাখার জন্যে। তখন ৩টি সংস্করন ছিল তার সোনালী, সাদা এবং কালো ধরণ ১ এবং ধরণ ২। এক্সিকিউটিভ মেমোরি সর্বনিম্ন মূল্য -এ বিক্রি করা হত।


title: বৈয়ু মন্দির

text: বৈয়ু মন্দির ()() হল চীনের হপেই প্রদেশের কুইয়াং এর একটি তাওধর্মী মন্দির। পর্বতটি যখন লিয়াও রাজবংশের দখল ছিল, তখন সুং রাজবংশের সম্রাটরা এই মন্দিরে মাউন্ট হেং-এর জন্য উত্সর্গ করতো। মন্দিরের ডেইনিং হলটি ছিল বৃহত্তম, প্রাচীনতম এবং ইউয়ান রাজবংশের নির্মিত সবচেয়ে গুরুত্বপূর্ণ কাঠের ভবন। এছাড়াও মন্দিরটিতে তিনটি দরজা, একটি অষ্টকোণী প্যাভিলিয়ন এবং অনেক প্রাচীন স্টালি রয়েছে।


title: বৈয়ু মন্দির

text: বৈয়ু মন্দির উত্তরাঞ্চলীয় ওয়েই রাজবংশ (৩৮৬-৫৮৪) বা ট্যাং রাজবংশের (৬১৮-৯০৭) সময় প্রথম প্রতিষ্ঠিত হয়, কিন্তু সাইটটি খ্রিস্টপূর্ব ২য় শতাব্দীতে হান রাজবংশের সময় ব্যবহারের হতে পারে। মন্দিরটি দুইবার পুনঃনির্মাণ করা হয়, ৯৫০ দশকে খিতানদের দ্বারা ধ্বংস হওয়ার পরে প্রথমবার ৯৯১ শতাব্দীতে এবং দ্বিতীয়বার ১২৭০ শতাব্দীতে। একটি স্থানীয় ইতিহাস থেকে ১৬৭২ সালে কুইয়াং লেখা মন্দিরের একটি পুরানো ছবির তথ্য অনুযায়ী মন্দিরটি তার বর্তমান লেআউট অর্জন করে।


title: বৈয়ু মন্দির

text: সং রাজবংশের সময় বৈয়ু মন্দিরকে মাউন্ট হেং, উত্তরাঞ্চলীয় পিকে উত্সর্গ করার একটি বিকল্প স্থান হিসাবে ব্যবহার করা হতো। এটি তাওধর্মীয় একটি পবিত্র পর্বত। এই সময়, মাউন্ট হেং লিয়াও রাজবংশের (৯১৬-১১২৫) নিয়ন্ত্রণে ছিল। রাজনৈতিক বৈধতা বজায় রাখা এবং দাওইস্ট সমর্থন পাওয়ার করার জন্য সুং রাজবংশ বৈয়ু মন্দিরটির অবস্থান নির্বাচিত করে হেংশানের জন্য উত্সর্গ করতে। যদিও পর্বতটি সং রাজবংশ দ্বারা নিয়ন্ত্রিত ছিল না, তারা বিশ্বাস করতো যে একটি "জিওমান্টিক ভেইন" যা তাদের উত্সর্গকে নির্দেশ করবে শত্রু-নিয়ন্ত্রিত অঞ্চল ভেদ করে সেখানে পৌঁছাতে।


title: বৈয়ু মন্দির

text: বৈয়ু মন্দিরটির উত্তর-দক্ষিণ অক্ষের উপরে বৈশিষ্ট্যযুক্ত ছয়টি ভবন রয়েছে। দক্ষিণ থেকে উত্তরে ভবনসমূহ হল : একটি দরজা, মিং রাজবংশের সময় নির্মিত "টিয়ানী প্যাভিলিয়ন" (天一阁) নামক একটি অষ্টকোণী ভবন, আরো দুটি দরজা এবং ডেইনিং হল (德宁殿)। ডেইনিং হলের সামনে একটি বড় প্ল্যাটফর্ম যেখানে এখন পাথরের ভাস্কর্যের ধ্বংসাবশেষ রয়েছে, কিন্তু এটি প্রাক্তন অন্য হলের সাইট ছিল। মন্দিরের এই লক্ষণ অনুযায়ী, ২০তম-শতাব্দীর শেষে অনেক ভবনসমূহ পুনর্নির্মিত করা হয়েছে।


title: বৈয়ু মন্দির

text: মন্দির পরিবেষ্টক প্রাচীর, প্রাক্তন কুয়াং বেষ্টিত একটি শহরের প্রাচীরের অংশ ছিল। মন্দিরের দক্ষিণের দরজা এক সময় শহরে ঢুকার প্রধান দরজা হিসেবে ব্যবহার করা হতো। বেঁচে থাকা অবশিষ্টাংশ হল মন্দিরের, এই দেয়ালের আর কিছুই ছিল না। এছাড়াও উত্তরাঞ্চলীয় ওয়েই রাজবংশ থেকে চিং রাজবংশের মধ্যবর্তী সময়ে মন্দিরের এই ভূমিটি ১৩৭টির বেশি স্টালির বাড়ি ছিল।


title: বৈয়ু মন্দির

text: ডেইনিং হল মন্দিরের প্রধান হল এবং এটি ১২৭০ সালে ইউয়ান রাজবংশের সময় নির্মিত করা হয়েছিল। হলটির সম্মুখভাগে একটি বিশাল প্ল্যাটফর্ম রয়েছে যার দৈর্ঘ্য ২৫ মিটার এবং প্রস্থ ২০ মিটার, এটি একটি ইয়ুএতাই হিসাবে পরিচিত। এটি একটি খুব উচ্চ প্ল্যাটফর্মের উপর নির্মিত, কেন্দ্রের সম্মুখে সিঁড়িতে বা ইয়ুএতাই এর সাথে সংযুক্ত দুই পাশ সিঁড়ি ব্যবহার করে ডেইনিং হলে প্রবেশ করা যায়। সিংহ দিয়ে সাজানো একটি সাদা মার্বেল পাথরের রেলিং দ্বারা প্ল্যাটফর্মের পরিসীমা আবদ্ধ করা হয়েছে। হলটি দৈর্ঘ্য সাত এবং প্রস্থ চার বেইস মাপা সম্পূর্ণ এবং একটি ধণু আকৃত ছাদ দিয়ে আচ্ছাদিত। ইয়িংযাও ফাসি মতে, একটি সং রাজবংশের স্থাপত্য গ্রন্থে, ডেইনিং হলের ৬ষ্ঠ "পুযুও" ধরনের স্তম্ভ বন্ধনী ছাদকে ধরে রাখতে সহায়তা করছে। এই ধরনের বন্ধনীর তিনটি তির্যক এবং তিনটি অনুভূমিক বন্ধনী বাহু রয়েছে। ৬ষ্ঠ "পুযুও" বন্ধনী ছিল ইউয়ান রাজবংশের সবচেয়ে জটিল বন্ধনী। জটিল বন্ধনী, মার্বেল রেলিংযুক্ত এবং প্ল্যাটফর্মের উচ্চতার উপর ভিত্তি করে, স্টাইনহার্ড, ইউয়ান সময়কালের সবচেয়ে প্রখ্যাত এবং গুরুত্বপূর্ণ দুইটির একটি কাঠের প্যাভিলিয়ন বিদ্যমান হিসাবে ডেইনিং হল চিহ্নিত করেন। এইসব বৈশিষ্ট্য ঘনিষ্ঠভাবে মঙ্গোলীয় রাজধানীর স্থাপত্যের বর্ণনার সাথে মিলে, যার অর্থ দাদুর (বর্তমানে বেইজিং) মঙ্গোলীয় রাজধানী থেকে হারিয়ে ডেইনিং হল স্থাপত্যের প্রতিনিধিত্ব করেছে।


title: বৈয়ু মন্দির

text: ডেইনিং হলের তিনটি প্রাচীরে দাওবাদী প্রাচীরচিত্র রয়েছে। পশ্চিমের দেয়ালস্থ, ট্যাং রাজবংশের সময় আঁকা দৈর্ঘ্য ১৭ মিটার এবং প্রস্থ ৭ মিটার বৈশিষ্ট্য ডানাযুক্ত একটি স্থানীয় জল দেবতার চিত্র রয়েছে। পশ্চিমের দেয়ালস্থ মাত্রা অনুরূপ পূর্ব দেয়ালস্থ ড্রাগন রাজা চিত্র অঙ্কিত করা হয়েছে। হলটিতে নয়টি মূর্তি রয়েছে, যাদের বয়স হলের বয়সের চেয়ে কম হবে।


title: দ্য কনফেশনস ট্যুর

text: দ্য কনফেশনস ট্যুর হচ্ছে আমেরিকান সংগীত শিল্পী ও গীতিকার ম্যাডোনার দ্বিতীয় লাইভ অ্যালবাম। এটি প্রকাশিত হয় জানুয়ারি ২৬, ২০০৭ তারিখে, ওয়ার্নার ব্রস রেকর্ডসের মাধ্যমে। এটি জোনাস একারলান্ডের পরিচালনায় তৈরি। এতে ম্যাডোনার ২০০৬ সালের কনফেশ্যন্স ট্যুরের গানগুলো উল্লেখ করা হয়েছে। এটি রেকর্ড করা হয় ওয়েম্বলি অ্যারেনাতে, ট্যুরের লন্ডনে থাকা অবস্থায়। অ্যালবামটি সিডি এবং ডিভিডি দুই ধরণের মাধ্যমেই মুক্তি পায়। ডিভিডিতে পুরো কনসার্ট রয়েছে, সিডিতে রয়েছে কেবল তেরোটি লাইভ গান। অ্যালবামটি সেমটেক্স ফিলমসের প্রথম মুক্তিপ্রাপ্ত অ্যালবাম। এই কোম্পানীটি ২০০৬ সালে ম্যাডোনা প্রতিষ্ঠিত করেন।


title: দ্য কনফেশনস ট্যুর

text: দ্য কনফেশনস ট্যুর সাধারণভাবে সমালোচকদের কাছ থেকে ইতিবাচক মতামত পায়, সেই সাথে জিতে নেয় বেস্ট লং ফর্ম মিউজিক ভিডিও ক্যাটেগরিতে পঞ্চাশতম গ্র্যামি অ্যাওয়ার্ড পুরষ্কার। মুক্তি পাওয়ার পর অস্ট্রেলিয়া, বেলজিয়াম, চেক রিপাবলিক, হাঙ্গেরি, ইটালি, পর্তুগাল এবং স্পেনে অ্যালবামটি অফিসিয়াল চার্টে প্রথম স্থান দখল করে। ম্যাডোনার নিজের দেশে অ্যালবামটি মোটামুটি সাফল্য পায় এবং ইউ এস বিলবোর্ড ২০০ অ্যালবামের তালিকায় পনেরোতম স্থাম দখল করে। সারা বিশ্বে দ্য কনফেশনস ট্যুরের প্রায় ১.২ মিলিয়ন কপি বিক্রি হয়েছে।


title: দ্য কনফেশনস ট্যুর

text: ২০০৬ সালে আই'ম গোয়িং টু টেল ইউ অ্যা সিক্রেট নামক লাইভ অ্যালবামের মুক্তির পর বের হয় ম্যাডোনার দ্বিতীয় লাইভ অ্যালবাম দ্য কনফেশনস ট্যুর। অ্যালবামটি ওয়েম্বলি অ্যারেনাতে ২০০৬ সালের ১৫ এবং ১৬ আগস্ট রেকর্ড করা হয়। সে সময় ম্যাডোনার কনফেশনস ট্যুরের লন্ডন অংশ চলছিল, যাতে তার ২০০৫ সালে মুক্তি পাওয়া স্টুডিও অ্যালবাম কনফেশনস অন অ্যা ড্যান্স ফ্লোর এর গানগুলো ব্যবহৃত হয়। এই অ্যালবামটি ম্যাডোনার নতুন প্রযোজনা সংস্থা, সেমটেক্স ফিলমসের প্রথম পরিবেশনা, যা সিডি এবং ডিভিডি এই দুই ফরম্যাটেই মুক্তি পায়। জোনাস একারলান্ডের পরিচালনায় এতে ম্যাডোনার ভ্রমণের বিভিন্ন অংশ ধারণ করা হয়। ডিভিডিতে রয়েছে ম্যাডোনার ট্যুরের একুশটি গানের সব কয়টি, এবং সিডিতে রয়েছে তেরোটি প্রধান প্রধান গান। ট্যুরটি ২০০৬ সালে থ্যাংকসগিভিঙের সময় প্রথম দেখানো হয় এনবিসিতে। এই সম্প্রচারটি ছিল সম্পাদিত, এবং এতে কিছু গান যেমন 'প্যারাডাইস (নট ফর মি) এর অংশবিশেষ বাদ দিয়ে দেয়া হয়। "লিভ টু টেল" গানে ম্যাডোনার কাচে মোড়ানো ক্রুশ থেকে ঝুলে গান গাওয়ার দৃশ্যটি বিভিন্ন মিডিয়া এবং ধর্মীয় সংগঠনের কাছে সমালোচিত হয়। এই গানটির পরেই রয়েছে কনফেশনস অন অ্যা ড্যান্স ফ্লোর অ্যালবামের  "ফরবিডেন লাভ" গানটি, যাতে ম্যাডোনাকে মাথা থেকে একটি কাঁটার মুকুট খুলতে দেখা যায়। এশিয়ান মিডিয়া এবং সার্ভিসেস কোম্পানি ফ্রাইডে রিপোর্ট করে যে অ্যালবামটি সিঙ্গাপুর, মালয়েশিয়া এবং পূর্ব এশিয়ার কিছু কিছু অংশে নিষিদ্ধ হয়, যার প্রধান কারণ ছিল ডিভিডিতে এসব দৃশ্যের উপস্থিতি। .


title: দ্য কনফেশনস ট্যুর

text: অলমিউজিকের স্টিফেন টমাস আর্লেওয়াইন বলেন যে অ্যালবামের সিডিটি "শুনতে খুব একটা ভাল নয়, তবে বিশ বছরের পুরনো গানগুলো নতুন করে শুনতে খারাপ লাগে না। অনুষ্ঠানের দক্ষ পরিচালনা এবং সুন্দর দৃশ্যগুলোর কারণে ডিভিডিটাকে খারাপ বলা যায় না, কিন্তু তারপরেও এটা কেবল সেই সব ভক্তদের জন্য যারা একটা লাইভ সিডি/ডিভিডি কেনার এক বছর পরেই আরেকটা একই অ্যালবাম কিনতেও আপত্তি করবে না।" স্ল্যান্ট ম্যাগাজিনের এড গঞ্জালেজের মতে "অ্যালবামের কনসার্ট ফিনালে গানটি এই প্রমাণই দেয় যে যৌণ আকর্ষণ এবং রাজনীতি ছাড়াও কেবল হৃদয় এবং মনের ছোঁয়া দিয়েও ম্যাডোনার গান ভাল ব্যবসা করতে পারে।" সাইলাস ম্যাগাজিনের টমাস ইনসকিপও অ্যালবামের ফিনালে গানটির প্রশংসা করেছেন। তার মতে "দ্য কনফেশনস ট্যুরে বেশ উঁচু সুরের গান রয়েছে, যা খুব অল্প সময়ে তৈরি হলেও ম্যাডোনার আগের গানগুলোর চাইতে অনেক বেশি প্রাণোচ্ছল। সিডিতে মাত্র তেরোটি গান রয়েছে, তার পরেও গানগুলো দারুণ!" তবে তার ধারণা "কনফেশনস" অংশে এসে সিডিটি তার আবেদন হারিয়ে ফেলেছে। এই গানে তিনজন ব্যক্তিকে তাদের জীবনের দুর্দশার স্বীকারোক্তি জানাতে দেখা যায়।


title: দ্য কনফেশনস ট্যুর

text: বিবিসি মিউজিকের টম ইয়ং বলেন যে তিনি ট্যুরটি সামনে থেকে দেখেননি, এবং মনে করেন যে "ডিভিডিতে অনুষ্ঠানের কিছু কিছু দিক হারিয়ে গেছে, সেই সাথে দৃশ্য বা গানগুলোও অপ্রয়োজনীয় ভাবে লম্বা করা হয়েছে। লাইভ অ্যালবাম হিসেবে অবশ্য তা ঠিকই আছে।" পিচফর্ক মিডিয়ার স্টিফেন এম ডিউসনার অ্যালবামের নেতিবাচক রিভিউ দেন এই বলে যে, "দোষ প্রায় পুরোটাই ম্যাডোনার। স্টেজে তিনি দারুণ দারুণ পপ গান শোনাতে পারেন, সেই সাথে এমন ট্যুর করার ক্ষমতা এবং টাকা দু'টোই তার আছে। তাহলে দর্শক এবং অনুষ্ঠানের মাঝে এমন পর্দা ঝুলিয়ে রাখার মানে কি? একারলান্ড একটা লাইভ অ্যালবামে ঠিক সেই জিনিসগুলোই নিয়ে আসেন যা থাকা উচিত নয়। দৃশ্য বারবার কেটে দেয়া হয়েছে, যাতে স্থান সম্পর্কে কোন ধারণাই পাওয়া যায় না, নকল গান এবং বাজনা, যাতে অনুষ্টানের আসল প্রকৃতি ধরা যায় না, এবং দর্শকদের উত্তেজনার প্রায় কিছুই দেখানো হয়নি।" দ্য হিন্দু ব্লে যে "পুরো পৃথিবীটাকে নিজের নৃত্যমঞ্চে পরিণত করেছেন ম্যাডোনা, তার শক্তির সামনে বিস্ময় মাথা নত করা ছাড়া কিছু করার নেই।" ২০০৮ সালের ১০ ফেব্রুয়ারি তারিখে লস অ্যাঞ্জেলসের স্টেপলস সেন্টারে অনুষ্ঠিত পঞ্চাশতম গ্র্যামি অ্যাওয়ার্ড অনুষ্ঠানে দ্য কনফেশনস ট্যুর অ্যালবামটি বেস্ট লং ফর্ম মিউজিক ভিডিও পুরস্কার পায়।


title: দ্য কনফেশনস ট্যুর

text: নিলসেন সাউন্ডস্ক্যানের মতে অ্যালবামটি বিলবোর্ড ২০০ চার্টে প্রথম সপ্তাহে ৪০০০০ কপি বিক্রির মাধ্যমে পনেরোতম স্থান দখল করে।  ক্যানাডায় এই অ্যালবামটি ক্যানাডিয়ান অ্যালবামস চার্টে দ্বিতীয় স্থান দখল করে।  অ্যালবামটি এআরআইএ অ্যালবামস চার্টে স্থান পায়নি, কিন্তু অস্ট্রেলিয়ান টপ ফোর্টি ডিভিডি চার্টের ১২ ফেব্রুয়ারি ২০০৭ সংখ্যায় প্রথম স্থান পায়।  এটি চারটি অনিয়মিত সপ্তাহ জুড়ে ডিভিডি চার্টের শীর্ষে অবস্থান করে। ২০০৭ সালের শেষে অস্ট্রেলিয়ান চার্টে দেখা যায় যে দ্য কনফেশনস ট্যুর অ্যালবামটি সমস্ত অস্ট্রেলিয়ায় সবচেয়ে বেশি বিক্রি হওয়া অ্যালবামের তালিকায় সাতাশতম স্থান পেয়েছে।  অস্ট্রেলিয়ান রেকর্ডিং ইন্ডাস্ট্রি অ্যাসোসিয়েশন (এআরআইএ) অ্যালবামটিকে ১০,০০০ কপি ডিভিডি পাঠানোর জন্য গোল্ড সনদ দেয়।


title: দ্য কনফেশনস ট্যুর

text: যুক্তরাজ্যে এটি ইউকে অ্যালবামস চার্টে সপ্তম স্থান পায়।  জাপানে অ্যালবামটি ওরিকন উইকলি অ্যালবাম চার্টে দশ নাম্বার স্থান পায় এবং বারো সপ্তাহ স্থায়ী হয়। হং কঙ-এ এটি ১০০৭ সালে সবচেয়ে বেশি বিক্রি হওয়া দশটি আন্তর্জাতিক অ্যালবামের একটি হওয়ার জন্য ইন্টারন্যাশনাল ফেডারেশন অফ দ্য ফোনোগ্রাফিক সোসাইটির কাছ থেকে গোল্ড ডিস্ক অ্যাওয়ার্ড পায়।.


title: দ্য কনফেশনস ট্যুর

text: ইউরোপজুড়ে অ্যালবামটি বেলজিয়াম, ইটালি, পর্তুগাল এবং স্পেনের টপ চার্টের শীর্ষে উঠে আসে, এবং বাকি ইউরোপিয়ান দেশগুলোর টপ চার্টেও জায়গা পায়। মেক্সিকো, নিউজিল্যান্ড এবং নরওয়েতে সেরা দশ তালিকার ঠিক পরেই থাকে অ্যালবামটি।  ইউরোপে অ্যালবামের সাফল্যের কারণে এটি বিলবোর্ডের ইউরোপিয়ান টপ হান্ড্রেড অ্যালবামসের দ্বিতীয় অবস্থানে চলে আসে, যেখানে প্রথমে ছিল নোরাহ জোনসের স্টুডিও অ্যালবাম নট টু লেট।  সারা বিশ্বে এই অ্যালবামের প্রায় ১.২ মিলিয়ন কপি বিক্রি হয়।


title: অ্যাডামস অ্যাভনিউ পার্কওয়ে

text: অ্যাডামস অ্যাভনিউ পার্কওয়ে হলো যুক্তরাষ্ট্রের ইউটা অঙ্গরাজ্যে অবস্থিত একটি বেসরকারিভাবে নির্মিত রাস্তা। রাস্তাটা দেড়মাইল লম্বা আর এটা পার হওয়ার সময় টোল দিতে হয়। ইউটাহের ওয়াশিংটন টেরেসের কাছাকাছি এটা ইউ.এস রুট ৮৯ আর ইন্টারস্টেট ৮৪ রাস্তা দুটোকে যুক্ত করেছে। ২০০১ সালে রাস্তাটা চলাচলের জন্যে উন্মুক্ত করে দেওয়া হয়। এটার নির্মাণ ব্যয় প্রায় ৮.৯ মিলিয়ন ডলার। স্থানীয় বাসিন্দারা বহু বছর চেষ্টা করে যাচ্ছিলেন তৎকালীন অ্যাডাম অ্যাভিনিউয়ের সাথে আই-৮৪ রাস্তা দুটোকে সংযুক্ত করতে। রাস্তাটা তৈরির ফলে ইউ.এস রুট ৮৯ পুরোটা না ঘুরে ওয়াশিংটন টেরেস দিয়ে সহজেই আই-৮৪ তে যাওয়া যায়।


title: অ্যাডামস অ্যাভনিউ পার্কওয়ে

text: পার্কওয়ের দক্ষিণ প্রান্ত শুরু হয়েছে আই-৮৪ এর এক্সিট ৮৫ থেকে। এটা একটা ডায়মণ্ড আকৃতির জংশন। দক্ষিণ ওয়েবারের ৪৭৫ পূর্ব রাস্তার সাথে আগে থেকেই এটা যুক্ত। আই-৮৪ এর উত্তর দিকের কটনউড ড্রাইভ নামের একটা পার্শ্ববর্তী রাস্তা থেকে শুরু হয়েছে। এখানে রাস্তাটার লেন ৪টা, তবে কোনো ফুটপাত বা পায়ে হাটার রাস্তা নেই। শুরুর পরপরেই রাস্তাটা ওয়েবার নদীর উপরের সেতু আর তারপর এভান্সটন প্রদেশের (ওয়াশিংটন টেরেসের সর্ব দক্ষিণ প্রান্ত) ইউনিয়ন প্যাসিফিক রেললাইন অতিক্রম করেছে। তারপর রাস্তাটা উত্তর-পশ্চিম দিকে বাঁক নিয়ে ওয়েবার নদীর কোল বেয়ে প্রায় পাহাড়ের চূড়ার কাছাকাছি টোল প্লাজায় গিয়ে পৌঁছেছে।


title: অ্যাডামস অ্যাভনিউ পার্কওয়ে

text: ৫৯০০ দক্ষিণ রাস্তার সাথে এটার একটা সংযোগ সড়ক আছে। ওখানে একটা বাণিজ্যিক ভবন আছে যা বর্তমানে টোল কোম্পানীর সদর দপ্তর হিসেবে ব্যবহৃত হয়। তারপরেই রাস্তাটা শহরে প্রবেশ করে আর ৫৮০০ দক্ষিণ রাস্তাটার ঠিক আগে এর সাথে ফুটপাতও সংযুক্ত হয় । রাস্তাটা এরপর উত্তর-পূর্ব দিকে পাহাড়ের চুড়ার কাছাকাছি ৫৬০০ দক্ষিণ পর্যন্ত এগিয়ে পুর্বতন অ্যাডামস অ্যাভিনিউ (৫০০ পূর্ব) এর সাথে মিশেছে। অ্যাডামস অ্যাভিনিউ উত্তর দিকে অগডেন রিজিওনাল মেডিকেল সেন্টার পার হয়ে ওয়াশিংটন টেরেস-দক্ষিণ অগডেন সীমানাবর্তী ওয়াশিংটন বুলেভার্ডের (ইউ.এস- ৮৯) সাথে মিশেছে। পরবর্তীতে অ্যাডামস অ্যাভিনিউ দক্ষিণ অগডেনের ভিতর দিয়ে ইউ.এস- ৮৯ এর এক ব্লক পূর্ব দিয়ে একটা ছোট রাস্তা হিসেবে অগডেন-এ প্রবেশ করেছে। ৪৬০০ দক্ষিণের কাছাকাছি রাস্তাটা দূরে সরে গিয়ে অগডেনের শহরতলীর দিকে চলে গেছে। সপ্তাহের যে কোনো কর্মদিবসে এই পার্কওয়ে ধরে প্রায় ১,৪০০ গাড়ি চলাচল করে।


title: অ্যাডামস অ্যাভনিউ পার্কওয়ে

text: নগদ অথবা এক্সপ্রেস কার্ড অ্যাকাউণ্টের মাধ্যমে টোল নেওয়া হয়। এটা হলো একটা প্রি পেইড পদ্ধতি। কেউ ১০ ডলার জমা দিলেই দেওয়া হয় বিশেষ ছাড়। দুই অ্যাক্সেলের গাড়ির জন্যে বর্তমান টোল যে কোনো দিকে ১ ডলার। আর প্রতি অ্যাক্সেল বৃদ্ধিতে টোল বাড়বে আধা ডলার করে। আগে জরুরী পরিবহনে (অ্যাম্বুলেন্স) টোল নেওয়া হতো না তবে ২০০৩ এর ৩ জুলাই থেকে নির্দিষ্ট ১ ডলার টোল এসব বাহনকেও দিতে হয়। টোল প্লাজা দ্রুত পার হওয়ার জন্যে এসব বাহনগুলো বিশেষ অ্যাকাউন্ট ব্যবহার করে যেখানে পরে টোল শোধ করা যায়। ইউটাহ এর পরিবহন কর্তৃপক্ষ ২০০৩ সালে চার দিন ধরে রাস্তা সংস্কারের প্রাক্কালে এই রাস্তার নিয়মিত যাত্রীদের বিনা টোলে যাতায়াত করতে দিতে সম্মত হয়।


title: অ্যাডামস অ্যাভনিউ পার্কওয়ে

text: পার্কওয়েটা ২০০১ সালে যান চলাচলের জন্যে খুলে দেওয়া হয়। এটা নির্মাণে সময় লেগেছিলো মাত্র এক বছর। তবে রাস্তা নির্মাণের দাবি ছিলো প্রায় দুই যুগের। ডগ এবং ব্রুস স্টিফেন্স এর নেতৃত্বে স্থানীয় বাসিন্দারা রাজ্য সরকারকে ইউ.এস- ৮৯ এড়িয়ে আই-৮৪ আর অ্যাডামস অ্যাভিনিউকে সরাসরি সংযুক্ত করতে অণুরোধ করে আসছিলেন। তখন গভর্নর মাইক লিয়াভিট সরকারি অর্থায়নের বদলে একটা বেসরকারী প্রতিষ্ঠানকে রাস্তা নির্মাণের দায়িত্ব দেওয়ার প্রস্তাব করেন।


title: অ্যাডামস অ্যাভনিউ পার্কওয়ে

text: রাস্তাটা নির্মাণে খরচ হয়েছে ৮.৯ মিলিয়ন ডলার (২০০৩ সালে এর মূল্যমান ১২.৬ মিলিয়ন ডলার)। এর মধ্যে রাজ্য সরকার দিয়েছে ২ মিলিয়ন ডলার (২০০৩ সালে এর মূল্যমান ২.৮ মিলিয়ন ডলার)। অতিরিক্ত অর্থের সংস্থান হয় পার্কওয়ের পার্শ্ববর্তী জমির মালিকদের কাছ থেকে বাধ্যতামূলক কর সংগ্রহের মাধ্যমে। ওয়াশিংটন বুলেভার্ড আর আই-৮৪ এর মধ্যবর্তী পুরো রাস্তাটাই নির্মাণ করেছে অ্যাডামস অ্যাভিনিউ টার্নপাইক এলএলসি। তবে তারা রাস্তার বেশিরভাগটাই স্থানীয় কর্তৃপক্ষের কাছে হস্তান্তর করেছে। শুধুমাত্র ৫৮০০ দক্ষিণ আর আই-৮৪ এর মধ্যবর্তী আধা মাইলটাক রাস্তা নিজেদের দখলে রেখেছে।


title: অ্যাডামস অ্যাভনিউ পার্কওয়ে

text: রাস্তাটা ওয়েবার কাউন্টি অধ্যাদেশ, স্বত্ত্বাধিকার দলিল ৩১ অনুসারে নির্মিত। এর ফলে অ্যাডামস অ্যাভিনিউ টার্নপাইক এলএলসি ৫০ বছরের (শেষ হবে ২০৫১ সালে) জন্যে রাস্তাটার মালিকানা ভোগ করবে।


title: ফোকাস দূরত্ব

text: কোন আলোক মাধ্যম আলোকে যে পরিমাণে অভিসারিত বা অপসারিত করে তাকে ঐ মাধ্যমের ফোকাস দূরত্ব বলে। যখন আলোক মাধ্যমটি হল বাতাস, তখন ফোকাস দূরত্ব হল প্রাথমিক অবস্থায় সমান্তরাল ভাবে থাকা আলোক রশ্মিসমূহ একটি ফোকাস বিন্দুতে আসতে প্রয়োজনীয় দূরত্ব। কোন মাধ্যমের ফোকাস দূরত্ব কম হলে তার আলোক ক্ষমতা বেশি হয়, অর্থাৎ ফোকাস দূরত্ব ও আলোক ক্ষমতার মধ্যে সম্পর্ক ব্যস্তানুপাতিক। ফোকাস দূরত্ব যত কম হয়, আলোক রশ্মিসমূহ তত নিখুঁতভাবে ফোকাস বিন্দুতে এসে মিলিত হতে সক্ষম হয়।


title: ফোকাস দূরত্ব

text:
বেশিরভাগ ফটোগ্রাফি এবং সকল দূরবীক্ষণ যন্ত্রে, যেখানে লক্ষ্যবস্তু প্রায় অসীম দূরত্বে অবস্থান করে, বেশি ফোকাস দূরত্বের (নিম্নতর আলোক ক্ষমতাসম্পন্ন) আলোক মাধ্যম অপেক্ষাকৃত উচ্চতর বিবর্ধন ঘটায়, বীক্ষণ কোণের মান সেক্ষেত্রে হয় সংকীর্ণতর। বিপরীতভাবে, ফোকাস দূরত্ব কম হলে অথবা আলোক মাধ্যমের আলোক ক্ষমতা বেশি হলে তাতে অপেক্ষাকৃত বড় বীক্ষণ কোণ তৈরি হয়। অন্যদিকে, অণুবীক্ষণ যন্ত্র সমূহে লক্ষ্যবস্তুকে লেন্সের কাছে নিয়ে এসে বিবর্ধন করা হয়, সেখানে লক্ষ্যবস্তুকে অপেক্ষাকৃত কম ফোকাস দূরত্বে (উচ্চতর আলোক ক্ষমতাসম্পন্ন) স্থাপন করে আলোক ক্ষমতার বৃদ্ধি ঘটানো হয়; এক্ষেত্রে লক্ষ্যবস্তুকে ফোকাসের আরও কাছে নিয়ে আসার ফলে তা অপেক্ষাকৃত বড় দেখায়।
ফোকাস দূরত্ব বক্রতার ব্যাসার্ধের অর্ধেক।


title: ফোকাস দূরত্ব

text:
বায়বীয় মাধ্যমে ক্ষীণমধ্য লেন্সের জন্য, ফোকাস দূরত্ব হচ্ছে লেন্সের মাঝখান থেকে প্রধান ফোকাস (অথবা "ফোকাস বিন্দু") পর্যন্ত দূরত্ব। অভিসারী লেন্সের (যেমন উত্তল লেন্স) জন্য, ফোকাস দূরত্ব ধনাত্মক, এবং সেটা হল এক গুচ্ছ সমান্তরাল আলোক রশ্মি যে দূরত্বে একটি নির্দিষ্ট বিন্দুতে অভিসারিত হয়। অপসারী লেন্সের (যেমন অবতল লেন্স) জন্য, ফোকাস দূরত্ব ঋণাত্মক, যেখানে ফোকাস দূরত্ব হচ্ছে এক গুচ্ছ সমান্তরাল আলোক রশ্মি লেন্সের মধ্য দিয়ে প্রতিসারিত হওয়ার পর যে বিন্দু থেকে অপসারিত হচ্ছে বলে মনে হয় তার দূরত্ব।
যখন একটি লেন্স কোন বস্তুর প্রতিবিম্ব গঠনে ব্যবহৃত হয়, লেন্স থেকে লক্ষ্যবস্তুর দূরত্ব "u", লেন্স থেকে বিম্বের দূরত্ব "v", এবং ফোকাস দূরত্ব "f" এর মধ্যে সম্পর্ক হল


title: ফোকাস দূরত্ব

text: অসীম দূরে থাকা কোন লক্ষ্যবস্তুর প্রতিবিম্ব কোন পর্দায় গঠনের মাধ্যমে, খুব সহজেই একটি ক্ষীণমধ্য লেন্সের ফোকাস দূরত্ব পরিমাপ করা যায়। লেন্সকে সামনে-পেছনে সরিয়ে এমন অবস্থানে রাখতে হবে যাতে পর্দায় সবচেয়ে স্পষ্ট বিম্ব গঠিত হয়। এইক্ষেত্রে 1/"u" অত্যন্ত নগণ্য, তাই ফোকাস দূরত্ব দাঁড়ায়


title: ফোকাস দূরত্ব

text: "স্থূলমধ্য" লেন্স (যেসব লেন্সের মধ্যভাগের পুরুত্ব নগণ্য করা যায় না), অথবা কোন আলোক যন্ত্র যাতে একাধিক লেন্স এবং/অথবা দর্পণ (যেমন, একটি ফটোগ্রাফিক লেন্স অথবা দূরবীক্ষণ যন্ত্র) রয়েছে সেসবের জন্য, ফোকাস দূরত্বকে সাধারণত বলা হয় "তুল্য লেন্সের ফোকাস দূরত্ব" (EFL=effective focal length), যেটা প্রকাশ করতে নিম্নোক্ত রাশিমালা ব্যবহার করা হয়:


title: ফোকাস দূরত্ব

text: আলোক যন্ত্রটি যদি বাতাসে থাকে, তুল্য লেন্সের ফোকাস দূরত্ব ("f" এবং "f′") থেকে আমরা আলোক যন্ত্রটির সামনে ও পিছনের ফোকাস তল সমূহের (H এবং H′) থেকে সংশ্লিষ্ট ফোকাস বিন্দু সমূহের (F এবং F′) মধ্যকার দূরত্ব পাই। আলোক যন্ত্রটি যদি বাতাস ব্যতীত অন্য মাধ্যমে থাকে, তখন ফোকাস দূরত্বকে ঐ মাধ্যমের প্রতিসরণাঙ্ক দ্বারা গুণ করলে পাওয়া যাবে ("n" হল লেন্সের নিজস্ব উপাদানের প্রতিসরণাঙ্ক; "n" হল লেন্সের সামনে থাকা মাধ্যমের প্রতিসরণাঙ্ক; "n" হল লেন্সের পিছনে থাকা মাধ্যমের প্রতিসরণাঙ্ক)। কিছু কিছু লেখকেরা এসকল সামনে/পিছনের ফোকাস দূরত্বকে আলাদাভাবে প্রকাশ করতে "distances" না ব্যবহার করে "lengths" শব্দটি ব্যবহার করে থাকেন, উপরে দ্রষ্টব্য।


title: ফোকাস দূরত্ব

text: সাধারণভাবে, ফোকাস দূরত্ব বা EFL হচ্ছে সেই মান যা কোন আলোক যন্ত্রের আলো ফোকাস করার ক্ষমতা প্রকাশ করে, এবং ঐ মান দ্বারাই ঐ আলোক যন্ত্রের বিবর্ধন ক্ষমতা নির্ণয় করা হয়। অন্যান্য রাশি সমূহ, লক্ষ্যবস্তুর নির্দিষ্ট অবস্থানের জন্য কোথায় প্রতিবিম্ব গঠিত হবে তা নির্ণয়ে ব্যবহৃত হয়।


title: ফোকাস দূরত্ব

text: বায়বীয় মাধ্যমে একটি লেন্সের পুরুত্ব "d" (), এবং পৃষ্ঠতল সমূহের বক্রতার ব্যাসার্ধ "R" ও "R" হলে, তুল্য লেন্সের ফোকাস দূরত্ব "f" হচ্ছে:


title: ফোকাস দূরত্ব

text: যেখানে "n" হল লেন্সের উপাদানের প্রতিসরণাঙ্ক। লেন্সের ক্ষমতা হিসেবে আমরা এই 1/"f" মানটিকেই বুঝিয়ে থাকি।


title: ফোকাস দূরত্ব

text:
সংশ্লিষ্ট সামনের ফোকাস দূরত্ব হচ্ছে:
এবং পিছনের ফোকাস দূরত্ব হচ্ছে:


title: ফোকাস দূরত্ব

text: এখানে যেই চিহ্নের প্রথা ব্যবহার করা হয়েছে, তাতে "R" এর মান ধনাত্মক হবে যদি লেন্সের প্রথম পৃষ্ঠতলটি উত্তল হয়, এবং সেটি ঋণাত্মক হবে যদি অবতল হয়। "R" এর মান ঋণাত্মক হবে যদি লেন্সের দ্বিতীয় পৃষ্ঠতলটি উত্তল হয়, এবং সেটি ধনাত্মক হবে যদি অবতল হয়। উল্লেখ্য বিভিন্ন লেখক বিভিন্ন চিহ্নের প্রথা অনুসরণ করেন, তাই কোন্ চিহ্নের প্রথা ব্যবহার করা হয়েছে তার উপর ভিত্তি করে এসকল সমীকরণের রাশি এবং চিহ্ন সমূহের বিভিন্নতা লক্ষ্য করা যায়।


title: ফোকাস দূরত্ব

text: বায়বীয় মাধ্যমে একটি গোলীয় দর্পণের ফোকাস দূরত্ব হচ্ছে বক্রতার ব্যাসার্ধের অর্ধেক। ফোকাস দূরত্ব অবতল দর্পণের ক্ষেত্রে ধনাত্মক এবং উত্তল দর্পণের ক্ষেত্রে ঋণাত্মক হবে। আলোক রশ্মি চিত্রে সাধারণত যে চিহ্নের প্রথা ব্যবহার করা হয়, তাতে অবতল দর্পণের বক্রতার ব্যাসার্ধ ঋণাত্মক, তাই


title: ফোকাস দূরত্ব

text: যেখানে formula_7 হচ্ছে দর্পণের পৃষ্ঠতলের বক্রতার ব্যাসার্ধ।


title: ফোকাস দূরত্ব

text: ক্যামেরার লেন্সের ফোকাস দূরত্ব সাধারণত মিলিমিটার (মিমি) দ্বারা প্রকাশ করা হয়, অবশ্য কিছু পুরাতন লেন্স সেন্টিমিটার (সেমি) বা ইঞ্চি দ্বারাও নির্দেশিত করা হয়েছে।


title: ফোকাস দূরত্ব

text: কোন লেন্সের ফোকাস দূরত্ব ("f") এবং দৃষ্টি পথের (FOV=field of view) মধ্যে সম্পর্ক ব্যস্তানুপাতিক। একটি সাধারণ রেক্টিলিনিয়ার লেন্সের জন্য, FOV = 2 arctan ("x" / (2"f")), যেখানে "x" হচ্ছে ফিল্মের কর্ণ।


title: ফোকাস দূরত্ব

text: যখন ফটোগ্রাফিক লেন্সকে "অসীমে" নির্ধারণ করা হয়, সেটার পিছনের আলোক কেন্দ্র সেন্সর অথবা ফিল্ম থেকে আলাদা হয়ে পরে, ফোকাস তলে, লেন্সের ফোকাস দূরত্ব অনুযায়ী। তখন ক্যামেরা থেকে দূরবর্তী লক্ষ্যবস্তু সেন্সর অথবা ফিল্মে স্পষ্ট প্রতিবিম্ব গঠন করে, যা ঐ ফোকাস তলেই হয়ে থাকে।


title: ফোকাস দূরত্ব

text: খুব কাছে থাকা লক্ষ্যবস্তুকে স্পষ্ট ফোকাসে পাওয়ার জন্য, পিছনের আলোক কেন্দ্র এবং ফিল্মের মধ্যকার দূরত্ব বাড়িয়ে লেন্সকে এমন অবস্থানে সরাতে হবে, যাতে ফিল্ম ফোকাস তলের উপরে পরে। তখন ফোকাস দূরত্ব (formula_8), সামনের আলোক কেন্দ্র থেকে ফটোগ্রাফ করার লক্ষ্যবস্তু পর্যন্ত দূরত্ব (formula_9), এবং পিছনের আলোক কেন্দ্র থেকে ফোকাস তল পর্যন্ত দূরত্ব (formula_10) এর মধ্যকার সম্পর্ক হল:


title: ফোকাস দূরত্ব

text: formula_9 হ্রাস করা হলে, formula_10 কে বৃদ্ধি করতে হবে। উদাহরণ স্বরূপ, ধরি একটি সাধারণ লেন্স সহ একটি ৩৫ মিমি ক্যামেরার ফোকাস দূরত্ব formula_14। দূরে থাকা লক্ষ্যবস্তুকে (formula_15) ফোকাসে আনতে, লেন্সের পিছনের আলোক কেন্দ্রকে ফোকাস তল থেকে formula_16 দূরত্বে অবস্থান করতে হবে। 1 মি দূরে থাকা কোন লক্ষ্যবস্তুকে (formula_17) ফোকাসে আনতে, লেন্সকে ফোকাস তল থেকে আরো 2.6 মিমি দূরে সরিয়ে formula_18 দূরত্বে অবস্থান করাতে হবে।


title: ফোকাস দূরত্ব

text:
দূরবর্তী লক্ষ্যবস্তুর প্রতিবিম্ব গঠনে বিবর্ধন ক্ষমতা নির্ভর করে লেন্সের ফোকাস দূরত্বের উপর। একটি পিনহোল ক্যামেরা দিয়ে ঐ লেন্স দ্বারা গঠিত দূরবর্তী লক্ষ্যবস্তুর বিম্বের সমান বিম্ব গঠন করা হলে, পিনহোল ক্যামেরার ছিদ্র থেকে বিম্বের তল পর্যন্ত মধ্যবর্তী দূরত্ব ঐ লেন্সের ফোকাস দূরত্বের সমান হবে। রেক্টিলিনিয়ার লেন্স সমূহের জন্য (যেসবে কোন বিম্বের বিকৃতি হয় না), কোন দূরবর্তী লক্ষ্যবস্তুর বিম্ব গঠনের মডেলকে পিনহোল ক্যামেরা মডেল বলে।
এই মডেল থেকে প্রাপ্ত সরল জ্যামিতিক মডেল ব্যবহার করেই ফটোগ্রাফাররা কোন ক্যামেরার বীক্ষণ কোণ পরিমাপ করে থাকেন; এই ক্ষেত্রে বীক্ষণ কোণ শুধুমাত্র ফোকাস দূরত্ব এবং ফিল্মের সাইজের অনুপাতের উপর নির্ভর করে। সাধারণত, বীক্ষণ কোন বিম্বের বিকৃতির উপরও নির্ভর করে থাকে।


title: ফোকাস দূরত্ব

text:
কোন লেন্সের ফোকাস দূরত্ব, ফিল্ম বা সেন্সরের ধরণের কর্ণের প্রায় সমান হলে, ঐ লেন্সকে সাধারণ লেন্স বলে; এর বীক্ষণ কোণ, স্বাভাবিক দর্শনের দূরত্ব থেকে কোন বড়-আকারের প্রিন্ট দর্শনে প্রিন্টটির কর্ণ থেকে যে বিপ্রতীপ কোণ উৎপন্ন হয়, সেটার মতই; যার ফলে প্রিন্টটি দর্শনের ক্ষেত্রে একটি সাধারণ পারস্পরিক সামঞ্জস্যতা বজায় থাকে;
এই বীক্ষণ কোণের পরিমাপ কোণাকোণি ভাবে ৫৩ ডিগ্রি। ফুল-ফ্রেম ৩৫ মিমি-ধরনের ক্যামেরাতে, কর্ণ হল ৪৩ মিমি এবং একটি আদর্শ "সাধারণ" লেন্সের ফোকাস দূরত্ব হচ্ছে ৫০ মিমি। কোন লেন্সের ফোকাস দূরত্ব "সাধারণ" থেকে ছোট হলে তাকে সাধারণত ওয়াইড-এঙ্গেল লেন্স বলে (সাধারণত ৩৫ মিমি এবং এর থেকে কম, ৩৫ মিমি-ধরনের ক্যামেরার জন্য), অন্য দিকে কোন লেন্স "সাধারণ" থেকে বেশ দীর্ঘাকার হলে তাকে সাধারণত টেলিফটো লেন্স বলে (সাধারণত ৮৫ মিমি এবং এর থেকে বেশি, ৩৫ মিমি-ধরনের ক্যামেরার জন্য)। তত্ত্বগত ভাবে, বেশি ফোকাস দূরত্বের লেন্স তখনই "টেলিফটো" হবে যখন লেন্সটির ফোকাস দূরত্ব সেটির শরীরের দৈর্ঘ্য থেকে বড় হবে, কিন্তু প্রায়ই যেকোন বড় ফোকাস দূরত্বের লেন্সের জন্যই এই শব্দটি ব্যবহার করা হয়।


title: ফোকাস দূরত্ব

text: ৩৫ মিমি প্রমিতরীতির জনপ্রিয়তার কারণে, ক্যামেরা লেন্স সমূহকে প্রায়ই তাদের ৩৫ মিমি এর সমতুল্য ফোকাস দূরত্ব দিয়ে প্রকাশ করা হয়, যেটা হল, কোন ফুল-ফ্রেম ৩৫ মিমি ক্যামেরাতে একই বীক্ষণ কোণ, অথবা দৃষ্টি পথ পাওয়ার জন্য কোন লেন্সের ফোকাস দূরত্ব। ৩৫ মিমি-সমতুল্য ফোকাস দূরত্বের ব্যবহার বিশেষভাবে ডিজিটাল ক্যামেরা সমূহের জন্য পরিচিত, যেসবে প্রায়ই ৩৫ মিমি ফিল্ম থেকে ছোট আকারের সেন্সর ব্যবহার করা হয়, এবং এর জন্য অনুরূপ ছোট আকারের ফোকাস দূরত্ব দরকার হয় একই বীক্ষণ কোণ অর্জনের জন্য; এক্ষেত্রে যে গুণনীয়ক বা ফ্যাক্টর ব্যবহার করা হয় তাকে ক্রপ ফ্যাক্টর বলে।


title: স্ট্র্যাটফোর্ড শোল লাইট

text: স্ট্র্যাটফোর্ড শোল লাইট, আনুষ্ঠানিকভাবে স্ট্র্যাটফোর্ড শোল (মিডল গ্রাউন্ড) লাইট, লং আইল্যান্ড সাউন্ডের মধ্যে একটি বালুচরে অবস্থিত একটি বাতিঘর যা পোর্ট জেফারসন, নিউ ইয়র্ক এবং ব্রীজপোর্ট, কানেটিকাটের প্রায় মাঝামাঝি অবস্থিত।


title: স্ট্র্যাটফোর্ড শোল লাইট

text: স্ট্র্যাটফোর্ড শোল লাইট নিউ ইয়র্ক এবং কানেটিকাটের প্রায় মাঝমাঝিতে অবস্থিত (এ কারণে এটির অন্য নাম "মিডলগ্রাউন্ড" বা "মিডল গ্রাউন্ড" লাইট), নিউ ইয়র্কের ওল্ড ফিল্ড পয়েন্ট লাইট থেকে এবং কানেটিকাটের স্ট্র্যাটফোর্ড পয়েন্ট লাইট থেকে দূরে অবস্থিত। বাতিঘরটি নিউ ইয়র্কের নাকি কানেটিকাটের এ নিয়ে কিছু বিতর্ক ছিল। এটি প্রাথমিকভাবে নিউ ইয়র্ক রাজ্যের ছিল, কানেটিকাটের নয়, যা কেন্দ্রীয় সরকারের কাছে বাতিঘরের জায়গার অধিকার ছেড়ে দেয়, কিন্তু বেশিরভাগ আধুনিক আনুষ্ঠানিক মানচিত্র একে লং আইল্যান্ড সাউন্ডের কানেটিকাটের পাশের এর মধ্যে স্থাপিত করে।


title: স্ট্র্যাটফোর্ড শোল লাইট

text: বাতিঘরটি স্ট্র্যাটফোর্ড (বা মিডলগ্রাউন্ড) চরে অবস্থিত যার ব্যাস এক মাইলের কিছু বেশি এবং গড় অগভীর পানি থেকে সর্বনিম্ন নয় ফিট নিচু। বহু শতাব্দী ধরে চরটি জলপথে চলাচলের জন্য বিপজ্জনক হিসেবে চিহ্নিত করা হয়েছে।


title: স্ট্র্যাটফোর্ড শোল লাইট

text: অ্যাড্রিয়ান ব্লক, প্রথম ইউরোপীয় যে লং আইল্যান্ড সাউন্ডের অনুসন্ধান করেন, তার ১৬১৪ সালের সমুদ্র যাত্রায় বর্তমান স্ট্র্যাটফোর্ড চরের জায়গায় দুটি নিচু দ্বীপ চিহ্নিত করেন। ১০০ থেকে ২০০ বছরের মধ্যে দ্বীপগুলো ধীরে ধীরে ক্ষয় হয়ে পানির নিচে তলিয়ে যায়। চরটি নৌযাত্রার জন্য ১৮২০ সালে এর উত্তর ও দক্ষিণ প্রান্তে একজোড়া স্পার বয়ার সাহায্যে প্রথম চিহ্নিত করা হয়। ১৮৩১ সালে, কংগ্রেস $১০০০ অনুমোদন করে চরে সতর্কসঙ্কেত স্থাপনের জন্য, কিন্তু পরবর্তীতে এই প্রকল্পে কোন পদক্ষেপ নেওয়া হয়নি। সঙ্কেতটি লোহার স্পিন্ডলের আকৃতির হওয়ার কথা ছিল।


title: স্ট্র্যাটফোর্ড শোল লাইট

text: কংগ্রেস পরবর্তীতে "মিডলগ্রাউন্ড লং আইল্যান্ড সাউন্ডের জন্য ভাসমান আলো" নির্মাণের জন্য $১০,০০০ অনুমোদন করে। নর্থফোক, ভার্জিনিয়াতে ১৮৩৭ সালে তৈরি, লাইটশিপটি লম্বা এবং ওজন ১০০ টন ছিল। এটি এর দুইটি পালের প্রত্যেকটিতে একটি করে লণ্ঠন বহন করত, এছাড়া একটি হাতে চালিত ঘণ্টা এবং কুয়াশার সঙ্কেত হিসেবে ফগহর্নও সাথে থাকত। লাইটশিপটি ১২ জানুয়ারী, ১৯৩৮ সালে স্ট্র্যাটফোর্ড চরের দক্ষিণ-পূর্ব কিনারায় নোঙর করে ছিল; মাত্র আট দিন পর এটি এর নির্দিষ্ট জায়গা থেকে ভেসে যায়। লাইটশিপটির একক নোঙর শিকলকে দ্বিতীয় এবং তৃতীয় শিকলের সাথে সংযোজন করেও পরবর্তি বছরগুলোতে নিজের জায়গায় থাকতে তীব্র অক্ষমতা প্রকাশ করে। এটি ছয়বারের বেশি বরফ দ্বারা নিজের জায়গা থেকে সরে গিয়েছিল, সবচেয়ে উল্লেখযোগ্য ১৮৭৫ সালে যখন এটি অরিয়ন পয়েন্টের চড়ায় আটকে গিয়েছিল এবং ১৮৭৬ সালে যখন এটি ফকনার দ্বীপে ভেসে গিয়েছিল।


title: স্ট্র্যাটফোর্ড শোল লাইট

text: যখন লাইটশিপগুলোকে সাধারণ হাল নাম্বার বরাদ্দ করা হয় তখন স্ট্র্যাটফোর্ড শোল লাইটশিপকে এলভি-১৫ নামকরণ করা হয়; এর আগে এটি “মিডল গ্রাউন্ড ফ্লোটিং লাইট”, “স্ট্র্যাটফোর্ড শোল লাইটভেসেল” বা “স্ট্র্যাটফোর্ড পয়েন্ট লাইটভেসেল” নামে পরিচিত ছিল।


title: স্ট্র্যাটফোর্ড শোল লাইট

text: স্ট্র্যাটফোর্ড শোল বাতিঘরটি লাইটশিপকে প্রতিস্থাপন করার জন্য ১৮৭৭ সালে সম্পূর্ণ হয়। বাতিঘরটি একটি ছোট, মানুষের তৈরিকৃত দ্বীপে তৈরি হয় (দুইটি প্রাক্তন প্রাকৃতিক দ্বীপের জায়গায় যা সমুদ্রে ডুবে যায়)। শুরুতে, বাতিঘর রক্ষক দ্বারা এর রক্ষণাবেক্ষণ করা হত। বাতিঘরটি স্বয়ংক্রিয় করা হয় ১৯৭০ সালে এবং বর্তমানে এটি নৌযাত্রায় সক্রিয়ভাবে সাহায্য করে।


title: স্ট্র্যাটফোর্ড শোল লাইট

text: এটির ঐতিহাসিক গুরুত্ব রয়েছে পাথুরে বাতিঘর নকশার উদাহরণ হিসেবে যা স্পার্কপ্লাগ বাতিঘরের ব্যবহারের পূর্বে পানির উপর অবস্থিত বাতিঘরে ব্যবহৃত হয়েছে। এর সাথে হাডসন নদীর উপর অবস্থিত কিছু বাতিঘরের সাথে সাদৃশ্য রয়েছে, এবং “এটি বিশাল খরচ এবং সাহসী প্রচেষ্টাকে প্রকাশ করে যা লং আইল্যান্ড সাউন্ডের অনির্ভরযোগ্য পানিতে নকশাগুলো জায়গায় বসাতে প্রয়োজন ছিল।”


title: এসএমএস ফ্রেড্রিক কার্ল

text: এসএমএস ফ্রেড্রিক কার্ল ছিল একটি জার্মান সাঁজোয়া যুদ্ধজাহাজ যা নির্মিত হয় ১৯ শতকের প্রথমদিকে ইম্পেরিয়াল জার্মান নেভির জন্য। এটি ছিল প্রিঞ্জ এডেলবারট ক্লাসের দ্বিতীয় জাহাজ। এটি নির্মিত হয়েছিল হামবুর্গের ব্লম এন্ড ভস শিপইয়ার্ডে। এর নির্মাণ কাজ শুরু হয় ১৯০১ সালে এবং শেষ হয় ১৯০৩ সা্লের ডিসেম্বরে যাতে লেগেছিল প্রায় ১৫,৬৬৫,০০০ মার্ক্স।  এই জাহাজটির ছিল চারটি অস্ত্রযুক্ত মেইন ব্যাটারি এবং এটি সর্বোচ্চ  বেগে ছুটতে সক্ষম ছিল।


title: এসএমএস ফ্রেড্রিক কার্ল

text: জাহাজটি জার্মান নৌবহরে যুক্ত হয় তার টর্পেডো ট্রেনিং জাহাজ হিসেবে ১৯০৯ সালে কমিশন পাবার পূর্বেই। ১৯১৪ সালের আগস্টে, প্রথম বিশ্বযুদ্ধ শুরু হলে একে পুনরায় যুদ্ধক্ষেত্রে নামানো হয় বাল্টিক সাগরে রিয়ার এডমিরাল বেহরিং-এর ফ্ল্যাগশিপ হিসেবে। এর যুদ্ধজাহাজ হিসেবে কর্মক্ষমতা শেষ হয়ে যায় যখন এটি একজোড়া রাশিয়ান মাইনের আক্রমণে পড়ে মেমেলে স্থানাঙ্ক: । মাইনের আঘাতে জাহাজটির ভয়াবহ ক্ষতিসাধন হয়, যদিও জাহাজটি খুব ধীরে ডুবার কারনে বেশিরভাগ ক্রু'ই জাহাজ থেকে নিরাপদে নেমে যেতে সক্ষম হয়; শুধু সাতজন এই ঘটনায় নিহত হন।


title: এসএমএস ফ্রেড্রিক কার্ল

text: ফ্রেড্রিক কার্লেকে অর্ডার দেওয়া হয়েছিল প্রাথমিকভাবে ইরসাজ কনিগ উইলহেম নামে এবং এটি তৈরি হয়েছিল ব্লম এন্ড ভস নামক হ্যামবার্গে  অবস্থিত শিপইয়ার্ডে ১৫৫ নম্বর নির্মাণ নম্বরে। এই জাহাজের তলি পাতা হয়েছিল ১৯০০ সালে এবং তা অবশেষে পানিতে যাত্রা করে ১৯০২ এর ২২শে জুন। যদিও বিভিন্ন ফিটিং কাজ সম্পন্ন হয় ১২ ডিসেম্বর, ১৯০৩ এ।  এর নির্মাণে জার্মান সরকারকে খরচ করতে হয় প্রায় ১৫,৬৬৫,০০০ গোল্ডমার্ক।


title: এসএমএস ফ্রেড্রিক কার্ল

text: ফ্রেড্রিক কার্ল নির্মাণের সময় ছিল এবং মালবহনকৃত অবস্থায় , যার দৈর্ঘ্য ছিল , একটি বীম এবং ড্রাফ্‌ট সম্মুখে। এর তিনটি উলম্বিক ট্রিপল এক্সপানশন ইঞ্জিন ( বাষ্পীয় ইঞ্জিন) প্রায় ক্ষমতালাভ করতে সক্ষম  ছিল এবং সর্বোচ্চ গতিতে যেতে সক্ষম। এটি কয়লা বহন করতে সক্ষম যা সর্বোচ্চ পাড়ি দিতে সাহায্য করবে গতিতে ।


title: এসএমএস ফ্রেড্রিক কার্ল

text: এটি সজ্জিত ছিল চারটি বন্দুক দিয়ে যা দুইটি যমজ সারিতে (gun turrets) অবস্থিত ছিল জাহাজের প্রতিদিকে। এছাড়াও এতে ১০টি   SK L/40 বন্দুক, ১২ টি   বন্দুক এবং ৪টি নিমজ্জিত টর্পেডো টিউব , যার একটি গলুইয়ে এবং একটি পিছনভাগে এবং দুইটি দুই বিমে অবস্থিত ছিল।


title: এসএমএস ফ্রেড্রিক কার্ল

text: "ফ্রেড্রিক কার্ল" নৌবাহিনীতে যোগদান করে ১২ ডিসেম্বর, ১৯০৩ সালে তার কমিশন পাবার পরপরই।  একে সক্রিয় নৌবহরের ক্রুজার ডিভিশনের ১নম্বর  সাব ডিভিশনে নিয়োগ দেওয়া হয়। Frauenlob, Arcona এবং Hamburg এর মতো হাল্কা  ক্রুজারের সাথে ফ্রেড্রিক কার্ল এর সাবডিভিশনকেও যোগ করা হয় স্কয়াড্রন ১ এ। ফ্রেড্রিক কার্ল ছিল রিয়ার এডমিরাল স্মিটের (Schmidt) ফ্ল্যাগশিপ, যিনি ছিলেন ক্রুজার ডিভিশনের কমান্ডার।  একটি দ্বিতীয় সাবডিভিশন ও যোগ করা হ্য় স্কয়াড্রন ২ এর সাথে যাতে ছিল একটি অস্ত্র সজ্জিত ক্রুজার এবং তিনটি হাল্কা ক্রুজার।   ২০ সেপ্টেম্বর, ১৯০৬-এ ফ্রাঞ্জ ভন হিপার জাহাজের কমান্ড গ্রহণ করেন। তার নেতৃত্বে ফ্রেড্রিক কার্লে থাকা বন্দুকযোদ্ধারা শ্রেষ্ঠ নিশানাবাজ বহর হিসেবে কাইজার পুরস্কার লাভ করে ১৯০৭-এ। হিপার ১৯০৮ সাল পর্যন্ত এই জাহাজকে নেতৃত্ব দেন।


title: এসএমএস ফ্রেড্রিক কার্ল

text: ফ্রেড্রিক কার্ল মার্চ ১, ১৯০৯ পর্যন্ত নৌবহরে সক্রিয় ছিল যখন একে টর্পেডো ট্রেনিং এর জন্য নিয়ে চলে আসা হয়। পরবর্তীতে প্রথম বিশ্বযুদ্ধের সময় একে পুনরায় সক্রিয় যুদ্ধে নিয়গ দেওয়া হয় ক্রুজার ডিভিশনে বাল্টিক সাগরে।  অক্টোবর ১৯১৪ তে ফ্রেড্রিক কার্ল ছিল প্রথম জার্মান যুদ্ধজাহাজ যা সমুদ্রপ্লেন বহন করছিল। প্রাথমিকভাবে জাহাজটি  দুইটি প্লেন বহন করছিল এবং এ কাজের জন্য এর কোন আলাদা মডিফিকেশন করা হয়নি।  একে রিয়ার এডমিরাল বেহরিং-এর ফ্ল্যাগশিপ বানানো হ্য়, যিনি ছিলেন বাল্টিক সাগরে জার্মানদের কমান্ডার। স্কয়াড্রনের বেস ছিল ডানযিগের নেউফা'রয়াসেরে। জার্মান নৌ কমান্ডার জানতেন যে ব্রিটিশ সাবমেরিন বাল্টিক সাগরে রয়েছে, তাই তিনি বেহরিংকে আদেশ দেন লিবাউতে রাশিয়ান পোর্ট আক্রমণ করতে যাতে সেটি ব্রিটিশ সাবমেরিন ঘাঁটি হিসেবে ব্যবহৃত হতে না পারে।


title: এসএমএস ফ্রেড্রিক কার্ল

text: রাশিয়ান নেভি সেসময় বাল্টিক সাগরে মাইন যুদ্ধের সুচনা করেছিল। রাশিয়ানরা মেমেল, পিল্লাউ এবং অন্যান্য জার্মান পোর্টে অক্টোবর ১৯১৪ এ অনেক মাইন পুঁতে রাখে যা জার্মান নেভি টেরও পায়নি। এই সময়ে ফ্রেড্রিক কার্ল ব্যস্ত ছিল লিবাউতে তার সমুদ্রপ্লেনের কর্মকান্ড নিয়ে।  বেহরিং-এর উপর আদেশ ছিল নভেম্বরে লিবাউতে আক্রমণের যা খারাপ আবহাওয়ার কারনে ১৬ তারিখ পর্যন্ত বিলম্বিত হয়। ১৭ তারিখ সকালে ফ্রেড্রিক কার্ল যখন ৩০ নটিক্যাল মাইল বেগে মেমেলের দিকে ধাবিত হচ্ছিল তখন এর সাথে দুইটি রাশিয়ান মাইলের সংঘর্ষ ঘটে। জাহাজটি কয়েক ঘন্টা পর্যন্ত ভেসে থাকতে সক্ষম হয়, যে সময়ে জাহাজের ক্রু রা জাহাজ ত্যাগ করতে পারে। এদিকে অপারেশন পূর্বপরিকল্পিত সময়েই শুরু হয় এবং লিবাউতে ব্লকশিপ ডুবাতে সক্ষম হয়। ফ্রেড্রিক কার্লের ক্রুরা জাহাজ ত্যাগের পর ৬৩০ এ জাহাজটি ডুবে যায়।  এ ঘটনায় সাতজন মারা যায়।


title: হয়ল্যাণ্ড ইয়ং

text: হয়ল্যান্ড ডেনিউন ইয়ং ফেইলি (২৬ জুন ১৯০৩ – ১২ জানুয়ারি ১৯৮৬) ছিলেন একজন আমেরিকান রসায়নবিদ। দ্বিতীয় বিশ্বযুদ্ধের সময় তিনি ম্যানহাটন প্রকল্পের ‘মেটালার্জিক্যাল ল্যাবরেটরি’তে কাজ করতেন। যুদ্ধের পর তিনি আর্গোন ন্যাশনাল ল্যাবরেটরীরির প্রথম নারী বিভাগীয় প্রধান হিসেবে দায়িত্ব পান। এছাড়াও আমেরিকান কেমিক্যাল সোসাইটির শিকাগো শাখার প্রথম মহিলা সভাপতিও তিনি।


title: হয়ল্যাণ্ড ইয়ং

text: হয়ল্যান্ড ডেনিউন ইয়ং এর জন্ম ১৯০৩ সালের ২৬ জুন ওহাইও’র কলম্বাসে। তার একজন বোন ছিলো, নাম হিলডা। হাই স্কুলে পড়ার সময় থেকেই উনি রসায়নের প্রতি আগ্রহী হয়ে ওঠেন। ওনাদের স্কুলে ছেলে আর মেয়েদের আলাদা আলাদা রসায়ন ক্লাস হতো। কিন্তু স্কুলের সময় মিলাতে না পারায় তিনি ছেলেদের সাথে ক্লাস করতে বাধ্য হন। মেয়েদের চেয়ে ছেলেদের ক্লাস ছিলো অনেক কঠিন কিন্তু ক্লাসের একমাত্র হওয়ায় তাকে ক্লাসের শেষে দিকেই বসে থাকতে হতো। ১৯২৪ সালে তিনি ওহিও স্টেট ইউনিভার্সিটি থেকে রসায়নে স্নাতক ডিগ্রী লাভ করেন। এরপর তিনি পিএইচডি করার উদ্দেশ্যে শিকাগো বিশ্ববিদ্যালয়ে যোগদান দেন। সেখানে জুলিয়াস স্টিগলিটজ এর তত্ত্বাবধানে ‘আলোক সমানু ব্রোমোইমিনো কিটোন’ এর উপর থিসিস জমা দেন এবং ডক্টরেট ডিগ্রী লাভ করেন।


title: হয়ল্যাণ্ড ইয়ং

text: গ্রাজুয়েশন শেষ করে ইয়ং শিকাগোর ‘ভ্যান শ্যাক ব্রাদার্স কেমিক্যাল ওয়ার্কস’ নামক এক বার্নিশ তৈরির কারখানায় গবেষক রসায়নবিদ হিসেবে যোগদান করেন। ১৯৩০ সালে তিনি টেক্সাস স্টেট কলেজ ফর উইমেন এর সহযোগী অধ্যপক হিসেবে নিযুক্ত হন। সেখানে তিনি ‘পুষ্টি ও প্রাণরসায়ন’ পড়াতেন। ১৯৩৪ সালে তিনি শিকাগোর মাইকেল রীস হাসপাতালে যোগদানের উদ্দেশ্যে এই চাকরিটা ছেড়ে দেন। কিন্তু তিনি যখন হাসপাতালে পৌছান তখন হাসপাতালের পরিচালক দেখলেন যে তিন একজন মহিলা এবং তাকে হাসপাতালে নিতে অস্বীকৃতি জানান। তখন চরম অর্থনৈতিক মন্দা চলছিলো, ফলে চাকরি পাওয়া ছিলো খুবই কঠিন। ১৯৩৮ এর আগে তাই তিনি আর কোনো স্থায়ী কর্মসংস্থান জোটাতে সক্ষম হননি। এরপর ‘পিউর অয়েল কোম্পানী’তে তার চাকরি হয়। সেখানে তিনি ক্যারি আর. ওয়াগনার জুনিয়রের সাথে মিলে পেট্রোলিয়াম বিশোধনের উপর একটা বই সম্পাদনার করতে থাকেন। প্রায় ছয় বছর ধরে তারা গবেষণা চালিয়ে যান, কিন্তু দ্বিতীয় বিশ্বযুদ্ধ শুরু হওয়ায় গবেষণা কার্যক্রম বন্ধ হয়ে যায়। ফলে বইটা আর আলোর মুখ দেখেনি।


title: হয়ল্যাণ্ড ইয়ং

text: আমেরিকা জুড়ে তখন ভীষণ যুদ্ধ। এর মধ্যেই ১৯৪২ সালে ইয়ং ইউনিভার্সিটি অফ শিকাগোর বিষক্রিয়া গবেষণাগারের অফিস অফ সায়েণ্টিফিক রিসার্চ এন্ড ডেভেলপমেন্ট (OSRD) এর সায়েন্টিফিক লাইব্রেরিয়ান হিসেবে নিয়োগ পান। সেখানে তার কাজ ছিলো আমেরিকান, ব্রিটিশ আর কানাডিয়ান রাসায়নিক অস্ত্রের মধ্যে তুলনা ও সমস্ত বিষাক্ত রাসায়নিক পদার্থের একটা তালিকা প্রনয়ন করা। ১৯৪৫ সালে তাকে ম্যানহাটন প্রজেক্টের ‘মেটালার্জিক্যাল ল্যাবরেটরি’তে একজন রসায়নবিদ হিসেবে বদলি করা হয়। সেখানে তিনি অ্যাটমিক এনার্জি কমিশন কর্তৃক ন্যাশনাল নিউক্লিয়ার এনার্জি সিরিজে প্রকাশিতব্য বিভিন্ন গবেষণাপত্র সম্পাদনা করতেন। পরবর্তীতে তিনি ন্যাশনাল নিউক্লিয়ার এনার্জি সিরিজের সম্পাদনা পর্ষদে আরগন্নে ন্যাশনাল ল্যাবরেটরির প্রতিনিধি হিসেবে নিযুক্ত হন।


title: হয়ল্যাণ্ড ইয়ং

text: ১৯৪৬ সালে ইয়ং সদ্য প্রতিষ্ঠিত আরগন্নে ন্যাশনাল ল্যাবরেটরির টেকনিক্যাল ইনফরমেশন বিভাগের পরিচালক হিসেবে যোগদান করেন। তিনিই প্রথম নারী যনি এই পদ লাভ করেন। ১৯৬৪ সালে অবসর নেয়ার আগ পর্যন্ত তিনি এখানেই কাজ করেন। ১৯৫৬ সালে তিনি আমেরিকান কেমিক্যাল সোসাইটির শিকাগো শাখার প্রথম মহিলা সভাপতি হিসেবে নিযুক্ত হন। তার তত্তাবধানেই এটি বিশেষ অবদানের জন্য পুরস্কার লাভ করে। তিনি নিজেও ব্যক্তিগতভাবে ১৯৭৫ সালে একই পুরস্কার পান। এছাড়াও তিনি আমেরিকান ইনস্টিটিউট অফ কেমিস্টস, আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স এবং অ্যাটমিক সায়েন্টিস্টস অফ শিকাগো’র ফেলো ছিলেন। তিনি আমেরিকান নিউক্লীয়ার সোসাইটির একজন বেতনভুক্ত সদস্য ছিলেন এবং মহিলা রসায়নবিদদের নিয়ে গঠিত বিশেষ সম্মাননা সংগঠন ‘লোটা সিগমা পাই’ এরও সভানেত্রীর দায়িত্বও পালন করেন। ১৯৫৯ সালে শিকাগো ট্রিবিউন পত্রিকা তাকে ব্যবসায়িক বা পেশাগত দিক দিয়ে শহরের সবচেয়ে প্রভাবশালী নারী হিসেবে আখ্যা দেয়। ১৯৬৩ সালে আরগন্নে ন্যাশনাল লাইব্রেরি তার সম্মানে হয়ল্যান্ড ডি. ইয়ং লেকচার সিরিজ চালু করে।


title: হয়ল্যাণ্ড ইয়ং

text: ক্রফোর্ড ফেইলির সাথে ইয়ং বিবাহ বন্ধনে আবদ্ধ হন। বিষক্রিয়া গবেষণাগারে কাজ করার সময় তাদের পরিচয়। ১৯৮৬ সালের ১২ জানুয়ারি শিকাগোর হাইড পার্কের নিজস্ব বাসভবনে তিনি পরলোক গমন করেন। ওহাইওর কলম্বাসের রিভারসাইড কবরস্থানে তাকে সমাহিত কয়া হয়। তার বোন হিলডা ইয়ং তখনও বেচে ছিলেন।


title: দামে তু আমোর (গান)

text: দামে তু আমোর হল আমেরিকান রেকর্ডিং শিল্পী সেলেনার গাওয়া একটি গান, যা ১৯৮৬ সালে তার দ্বিতীয় এলপি রেকর্ড ‘‘আলফার’’ জন্য রেকর্ড করা হয়েছিল। গীতীয়ভাবে, বর্ণনাকারী তার মায়াকে ইঙ্গিত করছে তার ভালবাসা দিতে, সে তার প্রতি চুম্মন করতে আকাঙ্ক্ষীত যে তার জন্য তারিফ করা সম্ভব হবে। গানের বিষয়বস্তুর মধ্যে খুজে পাওয়া যায় পরামর্শ অনুনয় ভালবাসা। দামে তু আমোর একটি কাম্বিয়া প্রভাবিত র‌্যানচেরা গাধা। এটি কম্পোজ করেছিলেন রিচার্ড ব্রুক, রিকি ভেলা এবং সেলেনার বাবা ও ম্যানেজার আব্রাহাম কুইন্তানিলা। গানটি সমালোচকদের কাছে তার ইন্সট্রুমেন্টের এবং গীতধর্মী বিষয়বস্তুর জন্য প্রসংশিত হয়েছিল। এটি ১৯৯৫ সালে সেলেনার মৃত্যুর পর বিভিন্ন এ্যালবামে সংকলিত হয়েছে। ডেম তু এ্র্যামোর ২০০৬ সালে মার্কিন বিলিবোর্ড হট রিংটনস চার্টে ৩১ নাম্বারে উঠে আসে।


title: দামে তু আমোর (গান)

text: ১৯৮৫ সালে দামে তু আমোর গানটি লিখেছেন রিচার্ড ব্রুক, কীবোর্ডে ছিলেন সেলেনা লোস ডিনোস, রিকি ভেলা এবং সেলেনার বাবা ও ম্যানেজার আব্রাহাম কুইন্তানিলা। যখন গানটি রেকর্ড করা হয় তখন সেলেনার বয়স ছিল ১৪ বছর এবং এটি ১৯৮৬ সালে তার দ্বিতীয় এলপি রেকর্ড আলফায় সংযুক্ত করা হয়। গানটি রেকর্ডের ব্যবস্থা করেন ব্রায়ান রেড মুর, যিনি ছিলেন তাদের একজন পারিবারিক বন্ধু এবং রে পেজ। এ গানের রেকর্ডিংয়ে, গিটারে পারফর্ম করেন রোনাল্ডো হার্নান্দেজ, যখন ভেলা তার কীবোর্ড ব্যবহার করেন। যদিও অতিরিক্ত ভোকাল হিসাবে ছিলেন সাবেক গিটার গ্রুপ রজার গার্সিয়া।


title: দামে তু আমোর (গান)

text: ডেম তু এ্যামোর সঙ্গীত সমালোচকদের দ্বারা বেশ সমালোচিত হয়। সেলুনের জোশ কুন উল্লেখ করেন যে, এটি একটি রিমিক্স সংস্করণ, এর মধ্যে তিনগুণ সহিংসতা খুজে পাওয়া যায়, রয়েছে “যথেষ্ট ব্রেস এবং স্ট্রিং এটিকে তৈরি করেছে ব্যাচারাচ-পেন্ড র‌্যানচেরো গাথার মত। ডালাস মনিং নিউজের মারিও ড্রাডেল বলেছেন, এটি কাম্বিয়া গানে দ্বারা প্রভাবিত ছিল। এ রেকর্ডিংটি এন্থলজি (১৯৯৮), ইয়াই সাস ইনিসিয়াজ ভলি-১ (২০০৩), ইয়াই সাস ইনিসিয়াজ ভলি-২ (২০০৪) এবং ক্লাসিক্যাল সিরিজ ভলি-১ (২০০৬)সহ কয়েকটি এ্যালবামের সংকলন হিসাবে প্রকাশিত হয়েছিল।


title: দামে তু আমোর (গান)

text: ২৩ সেপ্টেম্বর, ২০০৬ সপ্তাহের শেষে, "দামে তু আমোর" প্রকাশ পায় এবং যুক্তরাষ্ট্রের বিলিবোর্ডে হট রিংটনস চার্টের শীর্ষ ৩১ নাম্বারে উঠে আসে।


title: রকি বালবোয়া (চলচ্চিত্র)

text: রকি বালবোয়া ( রকি ৬ নামেও পরিচিত) রকি সিরিজের ষষ্ঠ পর্ব, লেখা, পরিচালনা, অভিনয়ে রয়েছেন সিলভেস্টার স্ট্যালোন। মূল চরিত্রেই অভিনয় অবস্থান চালিয়ে গেছেন তিনি। ছবিটি মুক্তি পায় ২০০৬ সালে। শুরুটা হয়েছিলো ৩০ বছর আগে, ১৯৭৬এ অ্যাকাডেমি পুরষ্কার বিজেতা চলচিত্র "রকি-"র মাধ্যমে। চলচ্চিত্রটিতে বালবোয়াকে মুষ্ঠিযুদ্ধ থেকে অবসর নেওয়া একজন বিপত্নীক হিসেবে দেখা যায়। স্থানীয় এক ইতালীয় রেস্তোঁরার মালিক এবং পরিচালকের ভূমিকায় কাজ করছে এখন রকি। রেস্তোঁরাটির নাম "আর্দ্রিয়ান'স", মৃতা স্ত্রীর নামের সঙ্গে মিলিয়ে এই নামটি রেখেছে সে।


title: রকি বালবোয়া (চলচ্চিত্র)

text: স্ট্যালোনের বক্তব্য অনুযায়ী, রকি-৫ নির্মানের সময় যথেষ্ট "মনোযোগী" তিনি ছিলেন না। যেকারণে অনেক ভক্তের সঙ্গে তিনি নিজেও অনুমানযোগ্য সমাপ্তি দেখে হতাশ হয়েছিলেন। কাজেই তিনি "রকি বালবোয়া"র কাহিনী নিজের সাম্প্রতিক সংগ্রাম এবং বিজয়ের সঙ্গে সমান্তরালে এগিয়ে নিয়ে গেছেন।


title: রকি বালবোয়া (চলচ্চিত্র)

text: চলচ্চিত্রে তারকা অভিনেতা হিসেবে আরও রয়েছেন বার্ট ইয়ং (রকির বন্ধু এবং সম্বন্ধি পলির ভূমিকায়), রকি সিরিজে এটাই তাঁর শেষ উপস্থিতি। বাস্তবজীবনেও মুষ্ঠিযোদ্ধা আন্তনিও টারভার এই ছবিতে অভিনয় করেন ম্যাসন "দ্য লাইন" ডিক্সনের ভূমিকায়। ছবিতে তাঁকে বর্তমান ওয়ার্ল্ড হেভিওয়েট চ্যাম্পিয়ন হিসেবে দেখা যায়। বক্সিং প্রোমোটার লু ডিবেলাকে ছবিতেও প্রোমোটার হিসেবেই দেখা যায়, তিনি এখানে ডিক্সনকে প্রমোট করেন। মাইলো ভেন্টিমিগলিয়া রকির ছেলের ভূমিকায় অভিনয় করেন, এখন সে প্রাপ্তবয়স্ক। সিরিজের আগের চলচ্চিত্রগুলো থেকে দুটো গৌণ চরিত্রকে এখানে উল্লেখযোগ্য ভূমিকায় দেখা যায়। মেরি, যে কিশোরীকে রকি ঝামেলা থেকে রক্ষা করার চেষ্টা করেছিলো "রকি"-তে, এবং স্পাইডার রিকো, ১৯৭৬ সালের চলচিত্রে আবির্ভূত রকির প্রথম প্রতিপক্ষ। পেছনের ছবিগুলোর অনেকের কথাই "রকি বালবোয়া"তে উল্লেখ রয়েছে। বিশেষ করে প্রথম ছবিটির।


title: রকি বালবোয়া (চলচ্চিত্র)

text: চলচ্চিত্রটি ২০০৬ সালের ২০শে ডিসেম্বর মেট্রো-গোল্ডউইন-মেয়ার, কলাম্বিয়া পিকচারস এবং রেভুল্যুশন স্টুডিওজের সৌজন্যে মুক্তি পায়। বক্স অফিসের প্রত্যাশা ছাপিয়ে যায় এটি, সমালোচকরা ইতিবাচক মন্তব্য করেন। রকি বালবোয়া বেশ কয়েক ফরম্যাটে মুক্তি পেয়েছে, ডিভিডি বিক্রয় থেকেও উঠেছে ৩৪ মিলিয়ন মার্কিন ডলার। এই সিরিজের সর্বশেষ সিকুয়েল "ক্রীড "২০১৫সালের ২৫শে নভেম্বর মুক্তি পেয়েছে।


title: রকি বালবোয়া (চলচ্চিত্র)

text: বিশ বছর হয়ে গেল বিপত্নীক রকি বালবোয়া (সিলভেস্টার স্ট্যালোন) বক্সিং থেকে অবসর নিয়েছে। চার বছর হয়ে গেল ক্যান্সার আক্রান্ত হয়ে মারা গেছে স্ত্রী আর্দ্রিয়ান পেনিও বালবোয়া (টালিয়া শায়ার)। ছোট অথচ অত্যন্ত সফল একটি ইতালীয় রেস্তোঁরা চালাচ্ছে এখন রকি, নাম রেখেছে স্ত্রীর নামে। খেতে আসা মানুষগুলোকে নিজের অতীত দিনের গল্প শোনায় সে, আর্দ্রিয়ানের মৃত্যুর পর থেকে নিজের সঙ্গেও এক নীরব লড়াই চলছে তার। ছেলে রবার্টের সঙ্গে সম্পর্ক কেমন যেন দূরের হয়ে এসেছে। রবার্ট এখন সরকারি চাকুরে। রকির প্রাচীনতম বন্ধু পলি পেনিও এখনও ওর পাশেই আছে, তবে অতীত রোমন্থন করতে করতে সে-ও ক্লান্ত।


title: রকি বালবোয়া (চলচ্চিত্র)

text: এক রাতে প্রাপ্তবয়স্কা "ছোট্ট" মেরির (জেরাল্ডাইন হিউস) সঙ্গে দেখা হয়ে গেল রকির। মেয়েটি ওদের এলাকাতেই থাকতো। বারো বছরের এক কিশোরী ছিলো তখন সে, বখে যাচ্ছিলো রাতারাতি। এখন অবশ্য সে ভালই আছে, লাকি সেভেন-এ বারটেন্ডারের চাকরি করছে। (এককালে রকির এখানে নিয়মিত যাতায়াত ছিলো)। স্বামী নেই তার, একমাত্র ছেলে স্টিফেনসনকে (ডাকনাম: স্টেপস) নিয়ে মেরির সংসার। কয়েক সপ্তাহের মধ্যে রকির সঙ্গে চমৎকার বন্ধুত্বপূর্ণ সম্পর্ক গড়ে উঠলো ওদের। তার রেস্তোঁরাতে হোস্টেসের চাকরি পেল মেরি। স্টেপস তাকে পিতৃতুল্য সম্মান দিলো।


title: রকি বালবোয়া (চলচ্চিত্র)

text: এর মধ্যে পেশাদার মুষ্ঠিযোদ্ধা মেসন "দ্য লাইন" ডিক্সন (আন্তোনিও টারভার) নিজেকে অপরাজিত হিসেবে প্রতিষ্ঠিত করেছে। দক্ষতার মতো খ্যাতি সে পায়নি, দর্শকরা তাকে ভালবাসে না। এর মধ্যে ইএসপিএন একটি কম্পিউটার সিমুলেশন লড়াইয়ের আয়োজন করলো। ঠিক যেমনটা আয়োজন করা হয়েছিলো ১৯৭০ সালে রকি মার্সিয়ানো এবং মোহাম্মদ আলীর ক্ষেত্রে। রকি (তার সময়ের দক্ষতা) এবং মেসনের মধ্যে ১৫ রাউন্ডের প্রোগ্রামিয় এই লড়াইয়ে রকি বালবোয়া নক আউট করে জয় পেল মেসনের বিরুদ্ধে।বিতর্কের প্রধান বিষয় হয়ে উঠলো এই প্রসঙ্গ। সংক্ষেপে বললে, এই সিমুলেশনটি রকিকে আবারও বক্সিংয়ে ফিরে যেতে উদ্বুদ্ধ করলো। জনতার সামনে নিজেকে প্রমাণ করার জন্য আবারও তার লাইসেন্স নবায়ন করলো সে। ডিক্সনের প্রোমোটার প্রস্তাব করলো এই সুযোগে একটা চ্যারিটি এক্সিবিশন হয়ে যেতে পারে। বক্সিং ম্যাচটি লাস ভেগাসে আয়োজিত হল, ডিক্সনের হারানো জনপ্রিয়তা ফিরিয়ে আনার একটা প্রচেষ্টা বলা চলে একে।


title: রকি বালবোয়া (চলচ্চিত্র)

text: দ্বিধাতে থাকলেও, এক পর্যায়ে দু'জনই লড়াই করতে রাজি হল। সংবাদমাধ্যমগুলোয় গুঞ্জন উঠলো বেশ, রকির পুরোনো সুনাম আর ডিক্সনের নির্ভরযোগ্যতা নিয়ে খোঁচাখুঁচি চালালো তারা। কারণ, আজ পর্যন্ত কোন শক্ত প্রতিপক্ষের সঙ্গে ডিক্সন লড়েনি। পরে অবশ্য রবার্ট এসে রকিকে নিবৃত্ত করার চেষ্টা করে, নিজের ব্যর্থতার দায় বাবার ওপর চাপিয়ে দিতে চায় সে। পাল্টা উপদেশ দিয়ে তিরষ্কার করে রকি। বলে, জীবনে সফল হওয়ার জন্য "এটা গুরুত্বপূর্ণ নয় তুমি কতো জোরে আঘাত হানতে পারো। ব্যাপারটা হচ্ছে, কত আঘাত তুমি সহ্য করতে পারো। আর সেটা সামলে নিয়ে এগিয়ে যেতে পারো সামনে।" অন্য কাওকে দোষারোপ করা কারও উপকারে আসবে না। পরদিন সকালে বাবা-ছেলের দেখা হয়ে গেল আর্দ্রিয়ানের কবরের সামনে। পূনর্মিলন হল পিতাপুত্রের। রকির পাশে থাকার জন্য চাকরিটাই ছেড়ে দেয় রবার্ট। অ্যাপোলো ক্রীডের পুরোনো ট্রেইনার ডিউকের (টনি বারটন) সঙ্গে প্রস্তুতি নিতে থাকে রকি। খুব দ্রুতই ডিউক একটা ব্যাপার বুঝে গেল, ধীরগতির এই রকি আগের মত প্রতিপক্ষকে ক্লান্ত করে জিততে পারবে না। জয়ের একমাত্র উপায়, মুঠোর দানবীয় শক্তির পরিপূর্ণ ব্যবহার করা। "ব্লান্ট ফোর্স ট্রমা"য় প্রতিপক্ষকে অসহায় করে দেওয়ার দিকেই তাকে মনোযোগ দিতে হবে।


title: রকি বালবোয়া (চলচ্চিত্র)

text: এইচবিওর একটি পে-পার-ভিউ ইভেন্টে পরিণত হল এই লড়াইটি। নাম দেওয়া হলো "উইল ভার্সেস স্কিল"। রকির খুব একটা সুযোগ এখানে ছিলো না। একজন টিভি ধারাভাষ্যকার কৌতুক করে বললো, "এটাকে তো আর এক্সিকিউশন বলা যাচ্ছে না, তাই ওরা এক্সিবিশন বলছে আরকি!" কিন্তু ফ্র্যাংক সিনাত্রার "হাই হোপ" মিউজিকের সঙ্গে রিংয়ে পা রাখলো রকি, পরনে তার ছিলো সোনালি-দাগের কালো ট্রাংক। এটা পরেই অ্যাপোলো ক্রীডকে প্রথমবারের মত পরাস্ত করেছিলো সে (রকি-২ দ্রষ্টব্য)। জনতার গর্জন শুনে বোঝা গেল ভিড়ের বড় একটি অংশই আজ রকির পাশে রয়েছে।


title: রকি বালবোয়া (চলচ্চিত্র)

text: প্রথম রাউন্ডে ডিক্সন অনায়াসে কর্তৃত্ব বজায় রাখলো। দ্বিতীয় রাউন্ডেই অবশ্য বাঁহাত আহত হয়ে গেল তার, নাটকীয়ভাবে ফিরে এলো রকি। একবার ডিক্সনকে নক ডাউনও করে ফেললো সে। তারপর দর্শককে একের পর এক চমক দিয়ে নিজের পরাক্রম আর সহ্যক্ষমতার প্রদর্শনী দেখিয়ে গেল রকি। অপেক্ষাকৃত তরুণ আর দ্রুত লড়াকুর বিরুদ্ধে এমন প্রতিরোধ দর্শকরা আশা করেনি। এমনটা আশা করেনি ডিক্সনও, শেষ রাউন্ডে রকিকে এক পায়ের ওপর বসিয়ে দিলো সে, তবে প্রবীণ এই যোদ্ধা আবারও শক্ত পায়ে উঠে দাঁড়ালো, শেষবারের মতো আক্রমণ করলো প্রতিপক্ষকে। শেষ পর্যন্ত একে অন্যকে আঘাত করে গেল তারা, লড়াইয়ে অংশ নেওয়ার জন্য ডিক্সনকে ধন্যবাদ দিয়ে রিং ছেড়ে নেমে গেল রকি। তখনও ফলাফল ঘোষিত হয়নি। মেসন ডিক্সন সামান্য কয়েক পয়েন্টের জন্য জিতে গেলেও রকি যে এতে কিছু মনে করেনি, তা পরিষ্কার বোঝা গেল।


title: রকি বালবোয়া (চলচ্চিত্র)

text: শেষ দৃশ্যে রকি বাড়ি ফিরে আর্দ্রিয়ানের কবরের কাছে ফিরে আসে। পাশে থেকে সাহায্য করার জন্য স্ত্রীর প্রতি কৃতজ্ঞতা জ্ঞাপন করে সে।রকি-৫ ছায়াছবিটি বক্স অফিসকে হতাশ করেছিলো। স্ট্যালোন বুঝতে পারলেন রকি বালবোয়া চরিত্রটিকে পরের ছায়াছবিতে ঠিকমত পরিসমাপ্তির দিকে নিয়ে যেতে হবে। কাজেই ১৯৯৬ সালে এমজিএম স্টুডিও এক্সিকিউটিভদের কাছে তাঁর চিন্তাধারা নিয়ে আলোচনা করতে থাকলেন। তবে বার বার তাঁকে প্রত্যাখ্যান করা হল। ২০০৫ সালে হ্যারি ই. স্লোয়ান এমজিএমের চেয়ারম্যান পদে অধিষ্ঠ হন। এবার তাঁর দল প্রস্তাবটি বিবেচনা করতে রাজি হন। স্ট্যালোন আরেকজনকে এসময় বন্ধু হিসেবে পাশে পেয়েছিলেন। তিনি হলেন রেভ্যুলুশন স্টুডিওর প্রেসিডেন্ট জো রথ।


title: রকি বালবোয়া (চলচ্চিত্র)

text: ২০০৫-এর ডিসেম্বর মাস। নেভাডার লাস ভেগাসে  চলচ্চিত্রটির নির্মাণকাজ শুরু হয়।  ২০০৬ সালে শুটিং সরে আসে ক্যালিফোর্নিয়ার লস অ্যাঞ্জেলেসে এবং পেনসিলভেনিয়ার ফিলাডেলফিয়ায়। ৩৮ দিনের শুটিংয়ের জন্য ২৪ মিলিয়ন ডলারের বাজেট প্রস্তাবিত হয়। ২০০৭ সালের প্রেসিডেন্ট'স ডে-তে এই ছবিটির মুক্তি পাওয়ার কথা ছিলো। পরে সময় এগিয়ে এনে ২০০৬ এর বড়দিনের ঠিক আগে আগে একে মুক্তি দেওয়া হয়। ২০০৬ এর মার্চে প্রথম মুভি টিজার ইন্টারনেটে মুক্তি পায়। পরিপূর্ণ মুভি ট্রেইলার পাইরেট অফ দ্য ক্যারিবিয়ান: ডেড ম্যান'স চেস্ট এর সঙ্গে  ০৭ই জুলাই মুক্তি পায়।


title: রকি বালবোয়া (চলচ্চিত্র)

text: পূর্বকার ছায়াছবিগুলো থেকে কয়েকটি চরিত্র থাকবে এটা অস্বীকার্য ছিলো। স্ট্যালোনের অবিশ্যম্ভবী পূনরাগমন, বার্ট ইয়ং এবং বারটনের ভূমিকা ছিলো অত্যাবশ্যকীয়। কেবলমাত্র এরা তিনজন ছ'টি ছায়াছবিতেই ছিলেন। ট্রেভারের উপস্থিতির সাথে সিরিজটিতে ষষ্ঠবারের মত কোন বাস্তবজীবনের পেশাদার বক্সারকে দেখা গেল। এর আগে জো ফ্রেজার ("রকি") পেড্রো লোভেল ("রকি"), রবার্তো দুর‍্যান ("রকি-২"), টমি মরিসন("রকি-৫") এব্বং মাইকেল উইলিয়ামস ("রকি-৫")কে এই সিরিজে দেখা যায়। প্রাথমিকভাবে স্ট্যালোন চেয়েছিলেন রয় জোনসকে। ডিক্সনের ভূমিকাতে তাঁরই অভিনয় করার কথা। তবে মি. জোনস স্ট্যালোনের ফোনকল রিসিভ করতে অনীহা দেখান। কাজেই ট্রেভারকে ডাক দিয়ে চরিত্রটি বুঝিয়ে দেন তিনি। মেরি- চরিত্রটি প্রথম ছায়াছবি "রকি-"তেই ছিলো, তবে এই চরিত্রে অভিনয় করেছিলেন জোডি লেতিজিয়া। তবে এই ছায়াছবিতে মেরির ভূমিকায় অভিনয় করেন জেরালডাইন হিউজ (লেতিজিয়া অবশ্য রকি-৫ এর জন্যও মনোনীত হয়েছিলেন, তবে সেইসব দৃশ্যগুলো পরিবর্তন করা হয়। ওই সংস্করণে মেরিকে ফিলাডেলফিয়ার রাস্তাতে উদ্বাস্তু এবং ভবঘুরে হিসেবে পাওয়া যায়।) আরেকজন পরিচিতমুখ হলেন শেষ পাঁচ ছবিতে ধারাভাষ্যকারের ভূমিকায় অভিনয় করা স্টু নাহান, যিনি প্রকৃত জীবনেও একজন ক্রীড়া ভাষ্যকার। ডিক্সন এবং বালবোয়ার মধ্যকার কম্পিউটার সিমুলেশন  লড়াইটির ধারাবিবরণীতে তিনি ছিলেন।  এর আগে তিনি প্রথম তিন ছায়াছবিতে রিংসাইড কমেন্টেটর হিসেবে ছিলেন। অ্যাপোলো ক্রীড এবং আইভান ড্র্যাগোর ঐতিহাসিক সেই লড়াইয়ের (রকি-৪) পর সংবাদমাধ্যমের কর্মী হিসেবে তাঁকে দেখা যায়। শেষে চ্যাম্পিয়ন টমি গানের সঙ্গেও তাঁর একটি দৃশ্য ছিলো। রকি বালবোয়ার শুটিং চলাকালে তাঁর লিম্ফোমা ধরা পড়ে, ২০০৭ সালের ২৬শে ডিসেম্বর তিনি মৃত্যুবরণ করেন। অবশেষে পেড্রো লোভেল (প্রথম ছবিতে যিনি স্পাইডার রিকোর অভিনয় করেন) রকি বালবোয়া-তে অতিথি শিল্পী হিসেবে অভিনয় করেন। পরবর্তীতে তাঁকে রকির রেস্তোঁরার কর্মী হিসেবে কাজ করতে দেখা যায়।


title: রকি বালবোয়া (চলচ্চিত্র)

text: বেশ কয়েকজন ক্রীড়া-ব্যক্তিত্ব নিজেদের ভূমিকাতে নিজেরা অভিনয় করেছেন। এঁদের মধ্যে জিম ল্যাম্পলি, ল্যারি মারচ্যান্ট আর ম্যাক্স কেলারম্যান রিংসাইড ব্রডকাস্ট টীম হিসেবে উপস্থিত ছিলেন (তিনজনই এইচবিও বক্সিংয়ের তৎকালীন ধারাভাষ্যকার)। ক্রীড়া প্রতিবেদক বার্ট সুগার, বারনার্ড ফার্নান্দেজ এবং স্টিভ স্প্রিংগারের উপস্থিতিও সেখানে ছিলো। সত্যিকারের বক্সার হিসেবে উপস্থিত ছিলেন মাইক টাইসন (ছবি মুক্তি পেতে পেতে তিনি অবসরে চলে গেছেন) ক্যামিও অ্যাপিয়ারেন্স প্রদর্শন করেন। ডিক্সন রিংয়ে ঢোকার পর তাকে উদ্দেশ্য করে বক্রোক্তি ছুঁড়ে দেন তিনি। লু ডিবেলা, প্রকৃতপক্ষেই যিনি একজন বক্সিং প্রমোটার, ডিক্সনের প্রমোটারের ভূমিকাতে অভিনয় করেন। ইএসপিএন-এর কয়েকজন ব্যক্তিত্বও নিজেদের ভূমিকাতে অভিনয় করেছেন। "স্পোর্টসসেন্টার" উপস্থাপক ব্রায়ান কেনি ছবিতে দেখানো কাল্পনিক "দেন অ্যান্ড নাউ" সিরিজের উপস্থাপক হিসেবে আবির্ভূত হন। যে ক্রফোর্ড, ডানা জ্যাকবসন, স্কিপ বেলিস এবং উডি পেইজকেও এই ছায়াছবিতে দেখা যায়। রিং অ্যানাউন্সার মাইকেল বাফার নিজের চরিত্রেই অবস্থান করেন, একই কথা রেফারি কো কর্টেজের ক্ষেত্রেও প্রযোজ্য।


title: রকি বালবোয়া (চলচ্চিত্র)

text: টালিয়া শায়ার কেন আর্দ্রিয়ানের ভূমিকাতে ছিলেন না, "ইউএসএ টুডে"-র এই প্রশ্নের জবাবে স্ট্যালোন বললেন, "মূল স্ক্রিপ্টে ও বেঁচেই ছিলো। কিন্তু ঠিক নাটকীয় ধাক্কাটা কোথায় তাতে? ভাবলাম, 'কি হবে যদি ও না থাকে?' রকির ভেতরটা চূর্ণবিচূর্ণ হয়ে যাবে নিশ্চয়। একদম ভেঙ্গে পড়বে সে।" শায়ার বলেন, তাঁর মতে "ছবিটিতে এই বেদনাদায়ক মোড় ভাল ভূমিকা রেখেছে। শোক রকিকে শক্তি জুগিয়েছে, আর্দ্রিয়ানকে পৌরাণিক এক রূপ দিয়েছে এটা।"


title: রকি বালবোয়া (চলচ্চিত্র)

text: অ্যাকাডেমি অ্যাওয়ার্ড বিজেতা বিল কন্টি কম্পোজিশনে রকি মিউজিকের উন্নত এক সংস্করণ বাজানো হয়েছিলো। আগের রকি ছায়াছবিগুলোর প্রতি সম্মান প্রদর্শনের জন্য এই বিশেষ মিউজিকটি তৈরি করা হয়। রকি সিরিজের প্রায় সবগুলোর কম্পোজিশন বিল কন্টির করা। রকি-৫ এ তিনি ছিলেন না, ও সময় অন্য কাজে ব্যস্ত ছিলেন তিনি। কাজেই তাঁর স্থানটি নিয়েছিলেন ভিন্স ডিকোলা। আগের ছায়াছবিগুলোর মতই মিউজিক রাখতে চেয়েছিলেন কন্টি, তবে "রকি বালবোয়া"র জন্য বিশেষ একটি মিউজিক প্রস্তুত করেন তিনি। মেরিকে উপস্থাপনা করতে এর প্রয়োজন ছিলো।


title: রকি বালবোয়া (চলচ্চিত্র)

text: খসড়ারূপে ৪০-মিনিটের স্কোর রেকর্ড করা হয়েছিলো ২০০৬ এর গ্রীষ্মে। ক্যালিফোর্নিয়ার হলিউডে ক্যাপিটোল স্টুডিওতে কাজ করছিলেন কন্টি। প্রি-রেকর্ড স্ট্রিং, ব্র্যাশ আর পিয়ানো ট্র্যাকগুলো তিনি ৪৪-টুকরো অর্ক্রেস্ট্রার সঙ্গে মিশিয়ে দেন। পিয়ানোর সব কাজ তিনি নিজেই করেছিলেন। প্রতিটি ছায়াছবির মিউজিক কম্পোজ করার পর তিনি এটা করেই থাকেন। পুরোটা সময় তাঁকে সঙ্গ দিয়েছিলেন স্ট্যালোন। কয়েকটি রেকর্ডিং সেশনেও তিনি উপস্থিত ছিলেন।  ক্যাপিটোল রেকর্ড ২৬শে ডিসেম্বর ২০০৬-এ ছবি মুক্তির সাথে সাথে সাউন্ডট্র্যাক অ্যালবাম "রকি বালবোয়া: দ্য বেস্ট অফ রকি" রিলিজ করেছিলো। এর বেশিরভাগ ট্র্যাক অবশ্য "রকি "সিরিজ থেকেই নেওয়া হয়েছে।


title: রকি বালবোয়া (চলচ্চিত্র)

text: স্কোরের পাশাপাশি, ছায়াছবিটি নাতাশা বেডিংফিল্ড, থ্রি সিক্স মাফিয়া, ফ্র্যাঙ্ক স্ট্যালোন সহ ফ্র্যাংক সিনাত্রার "হাই হোপস" এবং "দ্য মিরাকল", "ও বেবি বেবি"র মত ক্লাসিক গান পরিবেশন করে।  মৌলিক ট্র্যাক হিসেবে ডায়ান ওয়ারেনের গান "স্টিল হিয়ার" সবচেয়ে বেশি গুরুত্ব রাখে। আগের নিবন্ধগুলোতে এর উল্লেখ আছে।  ক্রেডিটে এর নাম থাকলেও ছায়াছবিতে শেষ পর্যন্ত একে ব্যবহার করা হয়নি।


title: রকি বালবোয়া (চলচ্চিত্র)

text: পঞ্চম মুভিটির একটি কাহিনী-অংশকে ষষ্ঠ মুভিতে ঠিকভাবে ব্যখ্যা করা হয়নি। রকি বালবোয়াতে রকি আবারও লড়াইয়ে নেমেছিলো। অথচ রকি-৫ এ তাকে ব্রেন ড্যামেজের শিকার হতে দেখা যায়। ডাক্তারের পরামর্শ অনুযায়ী তার বক্সিং  ক্যারিয়ার শেষ হয়ে গেছিলো। অথচ রকি বালবোয়াতে সে আবারও বক্সিংয়ে কিভাবে নামল? এই প্রশ্নের উত্তর স্ট্যালোন এক সাক্ষাতকারে দিয়েছিলেন:"যখন রকির ব্রেন ড্যামেজ ধরা পড়লো, আমাদের মনে রাখতে হবে অনেক ক্রীড়াবিদই নানাধাঁচের ব্রেন ড্যামেজ নিয়ে খেলে যাচ্ছেন, ফুটবল, সকার আর অন্যান্য সাংঘর্ষিক খেলা, যেমন রাগবিতেও এমন খেলোয়াড় খেলছেন। রকি কিন্তু দ্বিতীয় কোন উচ্চবাচ্য না করে তার স্ত্রীর কথা মেনে অবসর নিয়েছিলো। সে ত্রিশ বছর আগের কথা। তাহলে, আজকের উন্নত চিকিৎসাব্যবস্থা গ্রহণ করে রকিও অন্য যে কোন মুষ্ঠিযোদ্ধার মতোই লড়তে পারে। সে সময় তাকে মারাত্মকভাবে আক্রান্ত করার সম্ভাবনা হয়তো ছিলো, তবে আজকের দিনে রকির শারীরিক অবস্থাকে লড়াইয়ের অনুপযোগী বলার কোন কারণ নেই।"


title: রকি বালবোয়া (চলচ্চিত্র)

text: ছায়াছবির নাটুকে দৃশ্যগুলোকে অবশ্যই সিনেমাটিক স্টাইলে ধারণ করা হয়েছিলো, ডিক্সন আর বালবোয়ার চূড়ান্ত লড়াইয়ের দৃশ্য ধারণের ক্ষেত্রে বেশ কয়েকধরণের পদ্ধতি ব্যবহার করা হয়েছিলো। প্রথম দুই রাউন্ডের শুটিং করা হয়েছিলো অনেকটা পে-পার-ভিউ ব্রডকাস্টের ধাঁচ মেনে চলে। "বালবোয়া"র টীজার মুক্তি পেলে সেখানে শুধু সিরিজের আগের ছায়াছবিগুলোর দৃশ্যই ব্যবহার করা হয়েছিলো। তবে ট্রেভারের সত্যিকারের লড়াইগুলো থেকে কিছু দৃশ্য এনে ডিক্সনের পুরোনো লড়াই হিসেবে দেখিয়ে দেওয়া হয় (মুভির শুরুতে)। তবে রকি এবং ডিক্সনের লড়াইটি হাই ডেফিনেশনে শুট করা হয়। পরে একে আরও বর্ধিত করে টিভি-স্টাইলে উপস্থাপনা করা হয়।


title: রকি বালবোয়া (চলচ্চিত্র)

text: প্রথম দুটো রাউন্ড শেষে লড়াইটির বাকি শুটিং খানিক "সিনেমাটিক" স্টাইলে করা হয়। এ থেকে পুরোনো "রকি "ছায়াছবিগুলোর কথা মনে পড়ে যেতে পারে। তবে অন্য সব ছায়াছবি থেকে এর একটা পার্থক্য ছিলো। এখানে লড়াইটির কোরিওগ্রাফের তুলনায় তাৎক্ষণিক বিচারবুদ্ধিকে বেশি গুরুত্ব দেওয়া হয়েছে। যে কারণে কোরিওগ্রাফ করা লড়াই নয়, এটা অনেকটাই সত্যিকারের বক্সিং ম্যাচে পরিণত হয়েছিলো। আগের ছবিগুলো থেকে এখানেই "রকি বালবোয়া"-র পার্থক্য। আগে প্রতিটি ঘুষি, প্রতিটি পদক্ষেপ নিখুঁতভাবে লিখিত আর অনুশীলনকৃত ছিলো। তবে "রকি বালবোয়া"তে নয়।


title: রকি বালবোয়া (চলচ্চিত্র)

text: চূড়ান্ত লড়াইয়ের ক্ষেত্রে সামান্য চিত্রনাট্যের সমস্যা থেকে গেছিলো। ক্যামেরার সামনে নকল ঘুষি নয়, শক্তিশালী আর প্রকৃত ঘুষিই ছুঁড়ছিলেন স্ট্যালোন আর টারভার। ফলাফল যা হবার তাই হলো। স্ক্রিপ্টের আগেই দুইজনের নাক থেকে রক্ত বের হতে শুরু করলো। "যখন আপনি লক্ষ্য করবেন, দেখবেন আনতোনিও আমার দিকে এগিয়ে এসে দুমাদুম ঘুষি বসিয়ে দিচ্ছে, ফাটিয়ে দিচ্ছে আমাকে একদম, তারপর পাগলের মত হাহা করে হাসছেও," ব্যাখ্যা দিচ্ছিলেন স্ট্যালোন, "তারপর সে বলছিলো, 'আপনার কি মাথা খারাপ হয়েছে?!' আমি বললাম, 'দেখ,  আমি তোমার নাগালের বাইরে যেতে পারছি না। আর যাই হোক, মার খাওয়ার শখ ছিলো না আমার!" ধীরে ধীরে আসতে দেখবেন আপনি, তারপর সাথে সাথে প্রতিক্রিয়া দেখাবেন্ম, "মাথা সরান... মাথা, সরান... সরান।"


title: রকি বালবোয়া (চলচ্চিত্র)

text: স্ক্রিনপ্লে-তে রকি  স্প্লিট ডিসিশনে হেরে যায়। ("রকি-"তে ঠিক যেমনটা হয়েছিলো), তবে আরেকটি সমাপ্তির শুটও করা হয়ে গেছিলো। ওতে তৃতীয় এবং চূড়ান্ত বিচারকের সিদ্ধান্ত অনুযায়ী রকি লড়াইয়ে বিজয়ী হয়ে যায়। স্পিকার বলে ওঠে "আর এখনও ..." ডিক্সন আগ্রহী হয়ে ওঠে রীতিমত, "এখনও ... ফিলাডেলফিয়ার অপ্রাজেয় হেভিওয়েট চ্যাম্পিয়ন রয়ে গেলেন রকি বালবোয়া!!"  জনতার সোল্লাসের প্রতি ডিক্সনের ক্রুরা ব্যাঙ্গ করে ওঠে, তবে হেরে যাওয়ার পরও ডিক্সন উদার ভঙ্গিতে সবকিছু মেনে নেয়। এভাবে এটা আবারও প্রথম মুভির মতো সমাপ্তির দিকে এগিয়ে যাচ্ছিলো।


title: রকি বালবোয়া (চলচ্চিত্র)

text: "রকি বালবোয়া" মেট্রো-গোল্ডউইন-মেয়ার, রেভ্যুলুশন স্টুডিওজ এবং কলাম্বিয়া পিকচারসের যৌথ সম্পত্তি। কলাম্বিয়া যে সনির অংশ তারা এমজিএমের ২০% অংশ ধারণ করে। রকি সিরিজ মূলত: ইউনাইটেড আর্টিস্টস (বর্তমানে এমজিএমের অধীন) গ্রুপের পরিবেশনায় চলছিলো, যৌথ-মালিকগণ ভেবে দেখলেন এই ছায়াছবিটি এমজিএমের নতুন বণ্টনের সুবিধা নিতে পারে এবং নেওয়া উচিতও। টুয়েন্টিয়েথ সেঞ্চুরি ফক্স আমেরিকা এবং কানাডার বাইরের সব প্রেক্ষাগৃহে ডিভিডি বন্টণের দায়িত্ব বহন করলো। আমেরিকা আর কানাডার ভেতরে এই কাজটা করলো সনি পিকচার্স হোম এন্টারটেইন। টেলিভিশন সিন্ডিকেট রাইটস সংরক্ষণ করলো ডেমার-মার্কারি। ফিলিপাইন আর সুইজারল্যান্ডে ফক্স এবং ওয়ার্নার ব্রোস একসাথে ছায়াছবিটি মুক্তি দিলো। জাপানে ফক্স অন্য রকম প্রচার করে। ছায়াছবিটির নাম রাখা হয় ""রকি: দ্য ফাইনাল" "জাপানে ছবিটি ২০০৭ সালের ২০ এপ্রিল মুক্তি পায়।


title: রকি বালবোয়া (চলচ্চিত্র)

text: "রকি বালবোয়া "তিনটি ফরম্যাটে পাওয়া যায়। ব্লু-রে ডিস্ক, ডিভিডি এবং ইউএমডি। "অঞ্চল ০১ "এ এটি ২০শে মার্চে মুক্তি পায়, "অঞ্চল ০২" এ মুক্তি পায় ২১শে মে, ২০০৭এ।ছায়াছবিটি শুধু ডিভিডি বিক্রি করেই ৩,৫৬,২২,৯৯৮ ইউএস ডলার উপার্জন করে। ব্লু-রে এবং ডিভিডিতে মুছে দেওয়া দৃশ্যগুলোর পাশাপাশি দ্বিতীয় সমাপ্তিটুকুও উপহার দেওয়া হয়েছিলো। ব্লু-রে ভার্সনের বিশেষ আকর্ষণ অবশ্য ছিলো অন্য খানে। ডিভিডির সব ভিডিও ওখানে ছিলো, তবে 1080p হাই ডেফিনেশনে।


title: রকি বালবোয়া (চলচ্চিত্র)

text: ২০০৬ এর ডিসেম্বরে ইউবিসফট আর এমজিএম আনুষ্ঠানিকভাবে ঘোষণা দেয়, রকি ভিডিও গেম "রকি বালবোয়া" মুক্তি পেতে চলেছে। প্লে-স্টেশন পোর্টেবল হ্যান্ডহেল্ড কনসোলের জন্য এই গেমটি বিশেষভাবে তৈরি করা হয়েছিলো। ২০০৭ এর ২০শে মার্চ মুক্তি পায় গেমটি, ব্লু-রে এবং ডিভিডি রিলিজের সাথে একই সঙ্গে।


title: রকি বালবোয়া (চলচ্চিত্র)

text: ছবিটি অপ্রত্যাশিতভাবে বক্স অফিস সফল হয়েছে। এমনকী স্টুডিওর প্রত্যাশাও ছাড়িয়ে যায় এই ছবিটি। ওপেনিং নাইটেই প্রত্যাশার তিনগুণ খরচ উঠিয়ে নিয়েছে তারা। খসড়া হিসেবে বিশ লাখ ইউএস ডলার উঠে গেছিলো, অথচ বাইরের কনকনে শীতে এতো মানুষের অংশগ্রহণ হবে এটা তারা কল্পনাও করেননি। প্রথম সপ্তাহেই ১,২৫,৪০,০০০ ডলার এসেছিলো এই ছবি থেকে। এরপর একে ১৯৯৩ এর পর স্ট্যালোনের সবচেয়ে সফলতম অভিনয় বলেও আখ্যা দেওয়া হয়েছিলো। গ্রসিং সফলতার ভিত্তিতে একে পৃথিবীর ষষ্ঠ বক্সিং চলচ্চিত্র হিসেবে পাওয়া গেল। রকি বালবোয়ার ওপর রয়েছে চারটি রকি ফিল্ম এবং ক্লিন্ট ঈস্টউডের "মিলিয়ন ডলার বেবি"। পৃথিবীজুড়ে এই ছবিটি উপার্জন করেছে ১৫ কোটি ৫৭ লক্ষ ২১ হাজার একশ বত্রিশ ডলার।


title: রকি বালবোয়া (চলচ্চিত্র)

text: "রটেন টমেটো" ওয়েবসাইটে এই ছায়াছবিটি ৭৬% "সার্টিফাইড ফ্রেশ" রেটিং পেয়েছে। ১৭৬টি রিভিউয়ের ওপর ভিত্তি করে ১০এ ৬.৫ রেটিং পেয়েছিলো ছবিটি। সাইটের সমালোচকবৃন্দ জানান, "অকল্পনীয় তবে উপভোগ্য আর ছুঁয়ে দেওয়ার মতো। "রকি বালবোয়া" অনেক বছর পর আবারও লড়াকু ফর্মে ফিরে এসেছে।" মেটাক্রিটিকে এই ছায়াছবিটিকে ১০০তে ৬৩ দেওয়া হয়। ৩৬ জন সমালোচক এতে অংশ নেন। ভাল রিভিউ হিসেবেই বিবেচনা করা হয় এমন নাম্বারকে।


title: রকি বালবোয়া (চলচ্চিত্র)

text: টেলিভিশন শো "ইবার্ট অ্যান্ড রোপার"-তে রিচার্ড রোপার এবং অতিথি রিভিউয়ার আয়শা টায়লার উভয়েই ছবিটিকে "থাম্বস আপ" রেটিং দেন। এছাড়াও ইতিবাচক রিচিউ এসেছে "ভ্যারাইটি", নিউ ইয়র্ক ম্যাগাজিনের ডেভিড এডেলস্টেইন , "প্রিমিয়ার ম্যাগাজিনে"র ইথান অলটার, Filmsinreview.com এর ভিক্টোরিয়া আলেক্সান্ডার, "পালো অলটো উইকলি"র জেন অফমাথ, Filmstew.com এর ব্রেট বাকলি, "দ্য হলিউড রিপোর্টার", "এন্টারটেইনমেন্ট উইকলি"র ঔয়েন গ্লেইবারম্যান থেকে।


title: রকি বালবোয়া (চলচ্চিত্র)

text: সমালোচনাও অবশ্য হয়েছে। ক্রিস্টি লেমায়ার বলেছেন এই ছবিটিতে স্রেফ এক সেলফ-প্যারোডি। অর্থাৎ সিলভেস্টার স্ট্যালোনের অভিনয় দেখে তিনি মনে করেছেন এটা কোন এক প্যারোডি ছায়াছবিতে করলেই বেশি মানাতো। "লস অ্যাঞ্জেলেস টাইমসে"র কেনেথ টুরান ছবিটির অযৌক্তিক অংশের সমালোচনা করেছেন। ম্যানক্স ইনডেপেন্ডেন্টের কম অ্যানড্রু বলেছেন, "গঠন আর অনুভবে প্রথম "রকি" ছবিটিকে তাঁরা ধারণ করতে পেরেছেন, তবে একটু বেশিই আবেগ দেখা গেল যেন এতে।" শেষে তিনি আরও বলেন, "স্ট্যালোন এই বিরক্তিকর স্মৃতিরোমন্থনগুলো না করলেও পারতো।"


title: রকি বালবোয়া (চলচ্চিত্র)

text: স্ট্যালোন অবশ্য বলেছেন, যেমনটা করলে ভাল লাগছিলো তাঁর তিনি সেটা সমালোচকদের কথা ভেবে চেপে যেতে চাননি। তিনি যেটা করতে উপভোগ করেছিলেন সেটাই করেছেন।


title: রকি বালবোয়া (চলচ্চিত্র)

text: মুষ্ঠিযোদ্ধা সমাজে ছবিটিকে উষ্ণ অভ্যর্থনা জানানো হয়। অনেক এক্সপার্ট মনে করেন রকি সিরিজটি এখনও ক্রীড়া বিষয়ক এক শক্তিশালী প্রতীক। বক্সিং দৃশ্যগুলো একেবারে বাস্তব বক্সিং খেলার মতোই দেখানো হয়েছে। ডিভিডিতে স্ট্যালোন জানান, এবার তিনি বাস্তব জীবনের ঘুষির শব্দই এই ছবিতে ব্যবহার করেছেন। আগের ছবিগুলোতে ঘুষির শব্দগুলো অনেক জোরে হয়েছিলো, যেটা সত্যিকারের শব্দ ছিলো না। আর অবশ্যই, স্ট্যালোন এবং টারভারের লড়াইয়ের দৃশ্যে তাঁরা একে অন্যের দিকে সত্যিই ঘুষি ছুঁড়ছিলেন। ওটা শতভাগ অভিনয় ছিলো না। অনেকাংশেই ছিলো এক সত্যিকারের বক্সিং ম্যাচ।


title: নিউ ইয়র্ক স্টেট রুট ১৮৬

text: এনওয়াই ১৮৬ এর পশ্চিমপ্রান্ত লেক ক্লিয়ারের পূর্বতীরে অবস্থিত হ্যারিসটাউনের এনওয়াই ৩০ থেকে শুরু। এখানে রাস্তাটি লেক ক্লিয়ার রোড নামে পরিচিত, তারপর রাস্তাটি পূর্ব-উত্তরপূর্বদিকে চলে যায়। পথিমধ্যে একটি খাঁড়ি এবং দুটি রেলসড়ক অতিক্রম করে। দক্ষিণে এটি অ্যাড্রিয়নডেক স্টেট পার্ক এবং অ্যাড্রিয়নডেক আঞ্চলিক বিমানবন্দরের সংযোগসড়ক হিসেবে ব্যবহৃত হয়। এখানে রাস্তাটি বেশকিছু স্থানীয় সড়ককে অতিক্রম করে। বিমানবন্দর অতিক্রম করে এনওয়াই ১৮৬ ধীরে ধীরে উত্তর-পূর্বে মোড় নিয়ে গতানুগতিক ভাবে চলতে থাকে। এনওয়াই ১৮৬ হ্যারিসটাউনের এনওয়াই ৮৬ এর সাথে মিলিত হবার মাধ্যমে সমাপ্তি ঘটায়।


title: নিউ ইয়র্ক স্টেট রুট ১৮৬

text: বর্তমান এনওয়াই ১৮৬ আসলে ১৯২৪ সালে নামকরণকৃত এনওয়াই ১০ এর অংশ ছিল। পরবর্তিতে কানাডা সীমান্তে একে এনওয়াই ৩০ হিসেবে ১৯৩০ সালে পূনঃনামকরণ করা হয়। লেক ক্লিয়ার এবং হ্যারিসটাউনের মধ্যবর্তি এনওয়াই ১০ কে এনওয়াই ৮৬ নাম দিয়ে যাই পর্যন্ত বর্ধিত করা হয়। এনওয়াই ৮৬, ১৯৮৯ সাল পর্যন্ত বিদ্যমান ছিল, পরে এটিকে এনওয়াই ১৯২ নাম দিয়ে রদ করা হয়। এনওয়াই ১৯২ কে তখন উত্তর-পশ্চিম বরাবর ঘুড়িয়ে দেয়া হয় এবং লেক ক্লিয়ার থেকে হ্যারিসটাউন পর্যন্ত এনওয়াই ৮৬ কে এনওয়াই ১৮৬ নামকরণ করা হয়।


title: নিউ ইয়র্ক স্টেট রুট ১৮৬

text: পুরো রাস্তাটিই ফ্রাঙ্কলিন কাউন্টির দক্ষিণ-পশ্চিমাঞ্চলীয় শহর হ্যারিসটাউনে অবস্থিত।


title: সিলেট সরকারী আলিয়া মাদ্রাসা

text: সিলেট সরকারি আলিয়া মাদ্রাসা (ইংরেজি: Sylhet Government Aliya Madrasa) সিলেট শহরের প্রাণকেন্দ্র চৌহাট্টায় অবস্থিত। ১৯১৩ সালে প্রতিষ্ঠিত হওয়া এই মাদ্রাসায় বর্তমানে ৬৫০ এর ও বেশি শিক্ষার্থী রয়েছে। প্রতিষ্ঠানটি সিলেট সরকারি মহিলা কলেজের বিপরীত পার্শ্বে অবস্থিত।


title: সিলেট সরকারী আলিয়া মাদ্রাসা

text: প্রথম দিকে সিলেট সরকারি আলিয়া মাদ্রাসা সিলেট শহরের নইয়ুরপুল এলাকায় আঞ্জুমানে ইসলামিয়া নামে একটি ছোট বেসরকারি মাদ্রাসা ছিল। তৎকালীন আসাম সরকারের শিক্ষামন্ত্রী খান বাহাদুর আব্দুল মজীদ এ মাদ্রাসাটি সম্প্রসারণ ও সরকারিকরণের উদ্যেগ গ্রহণ করেন। ১৯১৩ সালে সরকার কলকাতা আলিয়া মাদ্রাসার অধীনে সিলেট শহরের প্রাণকেন্দ্র চৌহাট্টায় একটি সিনিয়র মাদ্রাসা পুনঃস্থাপন করে। ১৯৩৩ সালে এ মাদ্রাসাকে ঢাকা সেকেন্ডারি বোর্ডের অধীনে নিউ স্কিমে হাই মাদ্রাসায় পরিণত করা হয়। পরবর্তীকালে এ মাদ্রাসাটিই সিলেট আলিয়া মাদ্রাসা নামে পরিচিত পায়। আবু নসর ওহী'দের প্রচেষ্টায় সিলেট আলিয়া মাদ্রাসা ১৯৩৫ সালে কামিল হাদীস মঞ্জুরি লাভ করে। সিলেট আলিয়া মাদ্রাসা বাংলাদেশের আলিয়া মাদ্রাসা ধারার প্রথম কামিল মাদ্রাসা।


title: সিলেট সরকারী আলিয়া মাদ্রাসা

text: বর্তমান মাদ্রাসা নয় একর জমির উপর প্রতিষ্ঠিত। প্রতিষ্ঠানটিতে তিনটি ভবন, একটি ছাত্রাবাস এবং একটি ঐতিহাসিক ময়দান রয়েছে। সিলেটের বড় বড় রাজনৈতিক সভাগুলি এ ময়দানেই অনুষ্ঠিত হয়। মাদ্রাসায় রয়েছে একটি সমৃদ্ধ লাইব্রেরি। যেখানে প্রায় ১১,০০০ হাজার গ্রন্থ রয়েছে। মাদ্রাসায় বর্তমানে শিক্ষক সংখ্যা ২৬ জন। এ প্রতিষ্ঠানের ফলাফল বরাবরই ভাল। এ মাদ্রাসায় দাখিল নবম শ্রেণি হতে ছাত্র ভর্তি করা হয়ে থাকে। দাখিল ও আলিম শ্রেণিতে বিজ্ঞান শাখা রয়েছে। নবম শ্রেণি হতে কামিল পর্যন্ত ছাত্র সংখ্যা ৬৫০। তন্মধ্যে হাদীস বিভাগে ২৭৮।


title: সিলেট সরকারী আলিয়া মাদ্রাসা

text:
মাদ্রাসার কৃতি ছাত্রদের অন্যতম হলেন:
এবং


title: ফালাফেল

text: ফালাফেল (; , ) হল একটি ডুবো তেলে ভাজা ফ্রাইবল বা পেটি যা তৈরী হয় ছোলা কিংবা মটরশুটি (কিংবা দুটোই) দিয়ে। এটি মধ্যপ্রাচ্যের একটি ঐতিহ্যবাহী খাবার, সাধারণত পিঠার ভিতরে পুরে দেওয়া হয় কিংবা লাফা নামের একপ্রকার রুটি দিয়ে মোড়ানো থাকে। আবার এভাবে বানানো একপ্রকার স্যান্ডইচকেও ফালাফেল বলা হয়। ভাজা বলগুলোর উপরে সালাদ, সব্জি বা পিকল, হট সস বা তিলের সস দিয়ে টপিং দেওয়া হয়। ফালাফেল বলগুলোকে এমনিতেও খাওয়া যায় আবার ঐতিহ্যবাহী জর্ডানী ডিসের সাথেও একটা আইটেম হিসেবে পরিবেশিত হয়।


title: ফালাফেল

text: মধ্যপ্রাচ্যের সর্বত্রই ফালাফেল একটা খুব প্রচলিত খাবার। এই ভাজাপোড়া আইটেমটি এখন বিশ্বের বিভিন্ন যায়গায় স্ট্রিট ফুড হিসেবে মাংসের বিকল্প হিসেবে পাওয়া যায়। সাইপ্রাসে এই জনপ্রিয় খাবারটি φελάφελ নামে পরিচিত। .


title: ফালাফেল

text: আরবিতে ফিলফিল মানে হল মরিচ, আর ফালাফেল শব্দটি হল ফিলফিলেরই বহুবচন। এই শব্দটিই আশেপাশের সব এলাকায় ছড়িয়ে গেছে যেমন পার্সিয়ান পিলপিল। শব্দটি সংস্কৃত "পিপ্পালি" (पिप्पली) থেকে এসেছে যার মানে "লম্বা মরিচ"। অথবা সিরীয় ফিলফাল (পূর্বের পিলপাল) যার মানে "ছোট গোল বস্তু" থেকেও আসতে পারে। এভাবেই ফালাফেল শব্দটির উৎপত্তিগত অর্থ দাড়ালো "গোলাকার ছোট বল"।


title: ফালাফেল

text:
একটা মিশরীয়-খৃষ্টীয় উৎপত্তি মতবাদ অবশ্য সাম্প্রতিক সময়ে প্রস্তাবিত হয়েছে যাতে মনে করা হয় "ফা লা ফেল" অর্থ "অনেকগুলো মটরশুটির"।
যেটাই হোক, আরবি শব্দ ফালাফেল একটা খাবারের নাম হিসেবেই আরও অন্যান্য ভাষায় ঢুকে যায় এবং পৃথিবীব্যাপি ছড়িয়ে পড়ে। ১৯৪১ সালে ইংরেজী ভাষায় প্রথম একে স্বীকৃতি দেওয়া হয়।


title: ফালাফেল

text: ফালাফেল অবশ্য মিশরে তা'আমিয়া (মিশরীয় আরবি: طعمية) নামে পরিচিত যা কিনা খাবারের আরবি প্রতিশব্দ তা'ম এর একটি সংক্ষেপিত রুপ যা কিনা অর্থ করলে দাড়ায় "একটুকরা ছোট খাবার" অথবা "ছোট সুস্বাদু বস্তু"।


title: ফালাফেল

text: যাইহোক, ফালাফেল বলতে বুঝায় সবজির চপটি কিংবা ফালাফেল দেয়া স্যান্ডুইচ উভয়ই।


title: ফালাফেল

text:
ফালাফেল আসলো কোথা থেকে এটা অজ্ঞাত এবং বিতর্কিত। প্রচলিত ভাষ্যমতে এই খাবারের উৎপত্তি হয়েছিল মিশরে। মিশরীয় খৃষ্টানদের দ্বারা খাওয়া হত লেন্ট চলাকালীন সময়ে, কারণ এই সময় মাংস খাওয়া নিষিদ্ধ ছিল। আর যেহেতু আলেকজান্দ্রিয়া ছিল বন্দর নগরী তাই এটাই খুব স্বাভাবিক যে এই খাবারটি মধ্যপ্রাচ্যের বিভিন্ন অন্চলে ছড়িয়ে গেল। পরবর্তীতে এই খাবারটা লেভ্যান্ট অন্চলে ছড়িয়ে গেল এবং মটরশুটির যায়গা করে নিল ছোলা। তবে এটা অনুমেয় যে এই ইতিহাস ফারাওনিক মিশরের সময়েও বিবর্ধিত হবে।  .
ইতিমধ্যে ফালাফেল সমগ্র মধ্যপ্রাচ্যে একটি অতি সাধারণ স্ট্রীট ফুড বা ফাস্ট ফুড হিসেবে যায়গা করে নিয়েছে। ভূমধ্যসাগরীয় অন্চলে এই বিশেষ চপটি নিয়মিতই খাওয়া হত। রোজার মাসে ইফতার হিসেবেও ফালাফেল খাওয়া হয়, সারাদিন রোজা রাখার পর সূর্যাস্তের মুহুর্তে উপবাস ভাঙার সময়। একসময় ফালাফেল এতটাই জনপ্রিয় হয়ে উঠল যে ম্যাকডোনাল্ড’সও কয়েকটি দেশে "ম্যাকফালাফেল" বিক্রি করতে শুরু করল। এখনও ফালাফেল মিশরীয় খ্রিস্টানদের মধ্যে এত জনপ্রিয় যে ধর্মীয় উৎসবগুলোর সময় বিশাল আকারে ফালাফেল বানানো হয়। ফালাফেলের উৎপত্তি নিয়ে এমনও বিতর্ক আছে যা কিনা মাঝেমাঝেই আরব এবং ইসরাইলীদের মধ্যেকার সম্পর্ক নিয়েও রাজনৈতিক আলোচলায় গড়ায়। আধুনিক সময়ে ফালাফেলকে মিশর, প্যালেস্টাইন এবং ইসরাইলের জাতীয় খাবার হিসেবে বিবেচনা করা হয়। প্যালেস্টাইনিরা প্রায়ই ইসরাইলিদের ফালাফেল নিয়ে অতি আগ্রহের কারণে বিরক্তিবোধ করে। আরও উল্লেখ্য যে, লেবানীজ ইন্ডাস্ট্রিয়ালিস্টস এসোসিয়েশন ফালাফেল নিয়ে ইসরাইলিদের হস্তক্ষেপকে কপিরাইট লংঘনের দায়ে অভিযুক্ত করে জনমত গড়ে তুলেছে।


title: ফালাফেল

text: ইসরাইলীয় খাবারে ফালাফেল একটি বিশেষ ভূমিকা রাখছে এবং দেশটির জাতীয় খাবার হিসেবেও ব্যাপক স্বীকৃতি রয়েছে। যদিও ফালাফেল ইহুদীদের খাবার নয় তারপরও এটা মিজরাহী ইহুদীদের দ্বারা তাদের দেশে খাওয়া হত। তারপর এটা প্রথমদিককার প্যালেস্টাইনে আসা ইহুদীদের অভ্যাসের ভিতর রয়ে গেল। যেহেতু খাবারটা সম্পূর্ণ গাছের উপাদানসমূহ থেকেই আসে, ইহুদীদের খাদ্যাভ্যাস হিসেবে এটা পারেভ বিবেচিত হল যেহেতু এটা মাংসজাত বা দুগ্ধজাত খাবারের সাথেও খাওয়া যায়।


title: ফালাফেল

text: ২০১২ সালে, ইসরাইলীদের খাবারটির উৎপত্তি সমন্ধে বক্তব্য ভাংতে এবং এর আরবীয় উৎপত্তি সমন্ধে সবাইকে জানাতে জর্ডানের রাজধানী আম্মানের একটি হোটেলে পৃথিবীর সবচেয়ে বড় ফালাফেলটি বানায় যার ওজন ছিল আনুমানিক ৭৫ কেজি। যা পূর্ববর্তীতে মার্কিন যুক্তরাষ্ট্রে অনুষ্ঠিত ইহূদীদের খাবারের ফেস্টিভালে প্রদর্শিত সবচেয়ে বড় ফালাফেলের রেকর্ডটিকে ভেঙে ফেলে।


title: ফালাফেল

text:
১৯৭০ সাল পর্যন্ত ফালাফেল কেবল মধ্যপ্রাচ্যীয় এবং ইহুদী জনবসতিপূর্ণ এলাকাগুলোতেই এবং সেখানকার খাবারের দোকানে পাওয়া যেত। এখন এই খাবারটি খুবই সহজলভ্য এবং উত্তর আমেরিকার বিভিন্ন শহরে স্ট্রীট ফুড হিসেবে জনপ্রিয়।
ফালাফেল নিরামিষাশী এবংভেগ্যানদের মধ্যে জনপ্রিয় হয়ে উঠেছে মাংশবহুল স্ট্রীট ফুডের বিকল্প হিসেবে এবং ইতিমধ্যে এটা "হেলথ ফুড" এর দোকানগুলোতেও কিনতে পাওয়া যাচ্ছে। যেখানে মনে করা হচ্ছিল এটা কেবল ভেগি-বার্গারেই ব্যবহার করা হবে, সেখানে এটা বর্তমানে অনেক মানুষের আমিষের চাহিদা পূরন করতে অন্যতম পছন্দ। যুক্তরাষ্ট্রে ফালাফেলের পরিবর্ধিত রুপ, মিটলোফ, স্লপি জো, স্প্যাজেটি এবং মিটবল হিসেবে ভেজিটেবল ডিসে ব্যবহার করা হচ্ছে।


title: ফালাফেল

text: ফালাফেল বানানো হয় মটরশুটি থেকে অথবা ছোলা থেকে অথবা এই দুইটা মিক্স করে। মটরশুটি থেকে বানানোই প্রধানত মধ্যপ্রাচ্যে বেশি দেখা যায়। সিরিয়া, জর্ডান, লেবানন, ইসরাইল আর প্যালেস্টাইনে সাধারণত মটরশুটি দিয়েই বানানো হয়। এটাই পশ্চিমা দেশ গুলোতে সর্বাধিক জনপ্রিয়। মিশরীয়রা অবশ্য ছোলা ব্যবহার করে, এতেই নাকি খেতে বেশি মজা লাগে বলে ওদের বিশ্বাস। ওরা আরও দাবি করে ফালাফেল নাকি প্রথমে এভাবেই বানানো হত।


title: ফালাফেল

text: মটরশুটির ক্ষেত্রে, বানানোর আগে মটরশুটিগুলো ভাজা হত না, ভাজা হলে ফালাফেল ভেঙে যেত, তখন আবার খানিকটা ময়দা মেশাতে হত ধরে রাখার জন্যে। তাই সেটার পরিবর্তে সেগুলো প্রথমে সারারাত ধরে (কখনো বেকিং সোডাসহ) পানিতে ভিজিয়ে রাখা হত। তারপর নানারকম উপাদানের সাথে মিশানো হত যেমন ধনেপাতা, পিয়াজের কলি এবং রসুন। ফ্লেভারের জন্যে প্রায়ই বিভিন্ন রকম মসলা যেমন ধনিয়া আর জিরা ব্যবহার করা হত। ছোলা ব্যবহারের ক্ষেত্র ছোলা প্রথমে শুকানো হত। তারপর আবার আগের নিয়মে ভিজিয়ে রেখে পিয়াজ, ধনেপাতা, কাচা ধনে, জিরা এবং শুকনা ধনের সাথে বেঁটে মিশানো হত। পরে পুরো জিনিসটা একটা বলের আকার ধারণ করত। একাজটা হাতে করা যেত কিংবা আলেব ফালাফেল ব্যবহার করা হত। এই মিক্সচারটিকেই ডুবো তেলে ভাজা হত বা এখন অবশ্য ওভেনে বেকও করা যায়।


title: ফালাফেল

text:
যদি এমনি এমনি পরিবেশন করা না হয় তাহলে ফালাফেলকে লাফা নামক একপ্রকার না ফুলা রুটিতে মুড়িয়ে অথবা ফাপা পিঠার ভিতরে ভরে পরিবেশন করা হয়। টম্যাটো, লেটুস, শশা ইত্যাদি দিয়ে ফালাফেলকে সাজানো হয় এবং পরিশেষে তাহিনি বা একপ্রকার তিলের সস দিয়ে পরিবেশন করা হয়।
ফালাফেল সচরাচর বলের আকৃতির হলেও একে অন্য যে কোন আকৃতি (যেমন ডোনাটের মত) দেওয়া যায়। সেক্ষেত্রে ভিতরের অংশটা ধনেপাতা বা সবুজ পেয়াজ বা অন্য যেকোন সবুজ সবজি দিয়ে মুড়িয়ে দেওয়া যায়।


title: ফালাফেল

text:
মটরশুটি দিয়ে বানানো হলে ফালাফেলে প্রচুর পরিমানে আমিষ, জটিল শর্করা আর আঁশ থাকে। মূল পুষ্টিকর উপকরন গুলো হল: ক্যালসিয়াম, ম্যাগনেসিয়াম, লৌহ, ফসফরাস, পটাসিয়াম, জিংক, কপার, ম্যাঙ্গানিজ, ভিটামিন সি, থায়ামিন, প্যানতোথেনিক এসিড, ভিটামিন বি আর ফলেট। কাইটোকেমিক্যালের মধ্যে আছে বিটা ক্যারোটিন। ফালাফেলে আছে প্রচুর পরিমানে দ্রবনীয় আঁশ যা কিনা রক্তের কোলেস্টোরেল কমাতে অত্যন্ত সহায়ক।
মটরশুটিতে ফ্যাট খুম কম থাকে, আর কোলেস্টোরেল তো থাকেই না কিন্তু তেলে ভাজার সময় এগুলো কিছুটা ঢুকে পড়ে। যদি সত্যিই এই পুষ্টিমানের বিষয়টা কোনভাবেই গ্রহণযোগ্য না হয় তাহলে তেলে ভাজার পরিবর্তে উনুনে বেক করলেই এই অতিরিক্ত কোলেস্টোরেল আর ফ্যাটের ব্যপারটা এড়িয়ে যাওয়া যাবে। আর সেক্ষেত্রে অবশ্যই স্বাদে এবং গাঠনিক আকারে পরিবর্তন আসবে। এটা কেবল তখনই করা উচিত যখন এর ভোক্তা ডায়বেটিস বা এরকম কোন জটিল রোগে আক্রান্ত।


title: ফালাফেল

text:
বর্তমান রেকর্ডটি আছে জর্ডানের আম্মামের দখলে যেখানে ফালাফেল বলটির ওজন ৭৪.৭৫ কেজি (১৬৪.৪ পাউন্ড)।
অতীতের রেকর্ডটি ছিল ২৩.৯৪ কেজির, (১.১৭ মিটার পরিধি এবং .৩ মিটার উচ্চতার) ২০১১ সালের ১৫ মে তারিখে যুক্তরাষ্টের ক্যালিফোর্নিয়ার ভ্যালেনসিয়াতে কলেজ অফ দ্য ক্যানিয়নের মাঠে অনুষ্ঠিত সান্তা ক্লারিতা ভ্যালি জিউয়ীশ ফুড এ্যান্ড কালচারাল ফেস্টিভালে।


title: ফালাফেল

text: ২০১০ সালের মে মাসের ৯ তারিখে বৈরুতের (লেবানন) আল কাফাত ইউনিভার্সিটির শেফ আর তার ছাত্রবৃন্দের পরিবেশিত ফালাফেল যার সর্বমোট ওজন ছিল ৫১৭৩ কেজি বা ১১,৪০৪ পাউন্ড ৮ আউন্স।


title: ফালাফেল

text: ফালাফেল সংক্রান্ত একটা উপন্যাস আছে ( হি ডাইড উইথ এ ফালাফেল ইন হিস হ্যান্ড) এবং অন্তঃত দুটো ছায়াছবি আছে ( ফালাফেল এবং হি ডাইড উইথ এ ফালাফেল ইন হিস হ্যান্ড)


title: ক্বিঙ্গশুই নদী

text: ক্বিঙ্গশুই নদী চীনে অবস্থিত। চীনা ভাষায় 'ক্বিঙ্গশুই' মানে 'টাটকা জল'। এই নদীর উত্পত্তি গুইঝৌ প্রদেশে; তার পর তার মোহনা শিমিঝু বন্দর পর্যন্ত এর দৈর্ঘ্য ২১৯ কিলোমিটার। এই নদীর অববাহিকা এলাকার ক্ষেত্রফল প্রায় ৬৬১১ বর্গকিলোমিটার।


title: ক্বিঙ্গশুই নদী

text: ক্বিঙ্গশুই নদীর অববাহিকা আঞ্চলটি গুইঝৌ প্রদেশের আনশুং শহর, রেসকোর্স সিটি, ইত্যাদি এলাকা সম্ভুত চুন মাটি গঠিত এলাকা। এই নদী অববাহিকা অঞ্চলে বার্ষিক প্রায় ১০০০ মিমি বৃষ্টি পাত হয়। শিতকালে এই অঞ্চলের তাপমাত্রা ১৪ ডিগ্রির আশেপাশে থাকে।


title: রঘুনাথ মন্দির

text: রঘুনাথ মন্দির হচ্ছে নিজস্ব শিখর সংবলিত সাতটি হিন্দু মন্দিরের সমষ্টি। এটি উত্তর ভারতের অন্যতম বড় মন্দির। এটি ভারতের জম্মু ও কাশ্মীর অঙ্গরাজ্যের জম্মুতে অবস্থিত। মন্দিরটি ১৮২২-১৮৬০ সালের ভেতর জামওয়াল রাজপুত গোষ্ঠির মহারাজা গুলাব সিং এবং তার পুত্র মহারাজা রনবির সিং তৈরি করেন। মন্দিরে অনেকগুলো দেবতার মূর্তি থাকলেও প্রধান দেবতা হচ্ছে বিষ্ণুর অবতার রাম। মন্দিরের পেঁচানো এবং স্বর্ণখচিত স্তম্ভগুলোতে মুঘল স্থাপত্যের চিহ্ন দেখা যায়, তবে প্রধান মন্দিরের উপর স্তম্ভটি শিখ স্থাপত্য অনুসারে তৈরি। দেয়ালের বিভিন্ন তাকে ৩০০টি বিভিন্ন দেবদেবীর মূর্তি দেখা যায়। প্রধান মন্দিরের ১৫ টি প্যানেলে বিভিন্ন চিত্রকর্ম রয়েছে, যেগুলো রামায়ন, মহাভারত এবং ভগবত গীতার কাহিনী অনুসারে অঙ্কিত।


title: রঘুনাথ মন্দির

text: মন্দিরটি ২০০২ সালে আলোচনায় উঠে আসে, যখন লস্কর ই তাইয়েবার আত্মঘাতী সদস্য ফিদায়িনরা দুইবার এখানে গ্রেনেড নিয়ে হামলা চালায়। এতে অনেক হতাহতের ঘটনা ঘটে।


title: রঘুনাথ মন্দির

text: মন্দিরটি জম্মু ও কাশ্মিরের পশ্চিমে সুই-এ অবস্থিত।  এই শহরে সড়ক, রেল ও আকাশপথে যাতায়াত করা যায়। ন্যাশনাল হাইওয়ে ওয়ান-এ জম্মু শহরের মাঝ দিয়ে চলে গেছে এবং সারা দেশকে সংযুক্ত করেছে। জম্মু শহরে একটি রেল স্টেশন আছে, যার নাম জম্মু তাওয়ি, যেখান থেকে ভারতের প্রধান প্রধান শহরের সাথে রেল যোগাযোগ রয়েছে।  এখান থেকে এক্সপ্রেস ট্রেনে দিল্লি, মুম্বাই, চেন্নাই, কলকাতা এবং অমৃতসর এর সাথে যোগাযোগ রেখেছে। জম্মু এয়ারপোর্ট থেকে ভারতের বিভিন্ন শহর যেমন দিল্লি, লেহ এবং শ্রীনগর এ যাওয়া যায়।


title: রঘুনাথ মন্দির

text: ১৭৬৫ সালের পর থেকে জম্মু শিবলিকদের রাজত্বের সময় জম্মু এলাকায় প্রচুর পরিমাণে মন্দির তৈরি হয়, যা চলে ১৯ শতকের শুরু পর্যন্ত। শাসকরা পেঁচানো আকৃতির মন্দির তৈরি করেন, যা ছিল ইট দিয়ে তৈরি, উপরে থাকত উজ্জ্বল রঙের কলস বা শিখর। ১৮২২ সালে (১৮৩৫ ও বলা আছে) ) জম্মুর শাসক মহারাজা গুলাব সিং এমনই একটি মন্দির তৈরি করতে শুরু করেন, যা উৎসর্গ করা হয় তার গুরু বাবা প্রেম দাসকে।   ১৮৬০ সালে তার ছেলে মহারাজা রনবীর সিং এর নির্মাণ শেষ করেন।  তবে মন্দিরের প্রবেশপথে ব্রাহ্মী ভাষায় উল্লেখিত একটি লেখায় গুলাব সিং এবং তার ভাই ধ্যান সিংকে এই মন্দিরের প্রতিষ্ঠাতা বলা হয়েছে।


title: রঘুনাথ মন্দির

text: রনবীর সিং-এর রাজত্বের সময় এই মন্দিরে অনেক ব্রাহ্মণ শিক্ষার্থী সংস্কৃত শিক্ষা লাভ করে। মন্দিরে একটি অনুবাদ কেন্দ্রও প্রতিষ্ঠা করা হয়, যেখানে আরবি ও ফারসি ভাষায় দর্শন ও ইতিহাস এর বিভিন্ন বই মুসলিম গবেষকরা অনুবাদ করতেন। সেই সাথে পন্ডিতরাও বিভিন্ন ধর্মীয় পুস্তক হিন্দি ও ডগরি ভাষায় অনুবাদ করতেন। হিন্দু এবং মুসলমানদের মাঝে বন্ধুত্ব তৈরি করার জন্য মহারাজা রনবীর সিং এই উদ্যোগ নেন। এর প্রশংসা করে স্যর অরেল স্টাইন বলেছেনঃ  জ্ঞান ও ধারণা বিনিময়ের জন্য মহারাজার এই উদ্যোগ ছিল সত্যিই প্রশংসনীয়। তিনি চেয়েছিলেন রাজ্যের হিন্দু এবং মুসলমান গবেষকদের আরও আলোকিত করে তুলতে। মন্দিরে একটি গ্রন্থাগারও রয়েছে, যেখানে বেশ কিছু বিরল সংস্কৃত কাজ দেখা যায়।


title: রঘুনাথ মন্দির

text: উত্তর ভারতের অন্যতম বিশাল এই মন্দিরটি সাতটি মন্দিরের সমন্বয়ে গঠিত, এবং পাঁচ ফিট (১.৫ মিটার) উঁচু একটি আটকোণা প্ল্যাটফর্মের উপর দাঁড়িয়ে আছে। মন্দিরের সামনের অংশটি চল্লিশ ফিট চওড়া এবং প্রবেশপথ থেকে পঞ্চাশ ফিট দূরে। আবদ্ধ প্রাঙ্গনের মাঝে বসবাসের দালান এবং পুব ও উত্তর দিকে চারণভূমি আছে। মন্দিরের সামনের দিকে তিনটি দরজা আছে।  প্রধান মন্দিরটি আকারে ২০ (৬.১ মিটার) ফিট x ২০ ফিট, এবং এর চারপাশে একটি গোলাকার পথ (প্রদক্ষিণ পথ) রয়েছে যার প্রস্থ ১০ ফিট (৩ মিটার)।  মন্দিরের আটটি পাশের একটিতে অবস্থিত প্রবেশপথটি পুবমুখী।  মন্দিরের ভেতর দিকটি স্বর্ণখচিত।  বাইরের অংশের প্রধান দেয়ালে ১৫ টি প্যানেল আছে, যার প্রতিটি ৯ ফিট (২.৭ মিটার) উঁচু।  এসব প্যানেলে হিন্দু পুরাণ রামায়ন, মহাভারত, ভগবত গীতা থেকে নেয়া বিভিন্ন ছবি আঁকা রয়েছে, যাতে গণেশ, কৃষ্ণ এবং বিষ্ণুকে দেখা যায়। একটি বড় ছবিতে দেখা যায় সীতার স্বয়ম্বর সভা। এ ছাড়াও এখানে আরও কিছু ছবি দেখা যায়, যেমন কবির নামে এক সাধু এবং ডোগরা এবং শিখ দের মাঝের সেনাসদস্যগণ। ছবিগুলোতে মন্দির তৈরির সময়কার প্রধান প্রধান অস্ত্রশস্ত্র এবং পোশাকের বিবরণও দেখা যায়।  প্রধান মন্দিরের গর্ভগৃহে (পবিত্র গৃহ) রয়েছে সে সময়ের রাজা এবং ডোগরা জনগোষ্ঠির দেবতা রামের মূর্তি। এই মন্দিরটির মাথায় শিখরের বদলে রয়েছে শিখ স্থাপত্যের আদলে নির্মিত গম্বুজ।  সাতটি মন্দিরেই রয়েছে সোনার কারুকাজ, এবং এগুলোতে থাকা বিভিন্ন দেবদেবীদের সবাইকে নেয়া হয়েছে রামায়ন থেকে।  একটি মন্দিরে রয়েছে প্রায় ৭.৫ ফিট (২.৩ মিটার) আকারের কালো পাথর দিয়ে তৈরি একটি শিবলিঙ্গ।  মন্দিরে প্রচুর পরিমাণে শালগ্রাম শিলাও (প্রস্তরিভূত অ্যামোনাইট, নেপালের গণ্ডকি নদীতে পাওয়া যায়; বিষ্ণুর প্রতীক) দেখা যায়। ধারণা করা হয় যে মন্দিরের স্থাপত্য অনেকটাই মুঘল আদলে তৈরি।


title: রঘুনাথ মন্দির

text: মন্দিরের অন্যতম প্রধাণ বৈশিষ্ঠ হচ্ছে ইট এবং আস্তর দিয়ে তৈরি অলঙ্করণ। দেয়াল, তাক এবং ছাদের বাঁকানো অংশে নানা রকম ফুল (যেমন পদ্ম) এবং জ্যামিতিক নকশা ফুটিয়ে তোলা হয়েছে।  দেয়ালের ছবি ছাড়াও মন্দিরের ভেতরের দিকে দেয়ালের গায়ে রয়েছে বিভিন্ন দেবদেবীর ৩০০ টি মূর্তি। এগুলোকে মন্দিরের অন্যতম প্রধান বৈশিষ্ঠ বলে বিবেচনা করা হয়। তবে বাইরের দিকের অনেকগুলো ছবি এবং মূর্তিই এখন ধ্বংস হয়ে গেছে।


title: রঘুনাথ মন্দির

text: ৩০ মার্চ ২০০২ তারিখে একটি সন্ত্রাসী দল গ্রেনেড এবং গুলি ছড়তে ছুড়তে মন্দিরে ঢুকে পড়ে। নিরাপত্তা বাহিনী তাদের ঘিরে ফেললেও চার নিরাপত্তা রক্ষী এবং দুই সেনা সদস্য সহ দশ জন মারা যায় এবং আরও অনেকে আহত হয়।  দ্বিতীয় হামলার ঘটনা ঘটে ২৪ নভেম্বর ২০০২ তারিখে। তখন হিন্দুরা মন্দিরে পুজা করছিল। এই হামলার পিছনে দায়ী ছিল লস্কর-ই-তাইয়েবা। এতে তেরো পুজারী মারা যায় এবং আরও অনেকে আহত হয়।